
CUVÎNT ÎNAINTE 


Paginile cărții de faţă adună cîteva gînduri despre feno- IP m--ui artistic, 
pe care am încercat să le limpezim punîndn-le in relație cu opere, curente sau 
autori, pentru ca, apoi, din k-/nuanţa astfel întărit întoarsă spre emițător, să se 
deslușească miezul de adevăr. Credem că 
meditației despre artă este sinceritatea atașamentului faţă di’ viata acesteia 
lăuntrică sau vizibilă, prin depășirea oricăror etape dc conformism procedural 
ce fac — de cele mai multe ori — din tehnică o strategie 
critic. Dacă trăim într-o lume a tehnicizării nu înseamnă 
că rigoarea poate înlocui emoția vie a comportamentului artistic, intuirea lui 
sensibilă cu o încredere care face parte din însuși statutul de existenţă a artei. 
Conceptul fundamental (al textelor și subtextelor) din această carte este cel al 
sincerităţii, ceea ce poate însemna că așezarea la început a unui eseu pe 
această temă primește o semnificaţie programatică. Sinceritatea cere 
sinceritate. Or, cum arta adevărată nu poate exista decit într-un orizont al 
sincerității, nici teoria despre artă nu poate fi viabilă decît dacă izvorăște dintr- 
o profundă stare de sinceritate. Reluftid cunoscuta axiomă lansata de Mihai 
Ralea, am putea-o formula și astfel: critica întreţine sinceritatea artei. Orice 
contrafacere iese din statutul de sinceritate şi reclamă alte coordonate de expli- 
care, de la etic pînă la juridic. Orizontul sincerității este o emanație „de 
control“ a însuși principiului seni?iătății, funciar artistic, singurul în care și 
prin care poate exista arta. Dînd, astfel, la o parte 
rămizile de construcție, cu inscripțiile: încredere, afecțiune, bine, adevăr, 
armonie, libertate, colaborare, pace. În acest 


adevărata condiție a 


formală a discursului 


zugrăveala, 


putem radiogr: 


spațiu de elevație umană vrem să se păstreze și propunerile noastre de „concepte şi 
atitudini”, pentru a se acredita în preajma fenomenului fascinant care se numește 
Arta. 

Este vorba de un periplu în domeniul atît de variat și cu încă destule 
necunoscute al esteticii, cu itinerarii spirituale concretizate în „pronunțările“ 
referitoare la teme teoretice sau la fenomene artistice concrete, venind în conti- 
nuarea unor mai vechi preocupări, vădite în studii și articole, în monografii 
conținute în alte cîteva cărți. în sumarul de faţă cuprindem studii și eseuri, unele fişe 
de atitudine prilejuite de curente sau opere. Fără a intenționa să facem doar o 
„ilustrare“ a tezelor și enunţurilor teoretice, dorim să aducem mărturii calde în 
favoarea artei, în spiritul cărții şi în intenţia acesteia de fond: mărturia de sinceritate. 
Conţinutul cărții se bizuie pe însuși motivul care a provocat-o: autoritatea spirituală a 
artei în contextul civilizaţiei moderne. 

Astăzi, cînd în lume se vorbește atît de mult despre drepturile fundamentale ale 
omului, trebuie să ne întoarcem privirea și către drepturile inalienabile ale artei. In 


favoarea afirmării acestora deplină, se aduc, prin cele ce urmează, mărturii implicite. 
SINCERITATEA ÎN ARTĂ 


Putem începe cu o formulă-limită care, pîndită de pe- iorația 
truismului, dacă nu ar fi prea adevărată, afirmă sinceritatea în artă ca o 
condiţie fundamentală a creaţiei artistice, a cărei acţiune principală se 
opune evaziunii prin culoarele lăuntrice ale formalismului. Conţinutul 
integral valoros al conceptului, perceput ca atare, exclude orice înţelegere 
superficială şi deformatoare care, într-o direcţie, vrînd să facă un caz de 
orgoliu din denunţarea ipocriziei, se pretează la maximum de fidelitate față 
de adevarul biografic. Dacă cerem artei autenticitate prin redare (şi nu prin 
re-dare), ne vom situa tot pe terenul alunecos al conformismului de tip 
tematicist, fiindcă legăm cu strictețe sensul stărilor semnificate de 
permeabilitatea directă a unor trăiri reale, obturate de înţeles estetic, care a 
dus Ia destule deformări în situarea valorilor, în favoarea celor mai lesne 
recognosci- bile în perimetrul experienţelor existenţiale. în viziune estetică 
este o situaţie de percepere primară care se învecinează cu prima treaptă 
emoţională în etapele receptării, treapta frapării imediate, cea care produce 
exclamaţii admirative (nediferenţiate în limbaj) în faţa proporţiilor 
modificate: ale miniaturalului sau, dimpotrivă, ale monumentalului. S-a ob- 
servat, pe bună dreptate, că obstinaţia sincerităţii străbate tocmai în senzaţia 
contrarului: frizează inautenticul (A. Gide constata că, „pentru a părea 
afectat, e suficient să cauţi să fii sincer”, ceea ce ne duce cu gîndul la mania 
„sincerităţii" a unor personaje din Moliere). Or, trebuie făcută, aici, preci- 
zarea că opţiunea asupra suportului material al operei este una dintre cele 
dintîi premise ale expresivităţii, prima decizie inspirată pentru realizarea, 
prin travaliu artistic, a trans- mitcrii emoţiei lăutrice, a posibilităţii de 
obiectivare sensibilă. Materialitatea operei încorporînd materialitatea 
emoţiei dă o impresie generală asupra situării artistului în logica sincerității 
imanente, ca o potrivită decizie pentru putinţa de a-şi recunoaşte tumultul 
sufletesc pe care trebuie (şi doreşte) să-i exprime. în sens de condiţie 
preliminară, sinceritatea poate fi înțeleasă ca o trebuinţă a punerii de acord 
a identităţii individului creator cu sine, prag la care funcționează, în ritmii 
vitali ai experienţei individuale şi sociale, psihologia adevărului, calitatea 
omenească a comportamentului de ansamblu. Sinceritatea în artă presupune 
o anumită normativitate para- artistică, de structură psihologică, în care se 


include nevoia de idealitate prin rigoarea logică a reacţiilor. 

Sentimentul de aprobare este o formă de tropism psihologic spre 
frumos, sia face din artă un mijloc de sancţionare etică a realităţii, prin 
faptul că îi recunoaşte idealitatea vie a modelelor de umanitate pe care le 
proclamă. între nevoia de frumos şi realizarea frumosului se creează o di- 
mensiune semnificativă — cea a idealității morale. Atitudinea simpatiei 
estetice implică şi o preocupare raţională pentru valabilitatea de conţinut a 
obiectului asupra căruia se revarsă. Se contopeşte, astfel, un ideal uman, al 
expresivităţii esenței vieţuirii întru bine şi adevăr, cu o stare sufletească 
adîncă, originară. Expresia sinceră devine o „ascultare" lăuntrică, fără 
prejudecăţi (pe care Mihai Ralea le denunța cînd observa că „totul se reduce 
la a fi sincer, adică a exprima fără deviaţiuni, fără alterările care vin prin 
sugestie de la mediul social, o anumită specificitate individuală. Sinceritatea, 
adică unitatea între fondul sufletesc şi expresia sau realizarea lui, e baza 
seriozităţii”), crescută firesc din generozitatea sufletului dornic şi apt de 
artă. în straturile originare ale eului, raționalitatea imanentă a frumosului 
are caracterul unei sincerități spontane, al unei decizii organice, al unei 
predispoziţii ontologice de moralitate. Originar, sinceritatea în artă se relevă 
ca o recunoaştere vie, emoţională, a ebuliției eului spre frumos. 

Din perspectiva concurenței factorilor modelatori originari la 
desăvîrşirea operei, la „alegerea" acesteia din plasma artistic indistinctă a 
sincretismului categoriilor psihologice, recunoaştem adevărul de fond al 
observaţiei lui Croce după care sinceritatea în artă se vădeşte în conformaţia 
nestînje- nită a operei la factorii subiectivi generatori, cînd culpa etică a 
nesincerităţii înseamnă, conform procesului de creaţie, în- 


saşi trădarea de facto a menirii artistului. Dar tot esteticianul italian absolvă 
prin estetică orice axiologie psihologică, în ideea că şi pasiunile etice 
condamnabile pot fi absolvite din perspectiva estetică. Un anumit 
indiferentism faţă de impulsurile declanşării emoţiei are, în sistemul său de 
gîndire, o motivaţie de construcție, vrînd să pledeze, pe un ton mai înalt, 
pentru nevoia de autonomie a esteticii. Arta purificatoare, efectul de catarsis, 
invocat de Croce, pentru a-şi justifica eludarea premiselor psiho-morale, are 
efectul scontat doar prin îndeplinirea condiţiei structurale a produsului 

— penetrarea semnificantului în semnificat, jjentru obținerea coerenţei 
valorice. „Plenitudinea şi adevarul expresiei", ca înţeles al sincerităţii, nu se 
dezic de conceptul etic, ci îl înglobează în noutatea formulării, în care se 
redescoperă radiografiat cu razele penetrante ale inimii. Nu pledăm, desigur, 
pentru transferări de adevăruri nestructurale, atipice artistic, în conştiinţele 
receptoare, ci pentru acceptarea implicită a sincerităţii în calitatea ca artă (cu 
tot ce presupune aceasta) a produsului. Sînt notorii exemple ale supremaţiei 
sincerităţii artistice: Balzac, simpatizînd intim cu clasa aristocrată, aplică 
reprezentanţilor acesteia un tratament ironic şi satiric; Tolstoi, mistic şi 
populist, a văzut în revoluționarii anului 1905 pe adevărații oameni ai 
viitorului. Prin înțelegerea artei ca o valoare umană activă, de o anumită 

supremație, care o face structural incoruptibilă, posturii romantice a 
artistului contemplativ i se substituie purtătorul unei filosofii dinamice, 
postulînd intervenţia activă a artei în realitate, recunoscîndu-i în această 
lucrare sinceritatea emoţiilor propagate. Efectul „purificator” decurge din 
chiar intensificarea sentimentului de realitate, prin incriminarea învelişului 
acesteia banal, nesemnificativ, nerelevant. Forţa artei decurge din farmecul 
sugestivităţii care face din latenţele morale o conştiinţă dinamică, vie. Gaetan 
Picon aminteşte de un decalaj tensional dintre intenţia unui artist şi adevărul 
ultim al creaţiei sale, forța indicibilă a operei sub- stituindu-se directităţii de 
sinceritate. Cu alte cuvinte, evidenţa artistică are efectul imanent de a 
„corija" proiectul psihologic al autorului, în scopul de a atinge nivelul unei 
plenitudini umane recognoscibile în forța latentă şi componentele iradiante 
ale operei. 

Este o practică rudimentară, izvorită dintr-o intenţie hazardată, de a 
încerca identificarea fiecărui efect al operei în dispoziţii corespondente luate 
anume. Ne raliem aici punctului de vedere exprimat de Mircea Martin, în 
Critică şi profunzime, după care, în expresia „opera se substituie sincerităţii”, 
semnificaţia este că, de fapt, „conştiinţa autorului trece 
— nu fără modificări substanţiale — într-o conştiinţă a operei. Distanţarea 
dintre adevărul scriitorului şi adevărul operei nu este una între conştient şi 
inconştient, ci una între explicit şi implicit”. Revărsarea adevărului 
scriitorului în adevărul operei face din sinceritate o performanţă etică a pro- 
dusului artistic. Relevanţa plenitudinii umane prin artă decapitează edilii 
constrîngerii: profunzimea autenticităţii se impune ca atare, netrucată dupa 
programe preţioase sau sofisticate; fiind o esenţializare a omenescului, arta 
nu-şi poate refuza nimic din ceea ce poate fi cu adevărat omenesc. 

lată, la noi, un artist cu o conduită după principiul eminenței 
„adevărului omenesc” este Liviu Rebreanu. Arta sa poetică nu include 
cultivarea meşteşugului către rafinament, către emoția detaliului care să 
„regizeze" influențarea sensibilităţii. în Amalgam, se explică: „în artă 
interesează nu frumosul, o născocire omenească, ci pulsaţia vieţii”. Ardoarea 
aflării „cuvîntului ce exprimă adevărul”, în spiritul unei estetici realiste, 
măsoară artisticul prin cantitatea cuprinderii adevărului vieţii. Realismul 
obiectiv rebrenian este cuprins în formula dată de el artei superlative: 
realizarea „sincerităţii în artă“ („Arta lui Rebreanu de a conferi adîneime 
interioară personajelor sale trebuie căutată deci nu în măiestria cuvîntului, ci 
în vocaţia scriitorului de a-şi individualiza eroii pe calea analizei psihologice, 
prin dezvăluirea profunzimii, a bogăției şi a contradicţiilor vieţii lor lăuntrice 
manifestate în conduita lor morală” — Ştefan Munteanu, Limba româna 
artistică, p. 173). Preferind caracterul procedeelor de stil, Liviu Rebreanu 
intensifică viaţa şi nu „senzaţia de viaţa", pînă la a o face emoție în trăire 
directă. Artistul relevă adevărul prin punerea în evidenţă a unităţii reacţiilor 
sufleteşti în împrejurări diferite, constituind deci un relief spiritual care, 
condensînd puternice fapte de existență, realizează înţelesul autenticităţii 
umane. Este modul atingerii emoţiei prin îngroșarea directă, cu o mare forță 

acumulativă, a conturului psihologic. Aici, acordul interior se rezolvă în 
concomitenta psihologicului cu creaţia, în simultaneitatea implicitului cu 
explicitul. Experienţa nu este departe de stilizările drastice din arta modernă, 
care caută simbolurile cele mai rezonante pentru pulsaţia lăuntrică, spre a 
valida universalitatea mesajelor. 


Dar rigoarea demonstraţiei ne obligă să subliniem axiologia sincerității 
artistice prin arătarea deosebirilor de structură dintre „adevărul vieţii" şi cel 
al acordului interior, acesta din urmă cu tendință de închegare într-un 
sistem autonom, consecvent cu sine şi unitar prin imanență. N. Hartmann 
observa că sinteza artistică, expresivitatea calitativă este o „relaţie 
transcendentă", în sensul că ea presupune (şi este condiționată de) 
exprimarea ambelor cerinţe de „adevăr" („Poezia lipsită de adevăr al vieţii nu 
ne poate convinge, adică ea nu este deloc poezie”). Deteriorarea echilibrului 
compromite însăşi creaţia, fie prin exagerare exaltată (diminuare a adevă- 
rului vieţii), fie prin primitivism rațional (dogmatizarea adevărului vieții). 
Aceasta înseamnă conştiinţa reciprocităţii greutăților specifice în sinteza 
artei şi a îndreptăţirii lor cauzale în conformaţia produsului. Adevărul artei 
„legitimează" (potenţează) adevărul vieţii din lăuntrul unui întreg coerent, 
deci se relevă ca apartenenţă structurală. Caragiale tipologizează în extrem 
adevărul vieţii şi realizează astfel impresia de ridicol, fiind însă consecvent 
pe linia satirei ironice. Sau, forma simbolică a sculpturii brâncuşiene 
transcende motivaţia reală, pe care o trece în imagine mitică, redîndu-i 
esenţialitatea, pu- nînd din nou în ecuaţie ideatică sinceritatea în artă. 
Hegel, în prelegerile sale de estetică, stabileşte formula reciprocității 
conceptelor: „Spunînd că frumuseţea este idee, am spus totodată că 
frumusețe şi adevăr sînt unul şi acelaşi lucru. Adică frumosul trebuia să fie 
adevărat în sine însuşi". De aici vom deduce principiul conştiinţei artistului 
în neodihnă spre desă- vîrşire, ca fiind suprema rațiune a existenţei sale 
plenare în cîmpul dinamic al creaţiei. Autonomia originară (frumosul ca 
valoare intensivă, adevărul şi binele ca valori extensive) alimentează 
tensiunea care face din sinteză o necesitate estetica. 

Raportul dintre adevărul vieţii şi adevărul esenței se recunoaşte şi în 
cooperarea noţională veridicitate — ficțiune. Un concept „clasic” al esteticii 
(de inspiraţie platoniciană) era construit pe tentaţia de a asimila arta 
„minciunii" (Friz Medicus), pe motivul că amîndouă au la îndemînă 
plăsmuirile fanteziei. Reacţia de negare a fost la fel de vehementă. Herman 
Cohen, elev al lui Lange, teoretizînd divorțul dintre metafizică şi estetică, 
ajunge la concluzia că izvorul artei nu este imaginaţia, ci iubirea, erosul 
platonic (la noi, Lucian Blaga autorizează acelaşi criteriu al iubirii: „Adevărat 
este ceea ce iubeşti”). 

în artă, ficţiunea nefiind scop, îndeplineşte rolul unui mijloc de 
augmentare a creativităţii. Ca veridicitate, arta rămîne o iluzie; din 
perspectiva verosimilităţii, este o lume a certitudinilor. Arta nu repetă 
situaţii, ci creează situaţii, tipare posibile pentru infinitatea de manifestări 
ale eului. Problema tipicităţii artistice porneşte de la tipologie, esti- mînd 
şansele de verosimilitate. Despre Chagall, Jean Cassou scria că „vede ființele 
şi lucrurile antrenate într-o circulaţie totală, niciodată fixată, şi care nu 
există decît prin relativitatea reciprocă a elementelor sale. Este o mişcare 
infinită în care totul este posibil şi adevărat fiindcă totul este necesar” 
(Panorama des arts plastiques contemporaines). Acelaşi subtil sens este 

insinuat şi de observaţia lui Paul Klee, conform căreia „arta nu reproduce 
ceea ce este vizibil; ea face vizibil" (Jurnal). Ea şterge vălul aparenţelor, 
pentru a propune aparenţe simbolice. Puterea de specificitate a artei se 
verifică în capacitatea de esenţializare a experienţei umane (a „adevărului 
vieţii”). De aceea, în virtutea legilor interne care o conduc, opera se 
manifestă în regimul necesităţii, decurgînd din imanenţa naturii sale 
specifice. Artistul are de ghicit acest puls şi de a-i imprima ritmul cel mai 
potrivit. Opera se dezvoltă sub hipnoza unei forțe de urgenţă. încă 
Ibrăileanu remarcase că „adevăratul creator este pînă la un punct 
iresponsabil de creaţia sa, pentru că e dominat de ea. Personajul se dezvoltă 
după voia şi firea lui proprie" (Scriitori români și străini). Sau, apelînd din 
nou la axiomatica hegeliană: „Arta are chemarea de a concepe şi a înfățișa 
existența ca adevărată în apariţia sau fenomenele ei, adică de a o concepe şi 
reprezenta în potrivirea ei cu conținutul său adecvat şi existent în sine si 
pentru sine". „Opoziţia" artistică la adevărul vieţii contrazice doar anumite 
convingeri iniţiale (cazurile arătate, ale lui Balzac sau Tolstoi), dar 
determină amenajarea unui adevăr care se relevă ca eficiență artistică. 
Aşadar, departe de a fi vorba de o eşuare a creaţiei, se ajunge tocmai la 
convergenţa superioară pe care o demonstrează coerenta artistică. 

Referitor la acest din urmă sens, una dintre accepţiile limitative ale 
artei reiese din confundarea acesteia cu înde- mînarea artizanală, cu 
aptitudinile orfevrăriei. Accepţia meşteşugărească deformează percepția, 
acreditînd artisticul la nivelul abilității tehnice (de exemplu, miniaturile). 
„Arta este procedeul" —- va nota, laconic şi decisiv, Gabriel Seailles. 
Adevăratul meşteşug nu se va confunda cu o continuitate a superficialității 
decorative, nici cu exercițiul formal al muzicalităţii tehnice a versului. Din 
contră, el înseamnă o superioară stăpînire a uneltelor şi o detaşare suverană 
de sub canoanele cuminţi ale utilizării acestora. Adevăratul meşteşug 
decurge din pregnanţa conştiinţei de sine a artistului şi este supus ideii 
expresive ce se cere realizată. Avea, în acest sens, dreptate Şerban Cioculescu 
arunci cînd nota că „este uneori la d. Tudor Arghezi manifestarea bucuriei 
malițioase de a strica printr-o luxaţie versul, cînd i se pare prea cursiv, sau de 
a-i colora violent substanţa” (Aspecte lirice contemporane). Punerea în 
dependenţă a artisticului de o anumită tehnică combinatorie fără adîncime se 
recunoaşte şi în acea iormă de „poezie patriotică", de izbînzi reduse, în care 
se procedează la inventare tradiționaliste neselective, se depune mult zel 
etnografic, se aglomerează în tablouri idilice personaje fabuloase, în care 
memoria haiducilor se obliterează sau *— din contră — se înteţeşte 
zgomotos. Adevărata sinceritate nu priveşte abilitatea înzorzonării sau a 
conformării Ia tipare prestabilite. O mărturie a lui Ion Barbu este, pe aceste 
temeiuri, revelatoare: „Patriotismul, pentru poeţi, 
consta în a scrie o poezie cît mai puţin coruptibilă, în a lega destinele de viața 
superioară şi puternică a versurilor lor. Cred că porţile ţărăneşti, iile, 
balaurii, feții-frumoşi, mozaicurile şi zugrăvelile bizantine conduc poezia la 


un stil pasliş ori pestriț" (Legenda și somnul in poezia lui Blaga). Sinceritatea 
în artă, indicație perpetuă şi cuprinzătoare, nu se află totdeauna în directă 
proporţie cu valoarea relativă (conjuncturală, de moment) a operei. La noi, 
literatura tezistă a anilor '50, literatură activista inundată de tipare demon- 
strative, exprima o sinceră luare de atitudine, dar se realiza cu mijloace 
inadecvate, de notorietate efemeră. Or, contemplarea artei adevărate duce la 
concluzia că autenticului artistic îi este proprie vocaţia pentru clasicism. 
Imanenţa axiologică a artisticului (arta se transportă pe sine în cugetul 
consumatorului, mi este numai un vehicol pentru conţinuturi străine) face ca 
nesinccritatea să fie ea însăşi dizolvantă, corosivă, anulînd chiar opera ca 
atare. Tudor Vianu identifica, de aceea, sinceritatea în artă cu acel acord care 
trebuie să existe între faptul material al expresiei şi suma reprezentărilor 
intelectual-afective care I-au precedat. Tot el făcea o potrivită distincţie între 
predominarea preocupării de a se exprima, în operă, pe sine, care naşte opere 
obscure, şi pre 

dominarea preocupării de a se exprima jşeatru alții, Acare naşte opere 
convenţionale, facile. Or, creaţia se prezintă ca realizare mult mai complexă, 
însumînd o serie de acte sufleteşti cu contribuţii succesive, dar diferite, la 
finalizarea operei. „Cine crede că poate intui pe artist — notează esteticianul 
— în operă, ca printr-un mediu transparent, se înşală. Opera nu numai îl 
manifestă, dar într-o anumită măsură îl şi ascunde, pe artist. Artistul nu este 
numai sincer, dar şi disimulat'. De aceea stilul impersonal, lipsit de 
individualitate, apare ca inferior, ca o mimare conformistă a sincerității. 
Ideea este reluată de Ralea, punînd în dependenţă sinceritatea creatorului 
tocmai de relevarea prin operă a ceea ce îi este mai personal ca trăire, mai 
intim ca simţire, pe cînd „lipsa de sinceritate echivalează cu exprimarea unor 
trăiri' comune, sociale, luate de la alţii, prin procedee tot sociale, tot 
împrumutate" (Expresia individuală și expresia socială în artă). Tot astfel, 
sinceritatea se opune sofisticării, echivalent al minciunii estetice, care 
construieşte un edificiu şubred din categorii minore, degradatoare, 
convocate într-un convent distonant. 

Ajungem, astfel, la riscurile culorilor roz, sub presiunea teoretică a 
unui dicton gidian: „Cu sentimente bune se face literatură proastă”. în 
idilism, observa Hegel în textul citatelor sale prelegeri, „se face abstracţie în 
această viață de poet de la țară de orice legătură mai cuprinzătoare cu impli- 
caţiile pe care le comportă scopuri şi raporturi mai pline de conținut". 
Legitima autonomie a artei nu înseamnă neapărat purism estetic, ba chiar nu 
înseamnă deloc, ci un grad superior de a-i înţelege legile interne. O anumită 
puritate de laborator poate pretinde — de exemplu — purgația poeziei de 
orice elemente ale unor modalităţi apropiate, cum ar fi cele ale prozei. 
Obstinaţia de a obţine un purism strict formal „leagă poezia de simple efecte 
sonore, ca pictura care se mulţumeşte să combine în abstract proporţii şi 
culori, o transformă într-o disciplină artificială, neavînd interes decît pentru 
cel care consimte liber să şi-o atribuie" (Gaetan Picon). Tot aici vom încadra 
ingratitudinea tehnicilor artificioase, sancţionate de intoleranța unui G. 
Călinescu. Esteticianul atrăgea atenţia asupra caracterului dubios al unor 
„trucuri" care mizează totul pe efecte scontate, aşa cum sînt procedeele 
convenţional-facile ale  inventarelor de interior, ale  rememorării 
desuetudinii obiectelor, ale diminuării sau măririi obiectelor. Există — apoi 
— aspecte mai generale care, proliferate 


13 


din conformism la anumite procedee de tehnică, artificializează produsul. 
Astfel se nasc „trucuri” caracteristice unor întregi perioade de creație din 
experienţa artistică universală: în romantism — descoperirea aspectului 
mişcător al existenţei, în clasicism — remarcarea stereotipiei vieţii. Se des- 
prinde clar concluzia că manevrele de impunere exterioară a unei modalități 
luate strict decorativ, vidată de conţinut viu, puternic, colaborînd fără 
inspirație şi discernămînt la „spiritul timpului” — Zeitgeist — degradează 
irecuperabil spontaneitatea actului de creaţie, diminuîndu-i spectaculos 
ineditul, savoarea și genuitatea. „Culoarea roz" este o „genui- tate“ ieșită la 
pensie. 

Autoreflectarea în artă a eului creator atribuie acestuia calitatea dc a 
deveni obiect al propriei sale contemplaţii. De aceea lirismul este o 
dimensiune fundamentală a artei şi nu numai un mod al acesteia de a exista 
formal. Simpla exprimare, altfel avînd o încărcătură reală de „sinceritate", nu 
intră între determinările adînci ale creaţiei artistice. Dacă arta construită pe 
convenţii este o „minciună”, atunci sinceritatea i se opune tot atît pe cît 
eticul se insinuează în locul artisticului, cu tendinţa de a-l înlocui. Afirmația 
lui Ralea că „sinceritatea nu devine o valoare decît pentru un om silit să 
mintă, după cum libertatea nu devine o valoare decît pentru un arestat" 
trebuie înţeleasă la nivelul primar al reacţiilor, cînd nuanțele conceptelor nu 
sensibilizează încă alternative logice în procesul creator. Abia de aici vom 
porni în prospectare estetică adevărată. Gide observa generozitatea inițială a 
conceptului cînd făcea din sinceritate nu un caz de opţiune, ci o stare de 
virtualitate, o potenţialitate cuprinzătoare specific umană, ca un fel de şansă 
de a avea toate gîndurile posibile. Toleranţa tolstoiană, acel soi de bunătate 
filosofică, nu prin această potenţialitate a generozităţii trebuie înțeleasa? 

Aşadar, starea de sinceritate face parte din morala originară a 
umanităţii şi se regăseşte, virtual, în psihologia adîncă a fiecărui individ. 
Structura triadică frumos — bine — adevăr funcţionează ca un tipar de bază 
care nu-şi alterează funcțiunile. A gîndi în spiritul frumosului înseamnă a 
gîndi în spiritul binelui şi al adevărului. Cu alte cuvinte, frumosul 
cooperează prin iradiere şi solicită adeziune prin acte simpatetice esenţiale. 
Cooperarea emoţională îşi revarsă resursele de generozitate asupra scopului 
binelui şi al adevărului. Intelectualismul celor din urmă două concepte nu se 
poate 

sustrage înrîuririi intuitiv-sensibile venite din partea frumosului. în 
acest fel, se poate afirma că natura fundamental umană este marcată estetic 
prin moralitatea imanentă a frumosului. Reprezentările artistice decurg din 
manifestarea unor trăsături esenţiale general-valabile şi se înscriu în sfera 
valorilor permanente ale omului şi ale umanităţii în ansamblu, înseşi aceste 
trăsături sînt pretabile ipostazelor artistice. Din aceeaşi sursă originară 
rezultă şi construirea sincerităţii pe o stare de relație armonică, pe perfectul 
acord dintre subiect şi obiect, fiindcă arta nu poate exista prin alterarea 
unităţii esenţiale, căci atunci s-ar opune înseşi naturii umane, ceea ce ar fi o 
insolubilă contradicţie, neexistînd o a treia alternativă, în afară de a fi sau a 
nu fi. Ideea de „distanțare" nu vrea să insinueze praguri perturbatorii, ci 
conştiinţa necesară de selecţie care, în artă, sporeşte substanţial expresivi- 
tatea. Detaliind esenţa frumosului şi dialectica formelor sale de manifestare, 
Liviu Rusu ajungea la o concluzie asemănătoare cînd, în Logica frumosului, 
nota: „Un obiect atunci este esteticeşte frumos cînd în el se relevă pe prim 
plan unitatea, esenţialitatea eului nostru“. Acordul normativităţi- lor 
inerente, ale obiectului şi subiectului, nu anulează „distanţarea”, ci 
individualizează semnificaţia existenţială a frumosului. 

Specificul frumosului introduce în ecuaţie un element dispersator doar 
în măsura în care valorizează tendinţa spre unitate şi particularizează 
formula unităţii în diversitate. Tensiunea dialectică existentă dă viață 
sintezei şi omologhează forma ca expresie a tendinței unificatoare. Sensul 
dinamismului de adîncime este „forma adevărată" (Liviu Rusu), care este, 
totodată, optimul revărsării sincerităţii în artă. Obiectul estetic presupune 
perfecta suprapunere a inspiraţiei peste nevoia de a transmite ceva vital. 

în spiritul prevederilor estetice aplicate operelor de artă, Mikel 
Dufrenne face o netă deosebire între autenticitate şi sinceritate, cea dintîi 
nefiind o ostentaţie a celei din urmă. ci tocmai o permisiune dată discreţiei 
să se manifeste. Epi- gonismul care cultivă forma învățată arată insuficiența 
perfecțiunii formale în sine, aşa cum artizanii ating performanța formei 
frapante, încadrîndu-se chiar într-o anumită tradiţie estetică (sculptorii 
anonimi ai stilului roman, portretiştii francezi din sec. al XVI-lea). Dar, cum 
arătam mai sus că nu există o a treia soluţie în afara alternativei de fond, un 
obiect estetic adevărat, în relaţia sa cu realul, nu poate fi clasificat doar după 
natura combinatorie a artei, după particularitatea acesteia ludică. 
Subiectivitatea esteticii nu este o inconveniență, ci o dimensiune 
semnificativă, tot aşa cum singularul uman este totodată universal (aşa cum 
probează coşmarurile lui Bosch). Subiectivitatea noastră, ca parte a 
subiectivităţii estetice generale, cu psihologia dinamică pe care am arătat-o, 
trezeşte mereu forțe latente, ceea ce face perpetuu posibilă asumarea 
variatelor ipostaze ale artei. Cum se exprimă esteticianul francez amintit, 
„arta ne face să producem proba posibilităţilor noastre", iar aceste posibilități 
corespund tocmai unor aspecte definitorii ale lumii. Oferind obiecte 
exemplare, arta exersează în descoperirea adevărului prin expresie. „Arta ne 
îngăduie să facem experiența absolută a afectivului", arăta Mikel Dufrenne; 


dar, am adăuga noi, a realului în totalitate, prin exersarea tuturor facultăților 
umane fundamentale. Este ceea ce se numeşte „funcţia propedeutică" a artei. 
Fenomenologia experienţei estetice se arată neechivocă în diagnosticarea 
efectului radiografie al artei: „Inventând noi moduri de reprezentare, arta ne 
învaţă să vedem”. 

Substanţa artei presupune asumarea de către creator a propriului 
destin, ca parte ilustrativă a dezvăluirii umanului în ansamblu prin 
proprietatea esteticului (în acelaşi loc: „Obiectul estetic e obiectul care face 
dreptate dimensiunii umane a realului; artistul e locul de elecţie în care 
realul accede la conştiinţă în ceea ce are el mai secret, şi, totuşi, mai vizibil: 
umanitatea sa“). De aceea, exhibarea destinului de fervoare al artistului duce 
la fenomene de evaziune, avînd acelaşi calibru al inautenticităţii. 
Escamotarea sincerităţii creaţiei se egalizează cu mistificarea rosturilor 
adînci, sociale, ale creatorului. Alegerea şi atingerea acestora stau firesc sub 
imperiul actualități, tot aşa cum conspirația negării momentului trăit atestă 
o stare dubioasă a inspiraţiei. 

Una dintre aceste forme de evaziune este suprastocarea în ogeră a 
elementului intelectual. E adevărat că epoca moderna a dezvoltat excesiv 
intelectul, cu suprasolicitările sale tehniciste şi hiperurbaniste (civilizaţia 
megalopolisurilor), în dauna sentimentului, pînă la superstiţia de oră 
recentă că etalarea intelectualităţii rămîne singurul mijloc eficient de a 
impresiona. Subestimarea artei la umbra forței intelectului se conduce după 
logica simplă conform căreia expresia directă şi strunită a unui mesaj 
conţine în sine însăşi dovada implacabilă a sincerităţii sale. Dar expresia 
directă nu este artă, 
deşi poate face proba sincerităţii. Frigiditatea poate da o idee despre 
ardoarea sufletească, structurile obiective despre sentimente violente, dar 
nu o imagine despre acestea. Este meritul lui E. Lovinescu de a fi subliniat 
că „în artă, sinceritatea e necesară, dar nu şi suficientă, 

întrucît trebuie 

să fie şi exteriorizată prin mijloace rafinate". Puţinătatea inadecvată a 
mijloacelor expresive, simptomatică pentru  superstiția modernă a 
supremaţiei intelectului, diluează vizibil lirismul, pînă la a egaliza 
substituirea elementului emoţional cu însăşi proba de sinceritate. (Să nu se 
creadă — credem că nici nu a reieşit — că acest îndemn la o mai dreaptă 
cumpănă în estimarea structurală a produsului artistic implică 

un program paseistic, de reîntoarcere la acea mentalitate romantică ce vedea 
în artă un efect imediat al spontaneităţii, ca emoție „brută“. Dealtfel, ne 
amintim că încă Valery adoptase o superioară rezervă față de concepţia artei 
ca emanaţie confuză a sentimentului.) 

O altă formă de evaziune de la scopurile procesului de creaţie artistică 
este escamotarea importanţei actualității. Aici vrem să atragem atenția 
asupra faptului că această tentativă de deturnare nu trebuie confundată cu 
inspiraţia din alte epoci, atunci cînd raportul de interpretare cade sub inci- 
denţa prerogativelor actualităţii. Dar este evident că arta actualități este cea 
care trezeşte cel mai viu ecou şi cel mai cald interes, fiindcă omul se 

regăseşte în ea, aplecat interogativasupra propriei existențe, îşi regăseşte 
chestionat propriuldestin. Arta actualității se 
dovedeşte totdeauna a fi 
cea mai lămuritoare pentru desluşirea forțelor morale predominante în 
epoca din care face parte şi cea mai edificatoare pentru structura şi calitatea 
vieţii din diferite epoci istorice. Artistul este „în situaţie" în epoca sa, cînd 
„fiecare cuvînt al său naşte ecouri. Fiecare tăcere asemenea. Gloria postumă 
se bazează totdeauna pe o neînțelegere" (Jean Paul Sartre). 

„Sinceritatea ca o maladie". Nu credem că poate fi mai elocventă 
pledoaria conținută în intenţia analizelor de faţă decît reluînd o mărturisire 
de credință a unui pictor, Jacques Doucet, însuflețită de aceleaşi 
comandamente spirituale, care conţine şi formula cu subtext imperativ 
anterior dată: „De cele mai multe ori, ne mulţumim cu ceea ce spune un 
critic despre noi, cu «ofranda» pe care o primim din partea unui admirator. 
Dar fiecare din noi ştie ce anume a dorit să comunice: ceva grav şi solemn, 
ceva sincer şi adevărat, dacă nu este vorba de impostură... împlinirile, 
izbînzile depind de noi, depind de ideile, credințele noastre. Ar fi ideal să ne 
punem mai întîi de acord cu noi înşine, ar fi ideal pentru că omul simte 
nevoia de sinceritate ca pe o maladie...“. 


ARTĂ ŞI ÎNNOIRE 


Apartenența esteticii la spiritualitatea contemporană presupune acea 
conştiinţă de sine care se bazează atît pe valorificarea tradiţiei autohtone, în 
spiritul şi gustul rigorilor profesionale, cît şi pe acreditarea în circulație 
proprie a textelor de bază, a construcţiilor impunătoare din literatura 
universală de specialitate. Cele două acţiuni au o desfăşurare paralelă şi 
coextensivă, pentru ca intenţia lor de bază să se finalizeze într-o operă 
globală, edificatoare. în privinţa asimilării contribuţiilor din patrimoniul 
universal, acţiunea sistematică este firesc solicitată mai ales de culturile 
naționale cu prestigiu în mişcarea istorică a fenomenului estetic, fără însă a 
neglija culturile mai nou afirmate şi care au început să exprime experienţe 
spirituale de cert interes. Apoi, se simte cu precădere necesitatea de 
asimilare şi interpretare a seismelor pe care secolul nostru le-a produs, pe 
multiple direcţii, în estetica europeană. Informaţia venită din ambele părți 
duce, dincolo de satisfacerea unor cerinţe elementare (ca interes de cultură 
generală sau profesional), la fructificarea unei atitudini adecvate faţă de 
veşnica înnoire a fenomenului estetic. Pe lîngă fenomenalitatea istorică, 
există permanenţele disciplinei, în spiritul cărora numai, pot fi controlate cu 
luciditate critică manifestările de modă sau doar bizarerie. Raționalismul 
„actualizează perpetuu interpretările de estetică şi le întreține prestigiul, 
pune un sentiment de pudoare în fața dexterității speculative şi introduce o 
stare de echilibru prin autorizarea unei relativităţi meditative. Dar vremea 
noastră, caracterizată printr-o tot mai imperioasă conştiinţă de sine a 
individului, o tot mai largă conştiinţă despre lume, dezvoltă un indiscutabil 

simț al certitudinilor. De aici decurge o secretă nostalgie a adevărului, o stare 
de nelinişte intelectuala în faţa deciziilor sau a formulelor severe, o 
deschidere a sugestiilor spre mereu noi prospecțiuni. O primă consecinţă ar 
fi necesitatea reconsiderării a înseşi uneltelor de lucru, începînd cu ştergerea 
prafului de rutină de pe noţiunile uzuale. Fapt este că, în estetică, 

multe dintre acestea circulă într-o zonă incertă, cea a con- 
venţionalismului lexical, care menţine comunicarea în straturi de suprafață, 
fără adîncimea circumscrisă conceptelor. Stă- pînirea obiectului în specificul 
său, în datele sale caracteristice, adecvarea intenţiilor şi atitudinilor de 
valorificare la acest sepcific sînt cerințe teoretice şi procedurale ale rigorii 
estetice. Sinteza raţională inspiră noi disocieri, prin urmărirea şi evidenţierea 
acelor valori care pot fi asimilate perspectivei, devenirii. Un estetician este, 
prin definiţie, o fire a sintezei, cu ua simţ filosofic în măsură să degajeze din 
modă miezul adevărului. în cultura românească, fenomenele absolu- 
tizatoare nu au generat niciodată prozelitism intens, mimetic, iar o 
prospectare raţională ştie să ia din structuralism şi psihologism, din 
pragmatism sau biografism acea contiguitate a adevărului care dă substanță 
reală interpretării critice. Se desprind, astfel, virtualități complexe ale 
judecății de caracterizare care — după cum sublinia Tudor Vianu 
— este bună atunci cînd „reuşeşte să înfrîngă fatalitatea structurilor (şi) se 
dovedeşte aptă a reflecta opera cu cît mai multe mijloace şi din cît mai multe 
puncte de vedere. Criticul cel mai bun este acela care nu opune nici o 
rigiditate operei, care se opreşte să-i răspundă cu un aparat de rezonanţa care 
nu emite decât un singur sunet“. Este adevărat că G. Căfi- nescu preconiza o 
estetică a posteriori, dar, absolutizată, ideea poate repede linişti spiritele cu 
perspectiva unei continue aşteptări indecise. Este clar că normativitatea 
conştientizează arta, în măsura în care decurge din fenomenalitatea acesteia 
aflate în splendoarea libertăţii sale de cristalizare. Pe cât îi surprinde adevărul 
specific, tot pe atît are şanse de previziune. Acestea devin mai conturate 
proporțional cu înţelegerea caracteristicilor de manifestare a specificului na- 
ţional în artă şi a ritmului istoric de succesiune a momentelor de sinteză. 
Altfel, riscăm să amendăm în abstract anumite formule care ni se par 
insatisfăcătoare, ceea ce nu ar face decît să agite la suprafață o apă foarte 
adîncă. Ce este, deci, dincolo de „muzeul imaginar"? Există o voință de 
creaţie, care are ca scop convergenţa efectelor artistice, relevă un sens 
realizării tehnice unitare. Arhitectura struc- turantă propulsează valori 
umane active care induc atitudini prin actul receptării. Mesajul sensibil, 
încorporat de către artist prin voinţa sa de creaţie, investeşte opera de artă — 
ca ansamblu de procedee aplicate — cu rolul unui semn de tensiune afectivă. 
Operaţiile logice de situare (perspectiva asupra vieţii, rolul individului în 
societate, raportarea la bine şi adevărat) se produc firesc în urma percepției 
estetice, care ridică pe o treaptă de conştientizare impresia sensibilă. Reac- 
ţiile psihologice provocate exprimă un comportament influențat de 
dispoziţia elementelor constructive ale produsului artistic. Raportul dintre 
natura produsului de artă şi percepţia sa multiplicată la nivelul receptorilor 
se defineşte astfel pe coordonatele semnificativului estetic. Se impune, 
aşadar, de la sine o distincție de fond între „angajamentul" exterior Maturii 
intrinseci a artei, conjunctural, de interes practic închis, limitat, produs 


mecanic al momentului cultural, şi „angajamentul” constitutiv, structural, 
care dilată semnificația la dimensiuni perene. 

Aminteam şi de riscul ireproşabilităţii formale în căutările de înnoire 
artistică. O optică superficială este tentată să considere apte pentru larga 
difuziune doar procedeele retorice, fastuos confecţionate, de modă 
prozelitică.  Suveranitatea procedeului în dauna coeziunii  ideatice 
sensibilizate devine pîr- ghia manierismului — coroziv al adevăratei înnoiri 
—, tot astfel cum absenţa simțului de a percepe ridicolul este un indiciu de 
frivolitate. în aceste cazuri, reacţia de aprobare este un simptom al 
snobismului, pe care Mihai Ralea îl definea, concis, ca „filistinism al 
culturii". Fenomenele de exotism, evazionism, abstractism — ca scopuri în 
sine, neadiționate unor observări directe — rămîn în afara condiţiei ideale a 
artistului, în marginea unor posibilităţi complementare, de variabilitate a 
perspectivei. 

Creaţiei artistice îi incumbă o normativitate estetică aderentă ideii de 
noutate, avînd rol modelator prin forţa de influențare care izvorăşte de aici. 
Noutatea ţine de caracterul intrinsec estetic al creativităţii, de unicitatea şi 
irepetabilita- tea produsului artistic, astfel postulate. Sensul ideatic al operei, 
pentru a mu fi „repetat", nu apare exprimat sub forma unei „ideologii”, ci 
este imanent şi consubstanţial regimului imagistic, limbajului propriu. 
Postulatul noutăţii în artă se materializează, la nivelul operelor, prin 
accentele axiologice diferite, nuanţate, puse pe serialitățile progresive ale 
faptelor de artă. Ideea de perfectibilitate acţionează, astfel, într-un unic sens, 
deoarece cu cît forța transfiguratoare, ineditul asociaţiilor plastice, 
inventivitatea imagistică vor fi mai puternice, cu atît coeficientul de „artă" 
va fi mai ridicat, cantitatea de adevăr uman conținută va fi mai potrivit pusă 
în valoare. înnoirea este coextensivă istoriei artei, dovezi concludente se 
găsesc în arta tuturor timpurilor. Pregnanţa noutăţii expresive acreditează, 
cu fiecare nouă creație, sublimitatea aidevăruriior general-omeneşti printr-o 
experienţă artistică originală. 

Accentuarea, astăzi, a participării artei la liniile de bază ale dezvoltării 
istorice şi sociale sporeşte importanţa sa socială, atenţia care i se cuvine şi i se 
acordă, odată ce participă mult mai direct decît în alte vremuri la devenirea 
vieţii oamenilor, pentru realizarea în practică a imperativului vital al 
înțelegerii, al cooperării, al participării responsabile comune la însăşi viaţa 
planetei. Chemarea la luciditate este o necesitate a epocii moderne. Or, 
limbajul artistic, eminamente cooperant, aduce o contribuţie originală, 
proaspătă, deloc neglijabilă, la apropierea dintre oameni. Idealitatea activă 
care se cuprinde în emoția estetică însuflețeşte chemările spre valori umane 
care se cer puse pe deplin în valoare prin virtuțile limbajelor artistice, pentru 
a putea fi înţelese oriunde şi de către oricine. Pentru artist, este o chemare 
importantă de luare cu toată seriozitatea în posesiune a uneltelor sale 
specifice, sub acţiunea de principiu a unei concepţii despre viaţă şi artă 

progresistă, vizionară, organic novatoare, ținînd de esența umanismului 
activ. Sporirea rolului social al artei subliniază obiectivitatea artistului în 
calitatea, ca artă, a produsului artistic, care are deci o puternică încărcătură 
emoțională, mişcătoare de suflete şi conştiinţe. Imperativul cooperării prin 
emoţii înălțătoare (fiecare om avînd, în reacţiile psihice, asemănări de 
atitudine prin stereotipiile dinamice) propulsează limbajul artistic (nou, 
original) între funcţiile sociale previzionare, prin care se întrezăreşte viito- 
rul, un viitor al înțelegerii, cooperării, un viitor al înțelepciunii. 
Materializarea acestei mentalități proiective stă în capacitatea artei de 
investigare şi revelare prin real, prin concreteţea sensibilităţii optim puse în 
valoare. Pentru aceasta, noutatea limbajului artistic are datoria de a-şi 
dezvolta deosebit permeabilitatea la sugestiile procesualităţii istorice şi so- 
ciale, în contextul structurilor umane în care operele se produc. Cînd 
perspectiva istorică (şi în absenţa ei nu se poate vorbi de adevărată înnoire în 
artă) se adaugă justificări! or psiho-sociale, impresia de real a ficțiunilor 
concretizate se încarcă de o mare putere înrîuritoare. Ni se pare simptoma- 
tică pentru dorinţa de înnoire a mijloacelor de exprimare — de exemplu — 
comunicabilitatea literaturii cu viața publicistică în general, într-un proces 
modern cu tendinţe de adîncire şi lărgire, deoarece mijloacele publicistice 
vin să sporească gama operațională şi opţională a literaturii, mărturisind o 
conştiinţă artistică dornică să se facă cunoscută (şi recunoscută), să spună tot 
mai apăsat şi mai convingător adevărul. 

Drumul de la poetică la operă trece prin autoritatea concepţiei de 
creaţie a fiecărui autor în parte. Este evident că o teorie riguroasă nu poate 
suplini o operă mediocră, intenționată ca o materializare, pe cînd o creaţie 
deosebită poate să preceadă acel prag teoretic care mai tîrziu îi va concep- 
tualiza edificator noile coordonate, legile lăuntrice care i-au guvernat 
neconstrîngător apariţia. Este interesant de observat că asimilarea noutăţii de 
creaţie venite din alte părţi, din alte experienţe specifice, devine influentă 
într-o arie naţională prin însoţirea practicii respective de o anumită jus- 
tificare teoretică — un fel de „fişă de calitate” prin care se recomandă. Dar cu 
atât încă nu am spus toul. La înnoirea modernă din lirică, poezia românească 
a participat, mai întîi, din necesităţi lăuntrice, dar şi obiective, din dorinţa de 
a depăşi hotărît gustul romantic şi de a deschide larg porţile în- vigorării 
artistice, pe care mersul general spre progres al societăţii şi expresia 
civilizaţiei optimizate o determinau. Mihai Ralea observa bine că nu se pune 
problema de a opune plictisului perfecțiunea, ci de a angaja deplin, 
structural, onestitatea artistului. Dacă fiecare experiență de creaţie este spri- 
jinită de o teorie mai mult sau mai puţin notorie şi influentă, nu trebuie uitat 
că fiecare experiență nouă de creaţie a răspuns necesităţilor izvorite din 
solicitări istorice diferite (nu fundamental diferite, ci ca intensitate, fiindcă 
adevărurile de fond sînt inalienabile de natura umană perpetuă), intrate în 
rezonanţă cu temperamente originale, distincte. 

Sinceritatea, această frumoasă şi dramatică năzuință a întregii arte 

moderne, a generat o paletă deconcertantă de formule noi prin care se 
dovedea a fi fenomen artistic, în consens cu larga sensibilitate la nou a 
conştiinţelor receptoare. In poezie — de exemplu —, dacă la Baudelaire lua 
forma violenţei confesiunii (omul ca simbol al neliniştii universale), dacă 
lirismul dens şi modern al lui Apollinaire, cu secvențe alternate 
cinematografic şi într-o viziune simultană, era de o elocventă simplitate, 
dacă llobert Desnos se exersa în ostentaţia contrapunctărilor, iar Ezra Pound 
epata prin 

enciclopedismul tehnicilor, dacă Henri Michaux dădea sens liric 
ambiguităţii ca investigare a realului imprevizibil — toate însemnau 
tentative şi recorduri personale în apropierea poeziei de complexul orizont al 
vieţii moderne, pentru a releva intens şi convingător o realitate 
caleidoscopică, solicitantă pînă la exces. Dar acestea — şi nu numai acestea 
— nu sînt doar anumite rețete de creaţie, neexcelînd prin logica firescului, ci 
în primul rînd exemple concrete de poezie, influente prin forța artei, care se 
revendică, ea însăşi, prin specifica excelenţă a creaţiei, de la o caracterizare 
conceptuală, în cultura românească, experiențele de răsunet în poezie — în 
artă, în general — au fost asimilate mai întotdeauna critic, cu discernămînt. 
Aceasta dovedeşte existența unor subtile similitudini, ce ţin de o optică 
asemănătoare privind autorizarea în imediat a procesului de creaţie artistică. 
Este, de asemenea, manifestă conştiinţa că autorii pot participa la uni- 
versalitate numai prin calitatea de artă superlativa pe care trebuie să o dea 
conţinuturilor specifice. Altfel ar fi destul de umilitor dacă am fi puşi în 
situația de a înregistra doar ecouri de creaţie la experienţe terifiante şi 
vulcanice, mai ales că multe dintre acestea sînt efemere în străfulgerarea lor 
stranie. Este, de degarte, preferabilă o creaţie cu patos în experimentarea 
noutăţii — ca la Pound, de exemplu — decît o teorie sterilă în cele din urmă, 
dar care a făcut o anume vîlvă a stranietăţii, ca futurismul, dadaismul 
vorticismul, poanti- lismul etc. — pe care Vasile Nicolescu le numea, într-un 
eseu, „curente-efemeride". Avea multă dreptate Ibrăileanu cînd scria această 
reţetă polemică a inadecvării: „Homerism, dan- tism, ramayanism românesc 
— nu se poate!”. 

Originalitatea creaţiei este prin ea însăşi novatoare şi, atunci cînd 
rezultă din forța talentului (căci există şi o „originalitate” de interes 
medical!), conţine rosturi adînci privind _ calitatea şi“ expresivitatea 
lirismului. Nu este de o originalitate genială o poezie profund modernă cum 
este cea a lui Nichita Stănescu? 

în condiţiile tehnoculturii actuale, activitatea teoretică estp tot mai 
mult în măsură să generalizeze concluzii pentru noi modele de artă, este un 
mijloc tot mai influent de promovare a noului sub formă de simboluri cu 
largă putere de generalizare. Acţiunea conştientă de înnoire a societății nu se 
poate desfăşura în afara unui program care să concentreze toate forțele în 
această direcţie, în afara stabilirii unui concept de principiu al ţelurilor şi 
mijloacelor potrivite pentru a le atinge. Un program al activităţii prospective 
este un program de analiză a situaţiilor concrete şi de strategie a formelor 
pentru realizarea înnoirii la scară socială. Un astfel de program teoretic este 
un manifest de construcţie care se recunoaşte în situaţii reale din viaţa 
oamenilor şi a societăţii în ansamblu şi corespunde sensului afirmativ al 
mersului istoriei. 

Componenta cultural-artistică a programului de activitate prospectivă 
se constituie ca un factor de impulsionare în general a spiritului creator, 
contribuind substanţial la instaurarea în viață a modelelor de umanitate 

activă, simboluri ale atitudinii revoluţionare caracteristice omului modern, 
ca şi marilor transformări înfăptuite pe plan mondial în structura societății 
umane. Cultura şi arta sînt ele însele forțe ale spiritului care se realizează ca 
forţe sociale puse în slujba ridicării şi afirmării depline a mentalităților 
democratice, a unei superioare calităţi a vieţii. Afirmînd omul, aceste 
mijloace de manifestare sugestivă şi pilduitoare a însuşirilor celor mai alese 
ale personalităţii umane vin cu o contribuţie importantă, totodată, la 
permanentizarea formelor de creaţie în toată sfera de acțiune mass-media. 
Operele de artă, prin simbolurile de umanitate superioară pe care le propun, 
cîştigă însuşirea de a fi catalizatori de conştiinţă, mari îndemnuri la 
împlinirea armonioasă a tuturor membrilor societăţii, la consolidarea 
spiritului umanist de aleasă esenţă, a sentimentului de dreptate şi libertate. 
Numai forța originalității poate să transforme operele de ficțiune în opere de 
viaţă, să imprime artei acea putere de înrîurire care, extrasă din sevele adînci 
ale înzestrărilor specific naţionale, să contribuie efectiv şi memorabil la 
îmbogățirea patrimoniului artei şi culturii universale. 

Arta dă noi dimensiuni vieţii, încarcă realizările din latura practică a 
existenţei cu viziuni epopeice, deschide perspective proaspete aspirațiilor de 
împlinire ale oamenilor. Dar arta înseamnă, în acelaşi timp, şi negarea de 
fond a stărilor de lucruri şi de conştiinţă înapoiate, a oricăror forme retro- 
grade de gîndire, a impermeabilităţii la nou, a frustării de libertate, a 
inechităţilor din formele de convieţuire socială. Calitatea umanistă a vieţii se 
regăseşte în adevărul artistic al artei, şi invers. 

Cîteva idei consonante cu aceste gînduri le regăsim în Perspectivele 
contemporane ale lui N. Tertulian şi le reformu- lăm, succint, ca argumente 
de sprijin (ştiut fiind că efectul de 

persuasiune este rezultatul trecerii acumulărilor sistematice în noua 
calitate a elaborărilor concluzive). Ocupîndu-se de unele curente estetice 
contemporane, autorul subscrie la ideea dependenţei esteticii de o concepţie 
filosofică, aşadar la implicarea, prin metodă şi principii de analiză, într-o 
viziune sistematică asupra omului şi universului, de unde îşi deduce 
direcţiile de acţiune şi conduita teoretică în aplicarea lor. Prin aceasta, 
specializarea în domeniul artei devine particularitate funcțională a unui 
sistem mai larg. Este de subliniat, apoi, pledoaria pentru înțelegerea esteticii 
în inter-textuali- tatea formelor de conştiinţă, în virtutea principiului 
transmiterii de informaţie care stă la baza progresului spiritual în general. 
Dacă „orice descoperire importantă în cîmpul ştiinţelor particulare ale 
spiritului, orice direcţie nouă de cercetare în acest domeniu nu poate să nu 
aibă, mai devreme sau mai tîrziu, efecte considerabile şi în metoda de 
abordare a fenomenului estetic, atîta vreme cît înțelegem arta ca o formă de 
expresie integrală a conştiinţei", atunci este firesc să asistăm Ia apariția unor 
sisteme cooperante în metodologiile actuale şi de perspectivă: lingvistica 
structurală a influenţat studiul poeziei şi al formelor narative, psihanaliza a 
îmbogăţit explicaţiile genetice ale artei, semiologia a înrîurit viziunea axiolo- 
gică asupra fenomenului artistic. Corelarea obligatorie a valorii la actul de 
interpretare se împlineşte în condiţiile căutării soluţiilor optime pe care 

perspectiva ştiinţifică a esteticii le dă studiului artei, prin delimitare netă de 
orice formă de înţelegere mecanică, pozitivistă, unilaterală, inflexibilă. 
Evidenţierea unei hermeneutici comprehensive surmontează prejudecățile 
rigidităţii. „. . . O analiză strict imanentă — notează esteticianul — a 
sistemului de forme din alcătuirea unei opere de artă nu epuizează 
comprehensiunea ei, ci reclamă investigarea lor verticală în perspectiva mai 
vastă a unei situaţii social-istorice determinate". Deschiderea imanen- 
tismului prin hermeneutică duce la depăşirea studiului inter- textualităţii 
operei, a obiectivismului morfologic, a descrierii de tip structural static 
(savoir objectif), prin raportare la tin „complex emotiv generator”, pe linia 
unei empatii obiectivate. Lukăcsian convins, N. Tertulian adoptă punctul de 
vedere al esteticianu'ui maghiar şi în privința omogenizării judecății de 
existenţă cu judecata de valoare, profesînd acelaşi principiu al unei estetici 
integral umaniste, şi nu întîm- plător îl prețuieşte pe Thomas Mann. 
Comunicarea sa la Congresul Internaţional de Estetică de la Dubrovnik, 
Perso 

nalitate practică şi personalitate artistică, aduce opţiunea pentru 
expresia echilibrului sufletesc superior în operă, ca năzuință dialectică a 
avatarurilor conştiinţei pragmatice. Soluţia finală vine tot din inspiraţie 
lukăcsiană (autor căruia i-a dedicat o monografie, apărută în Franţa): relația 
dintre cele două feţe ale personalității umane (dealtfel îndelung dezbătută, 
de-a lungul timpului, în gîndirea estetică) este „una simultan de identitate şi 
non-identitate“, ceea ce implică un raport specific, cu intense şi imense 
modulări, în perspectivă, între artist şi problemele timpului său. Am punctat 
acest cadru teoretic deoarece comentariile se dezvoltă cu predilecție în zona 
direcțiilor de acţiune, îndrumînd conştiinţele la desluşirea drumului optim 
de perfecţionare autoformativă. 

O nouă calitate a vieţii se recunoaşte într-o civilizaţie care înglobează 
frumosul artistic în contexte concrete, fă- cîndu-l parte a practicii sociale şi 
exprimîndu-l prin întregul stil de viaţă al membrilor societăţii. In această 
perspectivă, sistemul de valori exprimă direct şi complet necesităţile şi idea- 
lurile născute din practica socială. Prin artă, omul construieşte perpetuu 
modele de viaţă, în consens cu cerinţele vieţii aflate în continuă evoluţie, 
obiectivîndu-se pe sine, în latura izbînzi- lor sale reale sau doar întrezărite. 
Difuzarea largă şi neîngrădită a informaţiei înseamnă şi difuzarea 
proporțională, amplă, a valorilor de artă, după cum timpurile moderne o cer 
cu tot mai nerăbdătoare insistență. Astfel, creaţia artistică participă efectiv la 
mersul firesc al omenirii pe drumul progresului, spre pace şi bunăstare, spre 
existența demnă a omului, spre acel trai care merită să fie trăit şi — astfel — 
este singurul care trebuie trăit. 


PROPORŢIE ŞI SPIRIT 


în estetica secolului al XX-lea, doi gânditori au asemănări izbitoare în 
ceea ce priveşte direcţia de specializare a preocupărilor lor, insistența 
argumentării şi consecințele care decurg din susținerea cu abnegaţie a 
teoriilor. Ambii sînt de origine română şi s-au afirmat cu strălucire în 
străinătate. 

Pius Servien şi Matila Ghyka au fost exponenţi ai orientării estetice 
care îşi asuma, teoretic şi metodologic, multiplele avantaje ce decurg din 
aplicarea spiritului ştiinţific la explicarea genezei şi receptării obiectului de 
artă. Efortul 


lor de „sincronizare" cu debordarea spiritului ştiinţific în variate 
domenii ale intelectului, cu progresul general al cunoaşterii, i-a făcut autorii 
unor contribuţii de seamă în interiorul gîndirii estetice, tocmai prin 
insistența „deschiderilor" pe care le argumentează. Contribuţia amîndorura şi 
a fiecăruia în parte depăşeşte scientismul de natură dogmatică, avînd dorinţa 
expresă de a lărgi orizontul de cuprindere şi interpretare tradițional. Dacă 
dorinţa de evidenţă logică în domeniul artei, de stabilire exactă a scării 
valorilor, de referință deplină a semnificaţiilor inculcate în operă, se 
manifestă din cele mai vechi timpuri în scrierile despre artă, impactul mo- 
dern al logisticii cu estetica a determinat aprofundarea studiului şi punerea 
procedeelor sub semnul rigorii, o nouă sinteză intelect-sensibilitate, în 
armonia căreia să dispară tot ce ar împiedica permeabilizarea integrală. 
Imperativul conjugării perspectivelor teoretice şi practic-metodologice 
privind estetica în devenire se dovedeşte a fi extrem de fecund, deoarece din 
consecinţele sale estetica de tip filosofic se alimentează în stabilirea unor 
parametri obiectivi, măsurabili, care incită la noi meditații asupra 
specificităţii artistice, ceea ce duce uneori la noi formulări, alteori — ca în 
cazul aplicării logisticii la spiritul artei — la tendința de reevaluare onto- 
logică a specificului artistic. 

între pionierii concretului (ştiinţific) în estetică, Pius Servien propune 
idealul omului multilateral („renascentism“ modern), avînd o puternică 
reacție de gust şi fiind capabil de demonstraţii axiomatice. Experimentul în 
estetică divulgă relativismul tocmai prin sprijinirea sa, selectivă şi apodictică, 
în realitatea vie a fenomenului artistic. Analizele ştiinţifice previn artistul şi- 
i îndeamnă să colaboreze la elaborarea unei superioare sinteze de umanitate. 
Ştiinţa şi arta se aplică unei perspective unitare, de cuprindere antropologică, 
şi se materializează în concepte simple, dar încărcate de sensibilitate. 

Pionieratul lui Matila Ghyka se exercită tot în sfera informaţionalului, 
mai insistent decît compatriotul şi companionul său de idealuri şi mai aplicat 
însuşirii spiritului matematic de către estetică (studiind pe larg raportul 
proporţiilor din natură şi artă, secţiunea de aur, ritmul, simetriile dinamice), 
în spiritul potenţării a însuşi efectului estetic. Obiectivele fundamentale ale 
preocupărilor sale sînt antrenate într-o tratare sistematică, intens analitică, 
constituită într-o solid articulată teorie matematică a formelor, fiind astfel — 
după cum remarcau K. E. Gilbert şi H. Kuhn, în /stozia esteticii — „în 
armonie cu tendinţa logică şi ştiinţifică în estetică, dar îndrumînd-o către 
rigoarea abstractă”, preocupare asemănătoare avînd Jay Hambidge sau 
George Birkhoff. Entuziasmul său pentru investigarea ştiinţifică a esteticii 
este o expresie a umanismului aplicat, decurgînd din intuiţia sa că arta şi 
lumea au explicaţii similare şi pot fi elucidate prin mijloace matematice. Din 
nou se ajunge, în urma unor raționamente succesive, la pragul esteticii 
filosofice, la nivelul căreia se ordonează eficient elemente dialectice şi 
materialiste. Matila Ghyka tinde spre acest cadru de sinteză prin investirea 

spiritului matematic în disciplina esteticii, pentru a vedea ce e sigur în 
estetică, sprijinindu-se, pentru aceasta, şi pc fizică, biologie, teoria formelor. 
Şansa teoriei constă în lipsa ei de constrîngere. „Invariantele” nu pot înlocui 
soluţiile particulare ale operelor, dar deschiderea orizontului interpretativ şi 
adîncirea studiului implică aprofundarea şi dezvoltarea calității, 
conştientizarea şi perfecționarea spiritului creator al artistului. în acest sens 
observă Paul Valery, într-o Scrisoare către autor (publicată la volumul 
Numărul de aur), că „arta mare trebuie să corespundă omului complet”. 
Esteticianul converteşte spiritul pozitiv al valorizări care au devenit ipoteze 
pentru estetica informaţională şi structuralistă, estetica industrială şi design- 
ul, cstetica vieţii în general. 

Numărul de aur dezvoltă ceea ce schițase Estetica proporțiilor în natură 
și arte: o teorie matematică a formei şi expunerea evoluţiei ideilor de 
proporţie şi armonie. Estetica proporțiilor . . . argumentează, în principiu, 
„corelaţia dintre reuşita estetică şi echilibrul static sau dinamic, adaptarea la 
propriu-i scop a unui obiect", ceea ce, în estetică, se poate deduce din 
„simbolismul formei" (în accepţia esteticii ca ştiinţă a raporturilor 
armonioase). „Estetica proporțiilor” este simbolizată de Ghyka în latenţele 
„secţiunii de aur", căreia i-a fost un entuziast teoretician. Această sectio 
aurea, înşem- nînd echilibru în inegalitate, a fost formulată, pentru cstetica 
modernă, actualizînd intuiţia pitagoreică, la mijlocul veacului trecut, de către 
Zeysing, în Cercetări estetice: „Pentru ca un întreg, împărțit în două părți 
inegale, să apară frumos din punct de vedere al formei, trebuie ca între par- 
tea cea mai mică şi cea mare să avem acelaşi raport ca între partea cea mare şi 
întreg". Ghyka urmăreşte persistența subtilă a proporției în detaliile 
construcției obiectului estetic, ea şi în corespondenţa, prin Număr, între 
ordinea şi frumuseţea macro şi microcosmosului, unde acţionează principiul 
identităţii prin invariante şi extindere în durată (ritm). „Structura Sfintei 
Sofia — scria el — este logică și definitivă ca o teoremă de geometrie 
alexandrină desenată pe sfera de cristal a cosmografiei lui Ptolemeu". în 
principiul identităţii prin Număr acționează „legea pulsaţiei vii şi a 
compoziţiei armonice". Acelaşi lucru îl spune Novalis în cuvintele: „Orice 
metodă este ritm; suprimaţi ritmul din univers şi veţi suprima universul 
(...) Simbolul ritmului este geniul". 

„Numărul de aur" îi solicită cea mai extinsă analiză, prin intermediul 
urmăririi efectului de ritmicitate al aplicării lui. Proporția este numitorul 
comun al „analogiei” şi cosmo- goniei lui Platon, al aritmologilor 
platonicieni, al comensura- bilităţii dintre întreg şi părți la Vitruviu. 
Numărul capătă înţelesul de esență a formei, iar geometria oferă suport 
speculațiilor de estetică generală; pentru Platon, numărul închide în sine 
însuşi „Ritmul Sufletului Lumii" (o „analogie" între estetică, metafizică şi 
cosmogonie), armonia Sferelor. Dacă „pentru monitorii noştri greci", 

„percepţia raporturilor şi proporţiilor se identifică cu operaţia elementară a 
judecății şi alegerii creatoare în general", studiul noţiunilor de număr, raport 
şi proporție îl conduce pe Matila Ghyka, în mod firesc, la noţiunile de ritm 
(„periodicitate sau repetiţie în timp şi spaţiu, rezultînd din şirul de acorduri 
sau de proporţii") şi armonie (care decurge din el). Teoria generală despre 
proporţii devine un studiu de largă aplicabilitate la evidenţierea proporțiilor 
între volume, la ritmurile astronomice şi biologice, la corelaţia dintre 
arhitectură şi univers, la trecerea de la ritm la incantaţie (Platon: „poeţii 
lirici nu-şi realizează splendidele lor opere cît timp sînt în deplina posesiune 
a raţiunii lor, ci atunci cînd simt influenţa ritmului şi a armoniei; atunci ei 
sînt posedaţi, ei devin ca Bacantele . .. Atît timp cît omul nu are acest dar al 
entuziasmului, este incapabil să săvîrşească o operă poetică, tot aşa cum este 
incapabil să prezică viitorul" — Jon) şi de la incantaţie la dragoste. Marele 
principiu al Analogiei, reluat din Antichitatea clasică de către estetica 
modernă, care „implică percepţia intuitivă a similitudinii în lucrurile 
neasemănătoare" (Aristotel) acţionează în intelect conform tezei hedonistice 
a minimului efort, prin concentrarea metaforei (comparaţie implicită), 
recurenţa similitudinilor („la Shakespeare" — observă Matila Ghyka * 
„metaforele apar în serii strînse, ritmul lor îl depăşeşte pe cel al versurilor”), 
armonie ritmată (perfecta adaptare tehnică a operei la rațiunea ei interioara 
de a fi), formele in- cantatorii (care degajau cararsis-xA, efect terapeutic 
comparabil cu cel al psihanalizei freudiene). 

Categoria ritmului, considerat ca expresie estetică (tema „pulsaţiei vii“ 
simbolizate de „Numărul de aur“, prin care „tendinţa de nivelare entropică, 
prin derogare de la principiul minimei acţiuni," a fost supusă acelei pulsaţii 
asimetrice de creştere în care secţiunea de aur reprezintă „proporţia do- 
minantă”), dezbătută într-un Fseu asupra ritmului, marchează unul dintre 
cele mai trainice şi organice raporturi dintre ştiinţă şi estetică. „Legea 
numărului" devine, prin aplicare, principiu de „muzicalizare" a spaţiului, 
ritmul avînd vocaţia unui pattern universal, a unui sensorium general. Deja 
clasica definiţie pe care o dăduse Pius Servien ritmului ca „periodicitate 
percepută" ne lăsa să înţelegem că „stilul înalt" în artă este o epifanie a 
ritmului. Principiul platonic al analogiei se revelează prin universalizarea 
ritmului, în ideea că „toate îşi corespund, căci toate sînt ritm şi rimă" 
(Octavio Paz), sau, în aplicaţie la artele „temporale” şi „succesive", „ritmul 
este în timp ceea ce este simetria în spațiu" (E. d'Eichthal). Aplicarea la 
obiect îl face pe Matila Ghyka să observe ca însăși o teorie cu intensă 
specializare, ca cea a intervalelor în muzică, trebuie înţeleasă în prevederile 
teoriei generale a proporţiilor, ceea ce constituie o lămuritoare „deschidere" 
estetică. Prin mijlocirea noţiunii de ritm se dezleagă şi paradoxul lui Leibniz 
care leagă direct muzica de matematică, iar lui M. Ghyka îi oferă prilejul să 
observe semnificația „cea mai fiziologic umană“ a muzicii, prin cadența 
inimii şi ritmul respirator. 

Concepţia eudemonică asupra ritmului în artă, a lui Pi- tagora (care 
contempla ritmurile universale şi perfecțiunea Numerelor), devine, la Matila 
Ghyka, o teorie riguroasă a corespondenţelor explicatoare (şi teoriei sale i se 
poate aplica deviza Ars sine scientia nihil), aranjate într-o estetică a inva- 
rianţelor. Raporturile „calitative” devin raporturi estetice, iar estetica o 
sinteză a celor mai fericite proporţii. Ritmul — cosmic sau vital-estetic — 
este un exorcism al descompunerii, tutelează firea oamenilor („Darul 
imitaţiei fiind prin urmare în firea fiecăruia, şi la fel şi darul armoniei şi al 
ritmului" 

— Aristotel) şi firea universului („de la ritmurile cosmice, trecînd prin cele 
circadiene şi apoi prin bioritmuri, pînă la pulsaţiile vorbirii şi gîndirii, totul 
pe lume este ritm" — Co11- 

stantin Noica). Istoria fiind o continuă reprocesualizare, interferența actelor 
spiritului readuce mereu în actualitate structura fundamentală a ritmului, de 
la Platon şi platonicieni pînă la preocupările recente ale semioticienilor. 

„La început a fost Numărul" — scrisese Platon, pro- clamînd un 
principiu dezvoltat într-o fertilă anvergură la nivelul tuturor artelor. 
Principiul pitagorician a inspirat ecuaţia estetică a raportului de 
reciprocitate dintre spiritul proporției şi proporţia spiritului, pe un fond de 
vitalitate şi energetism instaurațiv care ţine organic de natura modelatoare a 
inspiraţiei artistice. Dezvoltarea estetică a raportului inspirat de gîndirea 
matematicianului-filosof din Antichitate este ajutată de „recunoaşterea” 
rolului proporţiilor în arhitectură şi arte plastice, mai evidente structural 
faţă de alte domenii ale încorporării artistice. Dar aceasta nu trebuie să ne 
împiedice de a observa că tot din întemeierea originară a.ritmului în 
procesul de obiectivare a spiritualității decurg şi alte consecinţe în sfera 
realităţilor artistice moderne, de felul: pictura decorativă sau — în teatru — 
happening-ul sînt urmări ale „senzualizării” (ritmicitate implicită) semnifi- 
cantului şi au apărut ca o reacţie împotriva structurilor laxe, a banalizării, 
comparabilă cu experienţa dezintegrării polemice a limbajului din „anti- 
piesele“ lui Eugen Ionescu. Există, dealtfel, la un nivel mai generalizat, ideea 
că, astăzi, în contextul rapelurilor la uniformism ale civilizaţiei tehnocrate, 
omenirea este datoare să realizeze nivelul compensator al unei mai intense 
trăiri a artei („Nu avem nevoie, în artă, de o hermeneutică, ci de o trezire a 
simţurilor”, scria exclusivist Susan Sontag în Uocuvre paric, Paris, Seuil, 
1968, P- 22). _ 

„Ştiinţa proporțiilor", atentă în partea ei teoretică la legitatea cosmică 
şi naturală preexistentă a proporțiilor, devine fertilă pentru artă îndeosebi în 
latura ei aplicativă de „punere în proporţie”. Anvergura proporționalităților 
ritmice a obliterat însăşi geneza acestora şi a încurajat, de mai multă vreme, 
tehnici inițiatice, dar a inspirat şi un „dublu" deconspirant: perpetuarea 
valorilor simbolice reunite în sinteze filosofice sau cosmogonice (în sud- 
estul european, perpetuarea motivului „marilor meşteri"), cărora le 
accentuau componentele ezoterice. Dubla raportare în stabilirea 
proporționalităților, între părți şi între acestea şi întreg, aruncă noi înțe- 
lesuri asupra disproporţionalității şi armoniei şi lărgeşte competența 
esteticului, dincolo de impresia plăcutului derivată din sintaxa ordinei. 
Putem să-i dăm, şi din acest punct de vedere, dreptate lui Platon, care 
susținea că, în cele din urmă, totul este reordonat în formă. Un argument 
decisiv este, din nou, teoria „numărului de aur“, cu valenţe nebănuite din 
partea terțului postulat şi valorizării „multiplicităţii în unitate”. Supunînd 
această observaţie cuprinderii teoretice din estetica filosofică, se ajunge la 
formularea unei analogii de esență ontologică: „lumea numerelor şi lumea 
formelor nu sînt decît două fațete, două aspecte, ale aceluiaşi mare adevăr 
cosmic unic, ale aceleiaşi armonii universale, cu alte cuvinte că natura caută 
să rămînă, fără greş, în toate şi totdeauna, asemenea cu ea însăși" (H. R. 


Radian, Cartea proporțiilor). 

Arhitectura şi arta plastică, considerate ca statice, deci inamovibile, nu 
pot fi străine de sugestiile formative ale ritmului, aşa cum spaţialitatea nu 
înseamnă o anihilare a instinctului uman de ordine. Ceea ce Matila Ghyka 
numea prin formula „ritmul este periodicitate percepută" se referă şi la un 
„sistem „static” al ritmicităţii, la un ritm „materializat'. Ritmul exprimă 
dependența de viață şi relevă  esteticul prin  reciprocitatea 
proporţionalităţilor, resimţite instinctiv. Astăzi, standardizarea construcţiilor 
urbane sau industriale reia prin modulare analogiile simetrice constructive, 
pe cînd o anumită severitate a stilului tinde să conserve şi să sugereze în 
multiple conotaţii identitatea geometrică, prin relativa autonomizare 
funcţională a elementelor compoziționale, prin modulare intrinsecă, ţinînd 
deci de legitimitatea estetică a operei. Punerea în proporţie triangulară din 
arhitectură sugerează trecerea de la plan la volum, în pictură planimetria 
geometrică este exclusivă. Complexitatea punerii în proporție din 
arhitectură, alimentînd o bogăție compozițională specifică, are la înde- mînă 
mai multe posibilităţi tehnice-combinatorii decît cele existente în pictură sau 
sculptură. Aplicarea proporţiilor în arhitectură, materializînd din vechime 
un simbolism expresiv şi funcţional, integrează operele într-un program 
arhitectural care reproduce imuabila armonie cosmică, în vremea mai nouă, 
sub aspectul asimilării tehnice, al modulării la scară industrială. Asocierea 
arhitecturii cu o idee, învățată de la grecii vechi, a perpetuat o interpretare 
— de diverse orientări ideatice şi cu varii formule de exteriorizare a 
simbolismului intrinsec — care integrează construcţiile, prin euritmia 
robusteţilor expresive, în ambianța imanentă şi în experiența conceptuală, 
totodată. De la gotic pînă la zveltețea construcţiilor din beton armat este 
acelaşi drum ca de la arabesc la geometria anorganică: repetarea unor forme 
fundamentale ordonează figurații armonice în subdiviziuni. Ceea ce explică 
intenţia lui Le Corbusier de a fixa un sistem modular universalizat, intrinsec 
şi extrinsec, asemeni unui adevăr valabil pentru civilizația modernă în 
totalitatea sa, inspirat de însuşi faptul că natura, în toate epocile, 
configurează lumea prin punerea în proporţie, dînd soluția exemplară a 
organicității. 

Conţinutul spiritual al proporţiilor pare mai evident, mai viu şi mai 
„cald" în pictură, care beneficiază de un inventar mai dezvoltat al mijloacelor 
artistice de expresie, prezenţa artistului fiind mai sesizabilă în varietatea 
procedeelor tehnice folosite. Dimensiunea sufletească, mai mult decît cea 
obiectivă, este în măsură să reliefeze structurile interne ale produsului şi 
specificitatea artei în ansamblu. Durata interioară naşte calitatea, care este o 
intuiție a valorii. Există — observa Rene Huyghe — un dualism caracteristic 
artei moderne: coexistenţa noii construcţii a spaţiului cu relevarea abisurilor 
sufleteşti, din sondarea cărora psihanaliza şi-a făcut o datorie explicatoare; 
dualism reperabil în noua sinteză dintre filosofie şi artă, dintre sensibil şi 
intelectual, sub semnul unei spiritualități comune irepresibile. 

Echilibrul intern generează valoarea umană a artei. Arta modernă 
găseşte noi „ferestre" prin care lasă să se vadă patosul lăuntric Zămislitor de 

întrupări expresive: megastructurile plurifuncționale în arhitectură, raportul 
dintre plinuri şi goluri în sculptură, noile criterii ale „civilizaţiei imaginii" în 
artele plastice, serialismul în muzică, documentul artistic în cinematografie, 
caracterologia militantă în literatură. Peste toate însă, lumea modernă 
solicită relevarea spiritului, mai ales prin vizualitate. Este, aici, o revanșă pe 
care senzorialul şi-o ia față de imperiul uniformizării prin intensificarea 
vieţii intelectuale; senzaţia permite mai mult decît cunoaşterea — 
confruntarea cu obiectul. Semnul erodează standardizarea şi se impune în 
instantaneitate: izbeşte retina şi este imediat perceput. Trecerea de la 
realismul fidel la abstractizare (elocventă este, în acest sens, „lectura” 
simultană a două tablouri pe aceeaşi temă, semnate de Courbet şi Braque) 
înalță pragul percepțiilor, fără să infirme patosul lăuntric de care aminteam, 
dar descurajează — în schimb — uzura senzorială a omului modern 
predispus la blazare din cauza suprasolicitărilor hiperurbanismului 
tehnocratic. Să ne între 

băm şi noi, odată cu Rene Huyghe, dacă filosofiile existenţialiste, 
fenomenologiile atît de prodigios recrudescente în zilele noastre, nu caută o 
„senzaţie a fiinţei”, în sensul în care civilizaţia imaginii stabileşte în mod 
direct raportul dintre senzaţie şi acțiune? Autonomia modernă a imaginii 
picturale caută maxima intensificare a emoţiei prin concentrare, printr-o 
conștiință globală a puterii imaginilor. Dar puterea imaginii revivifică în 
contemporaneitate însăşi puterea artei; dacă, la sfîrşitul veacului trecut, 
Gauguin supunea peisajul legilor plastice ale tabloului, în zilele noastre un 
pictor ca Manessier, spre exemplu, obligă realul să accepte cu totul 
performanţa picturală a liniilor şi culorilor. De aici — tot ca o necesitate de 
impact zelos în simultaneitate, cerut de civilizația modernă — se ajunge 
imediat la exaltarea com- binativă a resurselor proprii din arta abstractă, 
închipuind un imens evantai de posibilități. Se atinge, prin mijloace noi, o 
intensitate necunoscută care întrupează ceea ce este în spirit şi proclamă 
intrinsec manifestul activ al umanului. Este vorba de o formă modernă a 
înțelegerii, fiindcă artistul stăpîneşte universul în care trăieşte în măsura în 
care îl înțelege şi i se alătură cu maximă devoțiune. „Timpul nostru — 
observă esteticianul francez în Dialog cu vizibilul — ... a eliberat imaginea de 
compromisurile în care se pierduse; a redat-o conştiinţei adevăratei sale 
naturi: să se exprime direct prin elementele constitutive, linii şi culori, prin 
acţiunea lor imediată asupra sensibilităţii şi să provoace un şoc nervos care, 
prin ricoşeu, va deştepta sentimente, stări sufleteşti”. Dacă spiritul se 
regăseşte într-o anume regularitate, expresia sa deplină asimilează limbajul 
expresivităţii imagistice în registrul multiplicării în unitate, perfecționarea 
aduce selecție prin eliptic şi îmbogăţeşte valenţele emoţionale ale sugestiei. 
Forma abreviată, pentru a se salva din convenţie, are de păstrat valoarea 
limbajului în concentraţie, fiindcă nu din fetiş sau doctrină izvorăşte 
frumosul. încă Plotin atrăgea atenția că privirea în afară va trebui să fie 
dublată de „privirea interioară"; spectacolul lucrurilor capătă, atunci, o 
fervoare care face din subtilitate un şoc, din interesul omenesc de cunoaştere 
o fascinaţie. în acest regim, ideile spiritului devin forme („Cu cît o formă se 

apropie mai mult de geometrie şi de dispozitivele sale simple, cu atît gîndul 
se înflăcărează la ideea că poate percepe complexitatea realului printr-un act 
elementar” — se observă în acelaşi tratat). Pictura concretă ajunge, în acest 
regim de abreviere, la dinamismul propriu 

lui grafism şi exploatează graraulația materiei în inventivități 
combinatorii (Baskine a ajuns la o „pictură-sculptură"). Activitatea artistică 
instaurativă, în contextul pregnanței moderne a „civilizaţiei imaginii!', 
conferă vizibilului semnificaţii spirituale, forma izbeşte direct sensibilitatea. 
Tehnicitatea cultivă, poate inconştient, civilizația impactului cu formele, 
nevoia de definiţii, punînd praguri limitative, încurajează o viziune atomistă 
asupra culturii, care secretă, din propria ei natură, sofisticarea formei, 
asocierea inventivităţii formale la o stare de spirit, la trăirile interioare. 
Spiritualitatea se eliberează prin formă, destinul ei nu poate fi străin de 
exersarea, mai tenace în vremurile moderne, a funcţiilor senzoriale. Pe bună 
dreptate, se spune că există sensuri implicite şi sensuri explicite; tendința 
explicită duce la alegorie şi ilustrativism, cea implicită la obscuritate. 
Tensiunea existentă între cei doi poli face din formă un fel de condensator al 
sufletului („Exteriorizarea dorințelor mele se face prin imagini" — se 
confesează Van Dongen). Originalitatea in-for- mării autorizează noutatea 
perspectivei; cum observa Proust, în Le temps retrouve, există „atîtea lumi 
câţi artişti originali există", iar acestea se rotesc în perpetuitate, astfel încît 
„veacuri de-a rîndul după ce s-a stins focul din care s-au ivit, fie că s-au 
numit Rembrandt, fie Vermeer, ne trimit raza lor proprie". „Creatorul 
domină creația", observa Baudelaire, comentînd pe Delacroix. Lumea 
aparenţelor primeşte o infuzie largă de mister şi taină, de sensibilitate latentă 
şi difuză. Aceasta explică şi popularitatea sondajelor psihologice, a explorării 
inconştientului din mentalitățile moderne. „Pătrunderea tainei" se poate face 
numai înţelegînd deosebirea dintre imagini şi imaginile artei, cele din urmă 
fiind o proiecţie în spaţiu a conştiinţei. Imaginea revelează propensiunile 
interioare, cu rol de cunoaştere descriptiv, datorită anteriorităţii sale față de 
idee, întîietate nu numai ontogenetică, ci şi filo- genetică, odată ce miturile 
prin care se exprimă societățile primitive nu sînt decît imagini. Alegoriile lui 
Hieronymus Bosch aduc, în fapt, obsesii mai ascunse, care sînt „reprimate" 
prin deviere expresivă. în Capriciile sale, Goya dă o originală prestanță 
psihanalizei, eliberînd „clandestin" propriile sale obsesii. Bosch pictează un 
fel de vis interzis, populat cu figuri hîde şi monstruoase. încă Leonardo da 
Vinci observase că mirajele artei sînt dictate de înclinațiile fireşti ale 
creatorului. Opera de artă se alimentează din acestea şi se oferă unei 
pluralităţi de „lecturi, cu rezonanţe tulbură 


toare fiindcă, fiecare fiind un univers în sine, depune mărturie despre 
umanitate în ansamblul ei. 

Inefabilul recurge la imagine. Ea poate releva ceea ce este în spatele 
cuvintelor, fapt pe care Plotin îl teoretizase ca fiind extazul, a cărui estetică 
este căutarea frumosului în beatitudine. în măsura în care îl condensează, în 
aceeaşi măsură şi eliberează spiritul. „Impulsul interior — notează acelaşi 
Rene Huyghe —, odată proiectat în opera de artă, devine pentru noi un 
spectacol integrat lumii exterioare şi provoacă în noi acelaşi mecanism de 
asociere cu unele aparenţe la crearea cărora n-am fost implicați”. Arta asigură 
libera circulaţie a imaginilor pe trasee de intensă valorizare semnificativ- 
umană, făcînd din căutarea frumosului procesul propriei ei desăvîrşiri. 
Circulaţia imaginilor cimentează şi relaţia artist—operă-—receptor, pe care 
teoria /infiihlung-ului (Vischer, Volkelt, Lipps) o vedea ca transmitere 
intuitivă a unei anumite stări interioare, iar în legătură cu care Baudelaire 
scria că are ca scop de „a crea o magie sugestivă conținînd în acelaşi timp 
obiectul şi subiectul, lumea exterioară artistului şi pe artist însuşi” (VArt 
philosophique). Osmoza umanului cu arta rămîne singurul criteriu al valorii 
estetice. 

în lucrările arhitecturale, raportul proporție—spirit pare să încline în 
favoarea primului termen, cel de-al doilea fiind mai neglijat în urgențele 
constructive solicitate de urbanismul hipertehnicizat. Arhitectura se 
exteriorizează direct. Sub aspectul ei monumental, participarea operelor la 
un climat cultural se dovedeşte la fel de evidentă ca şi concursul pe care îl 
dau unor cerinţe civice. Prin eliberarea de noi mijloace, date de îmbinarea 
sugestiilor din artă, ştiinţă şi tehnică, arta de a clădi îşi reînnoieşte mesajul 
pînă la a dispensa atribute formale de pragmatismul funcţional. Epoca 
modernă preferă echilibrul dinamic şi are orgoliul de a introduce lirismul 
cronologiei (recunctişterea ireversibilității timpului) într-o geometrie 
constructivă ce se vrea sustrasă de la erodare. Tehnocultura modernă se vede 
astfel confruntată cu necesitatea unor noi atitudini stilistice în arta de a 
construi, pe baza apelului la umanismul propriu diferitelor arii spirituale, 
tinzînd spre o formă superioară de sinteză în cadrul expresiilor plastice 
moderne. 

Monumentalitatea nu mai ţine, în arhitectură, de o psihologie emotivă 
incipientă, ci de însăşi esența estetică a genului, de natura potenţialului său 
expresiv. Lucrările memoriale, 

de exemplu, includ eticul într-o viziune estetică necomandată de 
utilități practice. Din progresul material al existenţei, relevat de sistematica 
cotidiană a construcţiilor, se detaşează reperele culturale ale edificiilor 
unicate, a căror asociere în ansambluri marchează o grandoare ambientală. 
Cu îndreptăţire observa Jean Monda, subtil teoretician al arhitecturii, că 
„primatul unui funcţionalism colectiv mereu mai complex şi multilateral nu 
justifică o arhitectură bazată pe simpla organizare rațională a spațiilor 
folosibile. Se cere mai mult. Şi anume: o înnobilare a funcţiei prin criterii 
plastice şi conţinut spiritual”. Poate ideea de permanenţă, ca năzuință 
imediată şi irepresibilă a omului, este mai evidentă în monumentalitate. în 
stilurile monumentale moderne, performanţele constructive care duc la 
construcții memorabile sînt inspirate fie de sisteme cu aptitudini plastice, fie 
de sugestiile verificate prin tradiţie. La acestea, Arthur Drexler adaugă 
capacitatea sculpturală ce decurge din noile interpretări ale cubismului şi 
expresionismului. Gruparea japoneza „Metabolism" propune modularea unor 
mari unităţi articulate, împrumutînd, în virtutea reconsiderării moderne a 
organicismului estetic, forme biologice. Căutările nu sînt scutite nici de 
patina unor gratuităţi formale, care fac să se poată recunoaşte un anumit 
„manierism monumental" prin ornamente fără justificare constructivă, un 
„monumentalism cosmopolit" prin contaminarea exercitată de diferite 
limbaje formale reduse. Jean Monda, autorul Monumentelor de arhitectură 
modernă, conchide că se poate explica această mentalitate „prin faptul că 
abstracţiunea formelor ar corespunde, pînă la un punct, cu nevoile 
psihologice uniforme ale culturii actuale”. Dar iată că teoreticianul italian 
Bruno Zevi, atrăgînd atenţia împotriva unui „nou academism', vorbeşte 
despre un „manierism sănătos", de inspiraţie estetică majoră şi care nu 
trebuie confundat cu „eclectismul postmodern". 

O altă eroziune a spiritului sănătos de monumentalitate vine de la aşa- 
numitele curente pop din acest perimetru: „arhitectura pop", care foloseşte 
componente comune mai multor arte, de factură uzuală, „urbanismul pop", 
cu ansambluri neconsistente, concepute ad-hoc. Improvizaţia caracteristică 
acestora se opune nevoii legitime de permanenţă prin monumental. Or, o 
„filosofie ambientală" ar asigura o autoritate formativă esteticii 
construcţiilor, ca un domeniu funcţional al acesteia. Accentul de sinceritate, 
atât de căutat în epoca modernă, este mai evident în postulatul arhitectural al 
grandorii care, combătînd iluzionismul trompe /oeij, fixează sugestia 
spiritualului pe măsuri reale. Referindu-se tot la relaţia dintre funcţionalism 
şi monumentalitate, autorul Monumentelor de arhitectură modernă observă 
că „arhitectura ar deveni astfel o alegorie a funcţionalității”. Dacă criteriul 
funcțional a dus la o arhitectură sterilă, tot astfel o figurație plastică facilă 
compromite sugestia spiritului. Un deosebit impact produc desfăşurările în 
spaţiu ale megastructurilor plurifuncționale, cum ar fi Habitat 67 — o 
megastructură canadiană ca o colină de beton armat, imaginată de arhitectul 
Moshe Safide. Aici impactul psihologic poate împinge senzația de grandoare 
spre limitele anxiosului, simbolismul arhitectonic fiind prea îndepărtat de 


nevoile şi obişnuinţele individului. 

Dacă este de exprimat acelaşi vechi şi nealterat mesaj de năzuință 
colectivă spre umanism, bine şi frumos, dacă 
— pe de altă parte — ambiguităţile formale disponibilizează cele mai 
inventive soluţii de construire, relaţia arhitecturală dintre proporţie şi spirit 
se vădeşte a conţine o tensiune prospectivă creatoare. Este vorba de doi 
termeni între care lumea modernă a aşezat o grilă perturbatoare pentru a su- 
blinia şi mai apăsat nevoia de convergenţă organică dintre ei, ceea ce va duce 
cu siguranţă la noi sinteze în teoria de specialitate. 


CRITICA SAU OPŢIUNEA CA „STIL 
AL REALITĂȚI?* 


Din auxiliară a literaturii, critica a devenit un domeniu distinct al 
creaţiei spirituale, nu atît prin negarea obiectului care îi determină acțiunea, 
cît mai ales prin problematizarea acestuia într-un spațiu al conceptelor 
filosofice. Proiecţia literaturii în regimul critic înseamnă includerea acesteia 
într-o perspectivă nouă, a cărei vocaţie este conştientizarea valorilor pe care 
opera le cuprinde. Acţiunea reflexivă, dubitativă la modul prospectiv, 
accentuează calitatea culturală a fenomenului literar, raţiunea însăşi a 
existenței acestuia, forța lăuntrică din care i-a izvorit originalitatea. Critica 
acceptă astfel închiderea unui circuit care poate fi numit în plan estetic 
(între premise şi rezultat) şi social (între cerințele individului şi ale 
societăţii), aducînd o participare vie la construirea idealului de cultură şi 
civilizaţie al fiecărei epoci. Situaţia optimă a criticii este dată de identificarea 
organică dintre nevoia 

de ideal şi adevărul umanist al dezvoltării sociale. Aceasta este urmarea 
unei consecvente evoluţii spre elevare spirituală şi deschidere către 
semnalele contingentului. 

La 1869, Titu Maiorescu, primul nostru mare teoretician al spiritului 
critic, arăta că „orice cultură este rezultatul unei lucrări încordate a 
inteligenţei libere, şi datoria de a afla adevărul şi de a combate eroarea se 
impune fără şovăire fiecărui om care nu se mulţumeşte cu existența sa 
privată de toate zilele, ci mai are o coardă în sine ce răsună la fericirea şi la 
nefericirea naţiunii din care s-a născut". Conştiința angajării civice şi 
patriotice a criticii se însoţeşte de necesitatea exercitării sale la nivelul unui 
profesionalism ridicat, eficient. „Datoria criticii este să încurajeze tocmai 
ceea ce este de talent în această literatură nouă şi să ia poziţie hotărită 
împotriva scriitorilor care nu au meritoriu decît intenţiile. Este o datorie 
profesională a criticii şi este o datorie patriotică a ei. Gustul estetic al 
publicului este o superioritate națională şi a feri de pervertire gustul 
poporului tău este un act de patriotism" — nota Ibrăileanu, în 1933. Tot în 
acest secol, critica literară românească — prin Mihail Dragomirescu, E. 
Lovinescu, Mihai Ralea, Perpessicius, Tudor Vianu, G. Călinescu, Al. Dima, 
Şerban Cioculescu ş.a. — se ataşează de o viziune estetică, asumîndu-și astfel 
o atitudine de idei prin instrumentul filosofiei artistice. Comandamentul 
epocii se poate cu uşurinţă descifra atît în „teoria capodoperei" a lui Mihail 
Dragomirescu, dînd expresie nevoii de rigoare şi sistem la constituirea 
distincă a disciplinei estetice în cultura românească, cît şi în proiecția în 
istorie şi cultură pe care o practică Şerban Cioculescu. 

Dimensiunile umaniste ale literaturii noastre implică un profund sens 
etic, ceea ce pune în dependență originalitatea de veridicitate. Literatura 
exprimă o poziţie faţă de viaţă pe care critica o relevă ca inerentă conştiinţei 
artistice. Repudiind tezele cu caracter inhibitoriu, oricare ar fi acestea, şi asu- 
mîndu-şi rolul de manifest ideologic în cadrul psihismului creator, criticii îi 
revin responsabilităţi executorii cu efect în sfera ideologiilor artistice. Dar 
acest scop se atinge cu mijloace specifice. Prima ar fi elucidarea de principiu 
a conceptelor, pentru ca orice controversă în jurul lor (aşa cum au fost — şi 
mai sînt — controverse în jurul conţinutului conceptelor de realism, 
militantism, accesibilitate, conflict, tipizare, reflectare, prioritatea 
artisticului, universul formei etc.) să nu le poată deforma conţinutul de bază, 
semantismul fundamental. Apoi, datoria demonstrativă (fără nimic peiorativ 
în aceasta) a criticii se cere bizuită pe o exemplificare care să includă 
conceptul în miezul viu al faptului literar. Fiindcă formalizarea 
nesemnificativului înseamnă numai o încercare de validare a ingeniozității 
tehnice în absenţa patosului creator autentic. Actul critic este prin structură 
un adversar al festivismului declamator, ca şi al reacției inverse, de 
denunțare a influențelor modelatoare explicite, ambele tinzînd'spre 
artificializarea climatului de creaţie. El îndeplineşte un rol de sanitate 
spirituală, de corectare a moralei publice, demonstrează dinăuntru 


insuficiența pragului strict constatativ, al speculaţiei de laborator; încurajînd 
metode colocviale, ajută să se extragă sensul orientărilor valorice în cîmpul 
artei. 

Actul critic poate, la un nivel mai autoritar, să furnizeze şi mijloace de 
colaborare spirituală între diferite experienţe artistice, între diferite sfere de 
cultură, contribuind astfel la informarea şi soluționarea problemelor generale 
ale umanismului. Simultaneitatea izolată a experienţelor de creaţie denotă 
insensibilitate la năzuinţa de unitate a sancţiunilor valorice. Acesta se poate 
consolida, în schimb, pe măsură ce critica procedează la alcătuirea ritmică a 
unor sinteze pluridisciplinare şi pe măsură ce asigură o deschidere sis- 
tematică spre lume. Se poate ca această expansiune ideologică să contribuie la 
o densificare a climatului ideologic al tuturor activităţilor înrudite, 
sancționînd diversiunea artistică şi încurajînd contribuţiile tipice, 
integratoare. O critică ideologică este o critică axiologică, bazată pe viziune 
de ansamblu asupra culturii, în care obiectivitatea operelor devine 
recognoscibilă ca sistem valoric. În oglinda unei critici de esență afirmativă, 
frumuseţea artei îşi află rostul prelungirii sale în nemurire, transformă 
extazul în contemplare şi emoția în reflecţie. Cîtă dreptate avea Călinescu să 
creadă că „unica artă permisă în critică este acuitatea ideilor”! 

Dimensiunea durabilității specifice în critică este dată de orientarea 
conştiinţei de sine după preceptele artei, ceea ce asigură creşterea 
responsabilităţilor sale normative, a dirijării instructive a gustului public. 
Asumarea metodologică a amintitelor responsabilități salvează critica de la 
fragmen- tarism şi asigură propensiunea tot mai accentuată spre sinteze 
intelectuale. Aceasta înseamnă, totodată, o mai exigentă autodefinire, în 
funcție de deschiderea fără prejudecăţi a orizontului de argumentaţie, cerută 
de conştiinţa inerenţei estetice a artei. Efortul de asimilare a criticii operative 
la nivelul generalizărilor teoretice împrospătează însuşi prestigiul criticii 
ţinute la un diapazon afirmativ, fără false exul- tanţe. Această preocupare, 
avînd superioare consecințe pentru practica literară, se vădeşte în folosirea 
unor repere axiologice actuale în demersul istoriei literare, în chiar relan- 
sarea publicistică a criticii autorizate, ca paragrafe ale unei unice sinteze 
culturale. Necesitatea de autonomizare funcţională este cerută şi de destinul 
argonautic al literaturii moderne. Nu departe se află şi spiritul baladesc în 
eseistică, obiectivat în pertinenţe intelectuale pline de farmec. Vocaţia 
teoretizărilor concluzive conduce de la analiză la sinteză prin stabilirea 
reperelor metodologice şi repudierea vehementă a  diletantismului. 
Categoriile specifice ale comunicării literare au funcţii similare adîncirii 
conştiinţei de sine a criticii. De aceea, nu încetăm să subliniem că 
omologarea deciziilor criticii este dată de gradul acestora de deschidere în 
planul sugestiei intelectuale. Consumarea opiniei în închiderea severă a 
literei operei produce aspecte de efemer şi indis- tincţie a personalității. 

în contextul modern de rapidă evoluţie a gustului şi solicitărilor, 
vocației critice îi incumbă o anumită „teatralizare”, în sensul că i se 

presupune şi i se pretinde un caracter de eveniment dizolvant al 
habitudinilor pe care le neagă. Aceasta implică o unitate responsabilă a 
crezului afirmat, o continuitate evolutivă a discursului teoretic. Ideea de 
creaţie în critică se desăvîrşeşte, astfel, în funcție de ceea ce capătă urgență 
obiectivă în a afirma sau a infirma. Modalităţile de exprimare specifică sînt 
din nou variate. Sinteza sub forma panoramei asamblează individualităţile în 
virtutea apartenenței lor la un anumit gen, specie sau modalitate expresivă. 
Prin antologii cu veleităţi de sinteză se fac, nu o dată, propuneri interesante 
de grupare (roman liric, viziune fantastică, cazuistică morală, expansiunea 
eseului etc.). Ideea de viziune devine dovadă a francheţii intelectuale, cînd 
se poate rescrie o epocă de cultură din perspectiva iniţierii în viaţa artistică 
în general, cu atenție la simultaneități şi înrudiri. Aceste preocupări 
evidenţiază de obicei serialități cronologice, istoricitatea proprie diferitelor 
tendinţe formativ- artistice. Curajul ideaţiei specifice este o replică a criticii 
la isto- ricizare consemnativă. 


Ceea ce poate constitui o altă dificultate în buna opţiune a criticii, este 
chiar permanentizarea echivocului asupra creativităţii în critică: act 
dependent şi subordonat operei sau modalitate autoexpresivă operînd cu 
noţiunile intelectului în contact cu o realitate artistică dată. Situaţia se mai 
complică atunci cînd, pe parcursul existenței sale publice, o rostire critică 
produce reacţii de iritare care au şansa neloială de a se refugia în abstracția 
amendamentelor de principiu, de unde se reîntorc atacînd însăşi validitatea 
modalităţii respective. Se uită uşor că şi în critică profesionalizarea trebuie 
raportată la o logică internă, care protejează o sensibilitate atent dirijată. 
Deci, o autoritate intrinsecă se poate postula prin însăşi existența ei ca 
modalitate distinctă de evidenţiere a spiritului. Bipolaritatea oficiului critic 
este dată de raportarea la o sensibilitate, care este cea a artistului-critic. De 
aceea se conservă în critică un sens afirmativ, dornic de a se face cunoscut, 
chiar cînd ia forma contestaţiei. Se spune totdeauna un da sufletesc, şi atunci 
cînd se fixează un nu în formă. De aici decurge, probabil, orgoliul şi 
„suferinţa" criticului. El trebuie să se întristeze încurajator şi să se entu- 
ziasmeze cu metodă. Profesionalizarea criticii este garanția menţinerii unui 
echilibru rodnic, fertil, prospectiv, în dinamica imprevizibilă a vieţii literare 
curente. În schimb, frag- mentarismul ocazional, inabilitatea folosirii 
mijloacelor operative, ca şi abandonarea în perifraze sustrase sincerităţii sînt 
tot atîtea simptome ale aspectului de compromis al exerciţiului critic. 
Semnalele de încredere vin, iarăşi, din partea criticii de tip afirmativ, 
chemată să pună în valoare lucrările bune, să le individualizeze în conştiinţa 
cititorilor sub aspectul lor de exemplaritate, putînd astfel cel mai bine educa 
gustul public şi contura destine literare deosebite, pe care istoria literară nu 
le va putea omite. Cel mai greu este să scrii despre cărţile bune. în acest caz, 
toate componentele profilului etic-profesional al criticului intră în rezonanţe 
deosebite, ceea ce impune puritatea tonului şi arta dozării interesului 
referenţial pe un teren tentant şi, în acelaşi timp, generos. 

Critica îşi are orgoliile ei, criticul pe ale lui. Primele exercită seducţie, 
celelalte incită la o stare competitivă: să fii descoperitorul unui mare talent, 
să fii primul semnalant al unei neaşteptate evoluţii (sau involuţii), să 
avansezi cel dintîi formulele sezoniere ale limbajului etc. Prin urmărirea 
ipostazei de protagonist, criticul se pierde în imediat şi uită acea calmă 
meditaţie a spiritului care îi consacră lucrarea, înrîurirea este o chestiune de 
durată. Ea se verifică prin climat, nu prin exemplu. 

Un critic este citit ca oricare alt scriitor. In plus, el exercită funcţia 
publică de directorat al conştiinţei. Deci, înrîurirea se manifestă în direcţia 
educării gustului public pentru conştientizarea opțiunii, pentru un 
comportament spiritual selectiv. 

Ceea ce Tudor Vianu — şi alții — numea „critica artistica", relevă un 
efort care ţinteşte la a descifra valoarea ca artă, la a încerca să restituie 
simbolurilor artei semnificația lor proprie. Atenţia la stil nu face decît să 
adîncească, limpezind în alte formulări, semnificația modalităţilor expresive. 

Soarta cărților pare imprevizibilă, odată ce şi-au cîş- tigat dreptul de a 

exista în lume, prin reacţiile pe care le trezesc în conştiințele receptoare. 
Habent sua fata libeli înseamnă autonomizarea operelor prin socializarea 
perceperii lor, rupîndu-se, într-un fel, de voinţa autorului. Dar nu şi de 
capacitatea acestuia de a le imprima un anumit grad de realizare a valorii. 
Legalitatea existenţei lor proprii provine din finalitatea presupusă de amor în 
momentul conceperii şi realizării. Nu un model abstract îl reproduc, ci un 
model de umanitate care devine rezonant pentru idealurile fiecăruia, 
fortificînd aspiraţiile cele mai legitime ale omului, între care, printre cele 
dintii, se află nevoia de dreptate şi libertate, sinceritatea, dorința de 
cooperare şi într-ajutorare, idealul de progres şi pace. Acestor imperative ale 
existenţei vine arta să le dea răspunsuri exemplare, şi-atunci soarta operelor 
nu mai este chiar atît de capricioasă, iar destinul lor se conturează în 
perimetrul umanismului activ. Critica — între- ținînd, după cum se exprima 
Ralea, longevitatea operelor 

— ajută ca acestea să-şi găsească cît mai repede destinul pe care îl merită, 
drumul pe care sînt pregătite a-l parcurge. 

Teoria şi critica literară românească s-au dovedit îndreptăţite să 
considere realitatea literară naţională sub aspectul priorității conceptelor, 
ceea ce punea în evidență posibilitatea desprinderii caracterelor specifice. 
Meditaţia autorizată şi condusă cu discernămâînt putea să întrevadă o unitate 
elocventă pe deasupra varietăţii fireşti a operelor individuale. Acest fapt se 
datoreşte cooperării permanente a fenomenului artistic cu istoria şi cu 
propria istorie, cuprinsă în tezaurul exemplar al tradiţiei. O istorie literară 
relativ recentă față de alte culturi se prezintă, totuşi, ca un corpus omogen de 
sensibilități artistice şi ca o succesiune organică a programelor de creaţie, cu 
tendință convergentă spre cîteva coordonate definitorii, ceea ce pune 
automat sub semn dubitativ atitudinile iconoclasate. Organicitatea 
fenomenului literar naţional se prezintă ca o realitate artistică în structuri 
complexe şi aflate la o sensibilă echidistanţă de un cod al prerogativelor de 
creaţie. Ea s-a construit prin acţiunea con- vergent-formativă a cîtorva forțe 
distincte: presiunea istoriei spre specific şi selectiv, solicitînd atitudini umane 
fundamentale şi decise, transpuse artistic în tonalități majore; dobîn- direa 
dintru început a conştiinţei artistice a scriitorilor sub o justificare a 
sincerităţii; sensibilizarea responsabilă la mesajul artistic exprimat în diverse 
epoci; individualitatea romanică a limbii în context lingvistic balcanic; 
stabilitatea influențelor dinspre culturile franceză şi germană; inapetenţa 
funciară pentru formalism, deci lipsa hiatusurilor. Concursul convergențelor 
formative a dat rezultanta omogenităţii principiale în istoria artei noastre, 
artă supravegheată în permanență de o critică riguroasa prin empatie. 
Permanenţa axiologică relevă specificul în creaţii reprezentative. Obligaţia 
care revine criticii este de a pune între paranteze lucrările grevate de 
mimetism semantic sau cele minate de dorinţa de universalizare exclusivă a 
limbajului. 

Instrumentul limbii este un prim semnalizator pentru realitatea 


romanică a etnogenezei româneşti, exprimînd adaptarea unei civilizații 
antice dezvoltate la condiţiile etno-geo- grafice şi istorice ale sud-estului 
european şi configurînd astfel un nou univers de cultură şi civilizaţie, fapt 
care îl îndreptăţea pe E. Lovinescu să observe: „Sîntem originali nu numai 
prin fond, ci şi prin expresie; limba noastră e plastică şi plină de expresie 7... £ 
Nu este popor mai sentenţios decît poporul nostru". Prin faptul că 
instrumentarul lingvistic este cea dintîi condiție a romanităţii noastre 
literare, se poate afirma — reluînd o formulare a lui Tudor Vianu — că limba 
este prima şi cea mai de seamă creaţie culturală a poporului român. Rigoarea 
sintactică originară a facilitat, ca tipar formal, cultul rațiunii, al dreptei 
judecăţi, ceea ce demonstrează atît individualitatea şi complementaritatea 
trăsăturilor, cât şi constituirea acestora ca expresii nuanțate ale originalității 
specifice. Tot din acest nex cauzal putem lega dezvoltarea folclorică şi cultă a 
povestirii de însuşirea generală a limbii de a stimula judecăţile succesive. 
Referată la întregul fabulos folcloric, observaţia trebuie învecinată cu cea a 
persistenţei unui lirism de calitate. 

Caracterul propriu şi virtuțile expresive au făcut din însuşi 
instrumentarul lingvistic un rost al artei literare, întoarsă spre sine ca o 
chemare irezistibilă, făcîndu-şi un nobil scop din cultivarea propriilor 
însuşiri. Intraductibilitatea a rămas, pentru noi, mai mult un pretext de 
speculații decît o barieră de netrecut. Relativa izolare latină în context sud- 
est european şi diferenţele de cronologie între realizarea sintezelor istorice 
au impus selectarea acelor caractere din conţinutul marilor curente 
universale care serveau chemărilor de sine ale conştiinţei şi culturii 
naţionale. (De exemplu, din iluminismul european s-au luat elemente care 
au sprijinit, în epocă, mişcarea naţională). Limba este simbolul unui destin. 
Efectul tradiţiei este nevoia de idealitate. într-un perimetru unificator, 
continuitatea, spiritul novator şi aporturile regionale vădesc o aspirație a 
rotundului. Conştiința activă a tradiției înseamnă şi conştiinţă a originalității. 
însăşi neconcor- danţa în plan istoric a evoluţiei față de alte popoare a 
devenit o şansă a recuperării originalității chiar în momente de pronunțată 
influenţă străină: apariţia mai târzie la noi a unor curente (mai puţin în 
perioadele mai noi, cînd dadaismul şi suprarealismul cunosc anticipări) şi 
difuzarea prin filiera unor culturi învecinate (greacă, polonă), coexistența 
formulelor de ideologie artistică (ecourile luminismului cu paşoptismul, 
romantismul şi clasicismul), fortificate însă în jurul unor atitudini progresiste 
proprii. La noi, romantismul literar a însemnat „înnoirea şi afirmarea 
spiritualităţii româneşti" (H. Zalis); în acelaşi spirit, Al. Philippide este mai 
categoric: „romantismul, cu redeşteptarea naţionalismului literar, a provocat 
toată înflorirea literaturii noastre moderne", investindu-se deci cu 
autenticitate printr-un concurs al cau- zalităţilor obiective. 

înnoirea este determinată de forțe modelatoare lăuntrice, emanînd din 
însăşi viața organismului cultural, ca şi de aptitudinea generalizatoare a 
noului pe plan universal, aşa cum, de exemplu, tendinţa de înnoire a fost 

comună poeziei europene de după 1920. înnoirea implică şi nevoia ire- 
presibilă de cunoaştere, prin raportare cordială între sfere şi valori culturale, 
prin dorinţă de lărgire a orizontului de înţelesuri. Ecuația dintre tradiţie şi 
înnoire se rezolvă în continuitate. Spiritul de toleranță umană şi clarviziune 
a fost instaurat etnogenetic în psihologia românească şi se 


încorporează deopotrivă în teme general-umane, motive originale 
balcanice, concepţii de viaţă şi sentimente specifice, în transcrieri de 
puternică originalitate. Concursul tuturor acestora duce la permanentizarea 
filosofică a vizionarismului artei. Psihologia realului nu se poate transpune în 
artă decît sub semnul intenţiilor asumate. Generalitatea realismului (nu 
întâmplător se poate vorbi, la noi, de un realism al romantismului, despre un 
clasicism realist) se învecinează cu prelucrarea artistică optimă sub 
supravegherea rațiunii. Fondul originar de plasticitate este dirijat folcloric 
spre simbolistica demonstrativă şi preluat în arta cultă sub forma 
aptitudinilor vizionare. Exigenţele formei au darul de a pune de acord 
spiritul cu sine. Este vorba de acele elemente caracteristice care dau conținut 
uman concret categoriilor generale ale esteticii. Este o integrare literară atît a 
peisajului, de exemplu, cît şi a viziunii lui cosmice, atît a istoriei de la 
începuturi, cît şi a mitologiei create, atît a folclorului, cît şi a concepţiei 
generale despre viață. Am mai adăuga că reflectarea unor realități distincte 
înseamnă şi un mod distinct de reflectare a acestora. în acest fel, componenta 
de subtilitate şi prospeţime a poeziei poate fi înţeleasă ca o „categorie" a 
culturii noastre (Tudor Vianu), care „îşi trage izvorul ei din însăşi intimitatea 
şi spontaneitatea care o caracterizează", bipolar simbolizată: Eminescu — 
„geniu profund şi tulburător", de nuanță romantică germană, şi Alecsandri — 
„spirit luminos şi echilibrat", de nuanţă latină, solar şi clasic. 

Probînd însăşi viabilitatea manifestărilor artei, larga toleranță, puterea 
de asimilare şi deschiderea către universalitate au caracterizat dintotdeauna 
spiritul critic românesc. Aptitudinea de toleranță exprimă o inteligență 
critică nativă, care se sprijină pe raționalism funciar, denotă optimism, pre- 
supune orientare liberă şi clarviziune. Puterea de asimilare a criticii este dată 
de stabilitatea artistică a specificului şi de aceea putem vedea în critică un 


exemplar „stil al realității”. 
NOTE LA „MITUL CREAȚIEI" 


Atât de diversă şi diversificată fiind, dar unitară prin forţa viziunii 
comune asupra Vieţii şi Universului, opera lui Mircea Eliade este pe 
cale de a intra edificator în conştiinţa culturală românească. Devine, 
astfel, tot mai evidentă marca spirituală distinctă a personalităţii sale, în 
care erudiţia reclamă comentariul filosofic şi eseistica se deschide spre 
literatură, toate fiind puse în serviciul unei cauze de umanism filosofic: 
pentru ca omul să trăiască „nu doar în Timp, ci şi în Eternitate), să-şi 
poată apropria condiţia ideală a existenţei sale — aceea de a trăi în şi 
pentru Absolut. 

Participarea literaturii lui Mircea Eliade la „deschiderile" pe care 
eseistica şi lucrările sale de erudiție le argumentează devine mult mai 
lămuritoare urmărind structura etajată, pe nivele, a textului, într-o 
formulă graduală a trecerii dinspre realitate spre mit, şi invers, a 
textelor literare din în curte la Dionis. Una dintre dominante, desprinsă 
ca o concluzie de lectură, este asimilarea fantasticului la o intenţie 


erudită, subordonarea imaginarului, ca mijloc de demonstraţie, unei 
viziuni (mitice) sistematice. Această conjugare de nivele se defineşte în 
cadrul unei viziuni mari, grandioase, de spectacol al vieţii, în care actele 
spiritului sînt dilatate pînă la înţelesul unor forţe de acţiune, de natura 
raționalismului ocult. Există o sursă ascunsă şi inepuizabilă a emisiei de 
semne, de înţelesuri care devin aparente doar în anumite împrejurări şi 
doar pentru anumiţi oameni, există, în marele spectacol al vieţii, chiar o 
frenezie a semnelor, care fac ca anumite coincidenţe să devină 
revelatorii. Fac să se acționeze chiar, în virtutea înfăptuirii 
comandamentelor pe care le sugerează. Comportamentul intențional în 
faţa 
(invaziei) semnelor generează efectul catartic prin artă, fabulația devine mijlo-c 
de anihilare a maleficului ocult. Mircea Eliade investeşte arta (producerea artei, 
înţelegerea ei) cu luncţia unui panaceu al spiritului, prin naraţiune omul (îşi) 
lămureşte (lui însuşi) destinul său în lume. Părînd că se înfăptuieşte sub ochii 
noştri, naraţiunea din nuvela Pe strada Măntuleasa devine o adevărată forță de 
acţiune a vieții, în sensul! înţelegerii şi ocrotirii existenței. Dacă luăm această 
nuvelă ca un exemplu de principiu structurant şi pentru celelalte, operaţiune 
îndreptăţită, vom putea remarca susținerea acţiunii prin nuclee narative abil 
orchestrate, cu o savantă intersectare între registrul evidențelor şi cel al 
deschiderilor inițiatice, al subtextului alegoric, aluziv, revelator. Noul sistem de 
semnalizare dă prima impresie de culpabilitate a comportamentelor din realitatea 
controlabilă, pentru ca, mai apoi, să o lumineze cu noi intensități, ceea ce părea la 
început straniu să alcătuiască, în cele din urmă, starea originară a povestirii, 
desfăşurarea ca atare a naraţiunii. Alcătuindu-se în naraţie, mitul se perpetuează 
— iată o altă idee eliadescă. Pe acest fir, ajungem la observaţia pe care o făcea 
Eugen Simion: „artistul este investii cu puteri inițiatice în proza lui Mircea 
Eliade", dar sub nobila îndatorire de a dezlega semnele pentru oameni, arătîndu- 
le partea ascunsă din lucruri (Zamfira dezvoltă teza soteriologică a artei: „în zilele 
noastre, oamenii sînt aproape orbi. lar ca să-i vindece nu e alt mijloc decît să-i 
înveţe să privească operele de artă, şi în primul rînd sculpturile"). Imaginarul 

salvator este sinonim cu valorificarea orfică a mitologiei (dar, observă tot Eugen 
Simion, simbolul mitic din /n curte la Dionis este inversat: „Orfeu este un 
amnezic. Euripide cîntă în locul lui, cu sentimentul că exercită, astfel, o funcție 
sacră: aceea de a îmblînzi oamenii care au pierdut sensul spiritului, misterului”). 
Materialitatea mitului se dezvăluie prin acte revelatorii ale spectacolului, după 
cum bine lasă să se înțeleagă /ncognito la Buchenwald. Este forța modelatoare a 
creaţiei, în care un rol „salvator” de seamă revine spectacolului, idee prin care 
Mircea Eliade aduce spre mitologie catartică ceea ce pentru esteticienii romantici 
era moralitatea educativă a teatrului. Spectacolul deschide orizontul înţelegerii 
către nivelul adevărurilor mitologice. Spectacolul dă omului doza for- tifiantă 
necesară pentru învingerea limitelor existenţei. Geniul ludic este adevăratul 
interpret salvator şi martorul ilustru al libertăţii interioare pe care fiecare trebuie 
să o aibă, ga- rantînd spontaneitatea şi creația. Spiritualitatea latentă devine, prin 
spectacol, activă. 

O splendidă deschidere spre orfismul ameliorativ, pe ideea revelaţiei prin 
muzică, o dă Mircea Eliade în nuvela titulară a volumului. Leana este, aici, un 
interpret ciudat, ascuns: „Leana cînta acompaniindu-se cu vioara. Da, cu o vioară 
pe care o sprijinea într-un chip ciudat, aşa cum n-am văzut pe nimeni altcineva, 
o sprijinea cînd de sin, cînd de coapsă, cînd parcă ar fi ţinut-o în aer, dar atunci 
se mulțumea să-şi tremure arcuşul pe ultimele coarde. De lapt, nici nu ştiu dacă 
era o vioară ca toate celelalte . . . /, parcă ar fi avut altfel de coarde, cu sunete 
joase, grave, melan- colice“. Misterioasa mînuire a instrumentului este pe potriva 
repertoriului obscur: „Nu ştiu de unde, nici de la cine Ie învățase, căci erau 
cîntece vechi, mai de nimeni cunoscute", dar şi consonantă cu noutatea 
interpretării: „Je crea din nou, le cînta aşa cum trebuiau ele cîntate ca să ne placă 
nouă, tinerii de pe-atunci, după război”. 

De la acest început „în surdină", mitul creaţiei se instaurează în cel mai 
propriu fel: evocînd efectul îmblînzitor al cîntecelor lui Orfeu. „Că a civilizat pe 
traci nu e atît de important — observă, în carte, poetul Adrian. Mult mai 
important este faptul că a îmblînzit lupii, urşii şi mistreţii prin muzică şi poezie”. 
Evocarea mitului serveşte un sens premonitoriu: „aşteptăm pe Orfeu, aşteptăm pe 
acel poet de geniu al cărui verb va sili omul să se deschidă către spirit; cu alte 
cuvinte, va precipita mutaţia pe care au rîvnit-o toate religiile şi toate filosof iile 
din lume". Pentru poetul- povestitor, contează nu atît drama mitologică propriu- 
zisă („poetul nu e implicat în acest descensus aci Infernos"), cît semnificația 
umană, sensul determinărilor implicite („poet şi taumaturg în adevăratul sens al 
acestor cuvinte, adică în sensul lor politic"). Acţiunea exhortativă este o 
consecință activă a idealurilor aureolate prin cîntec, orfismul înscmnînd şi o 
impresionantă degajare de influență. Accesul la artă înseamnă acces la „curțile 
dorului", la o stare specială de devotament în inițiere: „N-au înţeles că poemul 
era scris sub semnul lui Orfeu, că era vorba de Dionysos, şi vestea acolo 
beatitudinea fără nume, cînd vom fi toți lîngă el, alături de el, la curțile Iui, ale 
împăratului, la curţile zeului. . în acest fel, aspectul general — de antropologie a 
imaginarului — din literatura sa devine, prin particularizare intensivă, un simbol 
al creaţiei, o investigare morfologică („formele" creaţiei) absolutului. Sub semnul 
creaţiei se desăvîr- şeşte sensul existenţei; sau, cum observa Adrian Marino în 

Hermeneutica lui Mircea Eliade, „creaţia nu este numai un act «magic» 
individual, dar şi (mai ales) actul primordial ce determină întreaga existenţă”. 
Creaţia artistică devine, deci, un caz particular al „explicaţiei genetice generale”, 
deci o formă subtilă de „desacralizare", de reinvestire emoţională a semnelor, 
căreia criticul amintit îi intuieşte adevărata semnificaţie în perimetrul creaţiei: 
„afirmarea tot mai evidentă a criteriului specific artistic, a autonomiei artei şi 
frumosului", ceea ce determină tipologia creaţiilor şi dă o deschidere spre istoria 
artei. Nivelul arhetipal al artei, intuit printr-o lormă psihanalitică, este 
recunoscut ca o condiţie structurală generală, argument care subliniază partea 
filosofică din estetică. Este vorba de aceeaşi stare caracteristică de compre- 
hensiune care I-a făcut pe Mircea Eliade ca, încă din tinereţe, să acorde chiar 
Recunoștinţă futurismului (este titlul unui articol pe care I-a semnat în Cuvântul, 
în anul 1928), să popularizeze succesul la public al noilor curente din avangarda 
artistică, să participe la audițiile de muzică modernă pe care le organiza gruparea 
Criterion, 

Revenind la nuvela care poartă titlu! cîntecului /n curte la Dionis, 
remarcăm concentrarea ideatică a finalului în jurul unei convingeri care poate 
părea surprinzătoare la o primă lectură, dar care decurge organic din concepția 
antropologiei umaniste: „desacralizarea" prin mit înseamnă democratizarea 
formelor de investiţie artistică. Poetul Adrian dă 
— aşa „cum nimeni n-a înțeles pînă acum" — „adevăratul sens al mitului orfic": 
„Mesajul lui Orfeu acesta a fost: că schimbarea omului, mutaţia lui nu poate 
începe de sus, prin elite, ci foarte de Jos, de la oamenii de rînd, cei care petrec 
noaptea în grădini şi restaurante". Demonstrația lui Mircea Eliade se finalizează 
într-o concluzie de perpetuă actualitate acută privind sensul artei: „neînţelegînd 
sensul major al lui Orieu, nimeni nu înţelege că poezia este nu numai o soterio- 
logie, dar şi o tehnică politică. Numai poezia ne mai poate mîntui, mai poate 
schimba omul. . 

Componentele mitice în sine alcătuiesc, astfel, un suport coerent al 
demonstraţiei, facilitînd trecerea de la o simţire a generalului la o generalizare a 
simţirii, făcînd cu putinţă înţelegerea sinergică a forțelor de armonie, echilibru, 
simetrie şi corelaţie, de la geometria siderală la structura emoţională a ființei 
umane. Or, „morala" demonstraţiei tocmai 

în aceasta ni se pare că stă: în a revela puterea artei de a dilata emoția 
printr-o receptivitate activă. 

Dacă, pentru Schopenhauer, muzica era în fruntea ierarhiei artelor, fiindcă 
obiectivează nemijlocit voinţa prin elemente pre-raţionale, pentru Mircea Eliade 
aceste pre-forma- iuni intră în procesul unei progresive raţionalizări, în sensul 
în care va fi dezvoltată ulterior „sociologia artei” de către Max Weber, Theodor 
W. Adorno. Se dovedeşte, la fel, interesant de observat că şi pentru Tudor Vianu, 
ca şi pentru Mircea Eliade, atributul genialităţii artistice era „sentimentul unei 
noi evaluaţii etice şi religioase a lumii şi a vieții", vocaţie prin care artistul apare 
investit cu prestigiul unui „conducător spiritual al umanității”. La Mircea Eliade 
este vorba de instituirea originală a unui orizont hermeneutic al conştiinţei 
critice aplicate formelor şi funcţiilor creaţiei artistice. 

Viziunea unitară asupra Vieţii şi Universului implică abordarea 
problemelor fundamentale ale acestora, iscodirea marilor înţelesuri care stau la 
baza firii, în ordine umană sau la scară cosmică. Filosoiia operei lui Mircea Eliade 
(„hermeneutica" fiind metodologie a acestei filosofii) aduce erudiţia în imediata 
apropiere a faptului de existenţă, o „pozi- tivează" la nivelul istoriei concrete a 
spiritului, nivel la care umanitatea percepe, la modul cel mai sensibil, 
mecanismele cosmicităţii. Or, modul perceperii succesive, istorice, a legilor şi 
raporturilor din Univers poate fi înţeles şi ca instrument de continuă „re- 
umanizare“ a umanităţii, prin evidenţierea acelui fond omenesc specific care 
aspiră spre cunoaştere şi încearcă — şi prin „deviere" conştientă — să depăşească 
limitele reale ale puterii de pătrundere. Situarea în Timp este o garanţie a 
Eternităţii, dar şi o continuă subjugare a conştiinţei de către evidența 
perisabilităţii, a efemerului. Această stare funciară de ambiguitate a spiritului 
uman se poate recunoaşte în propensiunea scrisului eliadesc spre „deschideri 
succesive — nu numai explicit, în lucrările de erudiție, ci şi implicit, în textele 
literare —, pe principiul reciprocităţii dintre realitate şi mit, fiecare termen 
deter- minînd o posibilă „lectură", o decodificare dintr-o anume perspectivă. 
Tendinţa esenţială care stă la baza scrisului său este cea de explicare, aceea a 
înzestrării fantasticului cu o funcţionalitate demonstrativă în construcţiile 
erudite de fenomenologie a spiritului. Spectacolul vieţii este un scenariu în care 
se notifică impulsurile care conduc acțiunea. Semnele sînt mărturii ale latenţelor 
din spiritualitatea ocultă şi ele edifică asupra stării de revelaţie originară. 
Aptitudinea „creatoare" este, astfel, un dat primordial fundamental şi se des- 
făşoară coextensiv cu durata întregii existenţe a umanității. 

Obiectivarea imaginaţiei se poate asimila unui instrument al cunoaşterii 
acolo unde aplicarea strictă a raţiunii nu poate da explicaţii complete; totodată, 
protejează în faţa efectelor neliniştitoare ale conştiinţei privind limitele impla- 
cabile pe care realul le poartă în sine. Ignorarea funcţiilor imaginarului ar 
echivala cu retragerea omului din universul cunoaşterii, cu reducerea simţitoare 
a tehnicilor de investigaţie. „Adaptarea" omului la realitate prin mijlocirea fic- 
ţiunilor coerente înseamnă însăşi recunoaşterea complexităţii existenţei umane, 
care se compune din orizonturi succesive, niciodată epuizate. Asupra acestor 
lucruri atrage atenţia cînd scrie, în La Nostalgic des Origines: „Este greu să ne 
imaginăm cum ar putea funcționa spiritul uman fără a avea convingerea că ceva 
ireductibil rea/ există în lume; şi este cu neputinţă să ne închipuim cum ar putea 


să apară conştiinţa, fără a conferi o semnificaţie impulsurilor şi experienţelor 
omului". Experiența sacrului (imaginarului) exercită o funcţie de protejare a vieţii 
nu numai ocrotind coerenţa viziunilor iscoditoare, ci şi arătînd ceea ce este 
semnificativ uman față de jocul aleatoriu al vieţii şi al morţii. Deschiderile 
iniţiatice ale subtextului aluziv din „scenariul" existenței cîştigă o importanță 
peremptorie în imaginarul creator, în artă, în acea investiţie originală de 
conştiinţă care instituie noi orizonturi ale cunoaşterii. 

în acest sens, Istoria credințelor și ideilor religioase aduce mărturii şi despre 
funcționalitatea „artistică" a imaginarului originar, în orizontul de cuprindere şi 
în perspectiva istoriei universale. Formele de „artă" — ca şi imaginarul de an- 
samblu, după cum arătam — sînt coextensive existenţei, deci o însoțesc de la 
început, din preistorie, de la constituirea condiţiei umane, încapînd cu nivelurile 
arhaice ale culturii, fiindcă orice „criză" de adîncime a spiritului a exacerbat 
creaţii de reprezentare. în această ordine de idei, autorul dă exemplul Indiei în 
referire la „mitul creaţiei”, unde „tensiunea şi deznădejdea provocate de 
devalorizarea religioasă a sacrificiului brahmanic au făcut să apară o serie de 
creaţii strălucitoare" (Upanișadele, de exemplu). Formele iniţiale de reprezentare 
dădeau o dovadă redutabilă despre facultatea conştiinţei umane de a produce, sub 
semnul noutăţii, o impresionantă gamă a expresiilor. Suma ficţiunilor artistice 
este în măsură să aducă dovezi originale în sprijinul tezei unităţii profunde şi 
indivizibile a istoriei spiritului uman. 

„Operele" din perioada de început a hominizării sînt mărturii de 
compensație ale imaginaţiei creatoare, hrănită de asimilarea tehnologiei inițiale 
(transformarea pietrei) în valori mitico-religioase. Este deosebit de interesantă 
observaţia autorului privind incitarea imaginarului de către necesitatea de 
dominare a distanţei (în credințe mitice recognoscibile şi la daci, în ceea ce ne 
priveşte): „Reamintim mitologiile articulate în jurul lăncilor (suliţelor) care se 
înfig în bolta cerească, sau săgețile care zboară prin nori, străpung demonii, sau 
formează un lanţ pînă la cer etc.“. „Transparenţa" spirituală a acestor acte şi 
practici presupune integrarea lor într-un sistem de semnificații; un exemplu 
poate fi şi folosirea ocru- lui pentru a simboliza cromatic credinţa în 
supravieţuire, ofrandele funerare avînd o semnificaţie cosmică. Picturile rupestre 
au — observă Mircea Eliade, după Leroi-Gourhan 
— o „extraordinară unitate a conţinutului artistic” (s-a stabilit chiar o 
cronologie şi o morfologie a operelor de artă paleolitice, de la prefigurativ la o 
puternică asimilare, măiestrie tehnică şi realism al formelor). Experienţa artei se 
subsumează acelei experienţe extatice în sine care, „ca fenomen originar, este 
constitutivă conștiinței umane”. Cercetarea iormelor gîndirii, imaginaţiei şi 
riturilor duce la concluzia că „vîrsta" omenirii se întinde spre timpurile vechi nu 
numai cantitativ, ci şi calitativ, prin complexitatea activităților psiho-mentale, 
perioada arhaică a istoriei universale avînd o indubitabilă specificaţie în 
experiențe onirice şi extatice, fapt pus în lumină edificator de cercetarea 
comparatistă a lui Mircea Eliade. Este vorba, în plus, chiar de o evaluare specifică 
a forței declanşatoare a limbajului, ceea ce arată că valorizarea textului este de o 
vîrstă cu omenirea: „Experienţa exaltantă a cuvîntului ca forță magico-religioasă 
a dus adesea la certitudinea că limbajul este capabil să asigure rezultatele obținute 
prin acţiunea rituală”. Resimţirea forţei cuvîntului a condus întregul imaginar 

spre o realitate figurativă, direct rescrisă din viață; încă de la început, sche- 
matismul geometric rezulta din reducţiile operate pe materialul figurativ, sau 
servea ca decor expresiv pentru preeminența persoanei umane. Rolul originar 
important al cuvîntului se vede şi din transformările ritualice la care a fost supus 
în activitatea imaginar-mitologică a omului preistoric; numeroase triburi aveau 
ca eponimi figuri sau animale mitice. 

O altă dimensiune perpetuă a istoriei universale a spiritului este metafora 
vegetalului: „Asimilarea existenței umane cu viaţa vegetativă se exprimă în 
imagini şi metafore împrumutate din drama vegetală (viața este ca floarea cîmpu- 
lui etc.). Această imagerie a nutrit poezia şi reflecția filosofică timp de milenii şi 
ea rămîne încă «adevărată» pentru omul contemporan". Precum aceasta, şi alte 
experienţe vechi, la niveluri variate de cultură, lasă să se întrezărească dovezi că 
„există o legătură intimă între arta faurului, tehnicile oculte (şamanism, magie, 
practica vindecării etc.) şi arta cântecului, a dansului şi a poeziei", care, de la 
început, au îmbogăţit considerabil mitologia lui homo jaber. De fajît, idealul a 
ceea ce numim astăzi „omul complet" nu era străin strămoşilor omenirii. Prima 
saga a literaturii universale, Epopeea lui Ghilgameș, aduce o demonstraţie 
alegoric-mitologică a soartei omului în căutarea nemuririi: virtuţiile pur „eroice” 
sînt inapte pentru a transcende radical condiția umană. 

Dezvăluirea structurii legice a lumii a suscitat depăşirea pragurilor 
iniţiatice şi descifrarea „semnelor" nu numai prin tehnici divinatorii, ci şi după 
anumite practici tradiționale. Soarele a fost promovat ca zeu suprem, în Egiptul 
antic, într-o perioadă de „naturalizare" a conştiinţei: valoarea stă în ceea ce e 
natural, conform cu ritmurile vieţii. Creaţia lui Aton, zeul soarelui, a dus la 
descoperirea „bucuriei de a trăi", imnele lui exaltau beatitudinea vieţii. Invocarea 
bucuriei sale a impulsionat valorizarea mitică a cuvîntului. Felul de raportare a 
omului a dus la mai multe „lecturi", dintre care cea magică era .şi cea mai uşoară, 
dar şi cea mai lămuritoare pentru rolul instaurativ originar al cuvîntului, sau, 
cum spune Mircea Eliade, „Ptah crease zeii şi lumea prin puterea verbului". 


„NOUL TEATRU“ — UN DOSAR CLASAT? 


Estetica teatrului relevă reciprocitatea public—spectacol ca un principiu al 
dinamicii artei scenice, prin care aceasta îşi dovedeşte marea sensibilitate la 
înnoire, la pulsul real al vieţii imediate. Reuşita estetică este consecinţa unei 
acţiuni directe şi efective de modelare a conştiinţei prin mijlocirea înfățișării bine 
reliefate a adevărului vieţii (ceea ce a făcut pe unii practicieni ai genului să 
asimileze actul teatral prerogativelor unei „şcoli a revoltei"). Acomodarea specială 
la nou a îndreptăţit teatrul modern să fie el însuşi un fenomen de expresie a 
soului, în formele lui caracteristice, dar cu argumente de ideologie artistică ce pot 
fi comparate, în ciuda diversităţii formale, cu cele ale „noului roman" sau ale 
„noii critici". Dacă cea din urmă instaurează o praxio- logie ştiinţifică a structurii 
operei poetice, iar „noul roman" obiectualizează inexplicitul vieţii, „teatrul nou" 
este o mişcare asemănătoare, deosebit de ingenioasă în substaața ei şi ale cărei 
consecinţe nu încetează să acţioneze asupra mentalităților spectaculare actuale. 
Nevoia de revizuire este un simptom general. Ideea de pluralitate complementară 

a punctelor de vedere constituie o aspirație tutelară. în exerciţiul acestei 
prerogative, disoluția personajului, aşa cum acesta fusese fetişizat de romanul şi 
teatrul secolului trecut, trebuie luată ca un simbol al radicalităţii înnoirilor 
presupuse şi al sensului de acțiune estetică al acestor înnoiri. Aspiraţiile for- 
mulate în 1958 de A. Robbe-Grillet, în Nature, humctnisme, tragedie, sînt perfect 
consonante cu renovarea din teatru: denunţarea excelenţei metaforei, minarea 
convenţionalității analogiei, dorinţa de contact pur şi imediat cu practica exis- 
tenţei. Discontinuitatea „elaborării artistice" vrea să simbolizeze defetişizarea 
culturii şi eliberarea artei de rețeaua împovărătoare a miturilor romantice. Bătălia 
împotriva falselor accepţii, în care se ghiceşte uşor un orgoliu de conştiinţă al 
vremurilor noastre, a trebuit să înceapă cu însăşi eliminarea acestora din reţeta 
estetică a obiectelor de artă, ceea ce ne îndreptățește să credem că amintitele 
forme „noi" de artă oferă o soluţie pe măsură, ce se constituie ea atare. 

„Noul teatru" francez continuă să iradieze influențe şi să propage 
consecinţe atît asupra felului de a scrie textul dramatic şi a concepe reprezentația 
teatrală, cît şi asupra teoriei critice şi asupra publicului. Aşa se explică şi interesul 
care a făcut ca o sinteză despre „noul teatru" şi înrîu- ririle sale, cum este Ze 
Theatre nouveau en France de Michel Corvin (director al Centrului de studii şi 
cercetări teatrale al Universităţii Lyon II), să ajungă, în 1980, la a cincea ediție 
(Presses Universitaires de France). 

Autorul nu se sfieşte, încă în introducere, să afirme că, la 25 de ani de la 
prima reprezentație cu Așreprîndu-î pe Godot, Beckett, Genet, Adamov sau 
Ionescu îşi păstrează noutatea, mai ales că timpul trecut de atunci înlesneşte 
conştiinţei critice să discearnă veritabila renovare produsă. O primă evaluare 
trebuie să aibă în vedere denumirea ca atare, fiindcă „noul teatru" nu se 
confundă, risipindu-se, cu cel de avangardă: dacă aplicăm întregului fenomen 
lozinca lansată de Ionescu — „avangarda înseamnă libertate" — atunci se poate 
cantona restrictiv într-o stare de permanentă opoziţie, postură totalitară care 
duce la repetiţie şi, în cele din urmă, la tăcere. Or, pentru teatru, faţă de celelate 
arte, relația (directă) cu publicul este deosebit de importantă, iar publicul are 
nevoie de o anumită „acomodare" pentru a accepta noile forme. Avangarda 
aparţine, ca un principiu director iniţial, „noului teatru", în primul rînd fiindcă a 
contribuit la elaborarea unei alte dramaturgii, care să nu se mai mulțumească să 
facă demonstraţia analitică a condiției de existenţă, ci o arată, o dramaturgie în 
care limbajul este acţiune, mai „realist" la Ionescu, Beckett sau Adamov, în 
măsura în care se sprijină pe obiecte, gesturi, semnificative prin ele însele. Este 
important că, în acest fel, „separaţia” îndelungată dintre literatura dramatică şi 
scenă se anulează, în ideea că întreg materialul scenic — gesturile actorului, 
decorul, luminile etc. -— este investit cu funcția de materie primă a scriitorului 


de teatru. 
Studiul lui Michel Cor vin subliniază tocmai elementele care au determinat 
o cotitură în definirea teatrului: dramaturgia, regia şi publicul — elemente 


simultane în etapele creaţiei, dar într-un nou acord, în contextul în care teatrul 
popular sau cel politic se învecinează cu căutările cele mai abstracte. Dar aici 
intervine şi uşoara „inactualitate" a „noului teatru", care, cîştigîndu-şi o alură de 
„clasicitate”, nu mai răspunde pe deplin aspirațiilor generaţiilor actuale, mai 

direct îndreptate spre politică decît spre metafizică, mai sensibile la chipul 
violenţei decît la imobilitatea neantului, a abstracţiunii. De aceea, la ora posibilă 
de bilanţ a „noului teatru”, trebuie să fie determinate direcţiile pe care se orien- 
tează teatrul zilelor noastre. Acestea se deduc din violențele iconoclaste care 
simbolizează faptul că „noui teatru" conţine în sine o permanenţă a ideii de 
noutate. 

în liniile de forță ale teatrului de avangardă, angoasele omului în fața 
solitudinii sale sau în fața absurdităţii lumii alimentează sentimentul unei 
culpabilităţi fără cauza. Principiul identităţii este abolit: acelaşi este altul, rîsul 
înseamnă lacrimi. Durata fiind legată de subiectivitatea unei conştiinţe 
pulverizate, trecutul şi prezentul se confundă în imobilitatea clipei aflate sub 
semnul derizoriului. Omul nu mai participă decît la o parodie a existenţei. între 
1945—1950, situaţiile 


şi limbajul au devenit «obiecte" ale teatrului, ele fac personajul, îl 
„secretă". „Această imanenţă, acest refuz a ceva dincolo de dat — 
observă comentatorul francez — constituie adevărata revoluţie a 
teatrului de avangardă", teatru construit pe principiul juxtapunerii 
contrariilor. 

Materialul scenic la care se limitează „noul teatru" determină 
un „neant" imanent, decurgînd ca o realitate fizică: lema Scaunelor 
ionesciene este absenţa persoanei, Genet îşi defineşte piesele ca „o 
ceremonie a nimicului", piesele lui Beckett fac din iluzia existenţei o 
cucerire dificilă a nimicului. Densitatea „vidului” este atinsă atunci 
cînd, după agitaţie, se instaurează liniştea; sau, cum spune Adamov, 
nimeni nu aşteaptă pe nimeni". Instaurarea domniei totale a 
subiectivităţii face ca fiecare personaj să vadă lumea doar prin privi- 
rea propriei sale experienţe. Desigur, m toate se pot descifra 
simboluri: Așteptindu-l pe Godot relevă relaţia de dominare ca 
simbol al capitalismului, Ghișeul lui Tardieu suscită ideea că moartea 
este în spatele porţii. Nu sînt simboluri sofisticate prin alibiuri pe 
care şi le construieşte raţiunea, ci viziuni imediate şi doveditoare 
prin ele însele („Simbolul autentic se naşte dintr-o adeziune directă a 
spiritului" — M. Ray- mond). în intenţia autorilor, forța de sugestie 
se măsoară prin puterea de provocare. 

Această dramaturgie a resuscitat şi conştiinţa de sine a teatrului 
ca  teatralitate, a convenției timj>—spaţiu, prin exploatarea 
intenționată a resurselor scenei. „Dedublarea” necesară pentru 
unitatea de sine se serveşte ingenios de parodie, de umorul care 
rarefiază subtil spaţiul de trecere de la semnificam la semnificat. 


53 


Genet practică un soi de ritual pus în slujba întăririi teatrului în 
rolul său de producător de aparenţe; la Beckett, ritualul repetiţiei 
face imposibile acţiunile şi sentimentele; Adamov pretinde actorilor 
atitudini mecanice şi false. Ideea este că omul se neantizează pe 
măsură ce se reifică. „Eliberarea", demistificarea prin parodie, vine să 
protejeze împotriva ipocriziei valorilor umane şi să răspundă, cu 
mijloace specifice, agresiunii civilizației tehnocrate care vrea să 
fabrice fericirea ca pe un simplu obiect de consum. Sînt mijloace care 
reclamă simbolul tragic ce părea exclus dintr-un teatru fără 
transcendenţă. 

Dar „noul teatru" se constituie şi ca o neîntreruptă interogare a 
valabilităţii şi fundamentelor limbajului. în majoritatea cazurilor, 
denunțarea limbajului poartă o încărcătură socială şi politică (la 
Adamov, lonescu, Genet) sau metafizică (la Beckett, Weingarten, 
Viau). Noul cogito este nean- tizator: „Vorbesc, deci nu exist". Mai 
direct decît alţii, Ionescu consideră limbajul ca instrument al unei 
terori ontologice, care asfixiază existența sub masa lui proliferantă şi 
morbidă. în latura exploatării expresivităţii poetice a limbajului, 
Ghelderode împinge „inițierea" pînă Ja magie, sub forma unei 
violenţe luciferice răsfrînte în apele primitoare ale profundităţii 
ideatice. Piesele scurte ale lui Tardieu demachiază convențiile 
teatrului clasic, vrînd să arate infirmitatea limbajului vorbit şi al 
celui conceptual (semnificaţia nu se degajă din cuvinte sau gesturi, ci 
din felul alcătuirii frazei şi din caracterul intonaţiilor). Dubillard 
creează, la nivelul limbajului, o lormă de incantaţie a banalului: nu 
există nimic în afara cuvîntului, dar cuvînul nu este, el însuşi, nimic. 
O astfel de piesă, observă autorul cărţii, „nu este nimic altceva decît 
o juxtapunere de tăceri întrerupte de cîteva platitudini'. Utîlizînd 
aceeaşi tehnică a juxtapunerii, Claude Mauriac, în Conversația, pe 
baza unui montaj accelerat, arată o situaţie similară a limbajului, cea 
a vidării de conţinut: nu se înţelege nimic atît timp cît nu se vorbeşte 
nimic. Acelaşi scriitor, în Aici și acum, încearcă explorarea timpului 
interior care se opune celui real, pentru a sublinia — în tehnică 
proustiană — o anume rezonanță etern-neschimbătoare a cuvintelor 
celor mai fade şi a mişcărilor celor mai puţin semnificative. 

Locul lui E. Ionescu rămîne excepţional de marcat în cadrul 
acestei mişcări. Ilustrînd un „teatru al deriziunii”, el foloseşte arma 
preferată a luării în răspăr a oricărui conformism, de la raporturile 
sociale şi familiale, pînă la limbaj, pînă la Ideea de teatru în cele din 
urmă; de aceea scrie „antiteatru', compus din „antipiese" (drame 
comice, farse tragice, pseudo-drame). Susținerea ideatică reclamă o 
subtilitate fliosofiGă: orice proces de reintegrare, care duce la o 
sinteză superioara şi purificată, este precedat de imaginea realului 
dizlocat. El se încrede şi într-o secretă abordare a psihologiei: 

acordul profund al tuturor şi al fiecăruia în parte la nivelul obsesiilor 
esenţiale. Deosebit de ingenioasa este implicarea limbajului în 
substratul violent-protestatar al pieselor sale. Pe urmele lui Jarry, 
autorul Scaunelor destruc- turează limbajul şi îl reaşează în suite 
frazeologice contradictorii sau, din contră, identice, formate din 
platitudini, automatisme golite de sens, dialoguri cu „ecou', ticuri 
verbale; limbajul pluteşte în deriva între sens şi non-sens. Prin aceste 
jocuri cu expresia — observă Michel Corvin —, Io- 

nescu „doreşte să construiască o lume a adevărurilor simultane sau, mai ales, fără adevăr, 
neutră, insignifiantă". Se impune ideea că deriva limbajului este referenţială pentru practicile 
prea „sigure" ale spiritului logic, independența obiectuală a limbii lasă să se întrevadă situația 
unei comunități umane reduse la situaţia de victimă sau la simpla figurație (culpabilitatea 
generalizată). Anti-teatrul ionescian avertizează împotriva răului omniprezent, a inconştienţei 
lipsite de griji, a ipocriziei. Din metafizic, teatrul său devine moral, opunînd dereglărilor o 
atitudine de refuz pascalian, demascînd terorismul contaminant (ca în Rinocerii). „Comicul lui 
Tonescu — se specifică în sinteza la care ne referim — este masca histrionică a unui sentiment 
tragic al existenţei”. Se petrece un proces de reificare a neantului ca şi la Beckett, la acesta însă 
prin definirea spaţiului teatral convenţional, pritr-un limbaj eliberat de orice posibilitate de 
transcriere a unei realități care depăşeşte spaţiul scenei şi în care antifrazele multiplică 
neînţelegerea şi distruge emoția. Repetiţia semnalizează circularitatea operei, închiderea 
spaţiului, imobilitatea timpului. 

Aceste tehnici se regăsesc la noua generaţie de scriitori 

EE Viau, Arrabal, Pinget, Weiijgarten — atît în tendința beckettiană care pune problema 
condiției umane printr-o incoerență metafizică, cît şi în practica ionesciană a fanteziei şi 
umorului. La influenţa celor doi maeştri se adaugă cea a lui Kafka, cea a unei culpabilităţii difuze, 
fără obiect, ca şi cea a cinematografiei, a fraţilor Max sau Chaplin, cu alonjă spre onirism şi 
virulență crudă. Recenta pleiadă de dramaturgi 
— G. Michel, J. C. Grumberg, P. Adrien, G. Froissy m—, ducînd mai departe' viziunea 
maeştrilor, se ocupă cu o anume detaşare de oamenii din jur, lăsîndu-i să dovedească ei înşişi 
logica absurdului şi caricatura vieţii, printr-o frazeologie care reclamă autenticitatea banalului. 
Rezultatul este o satiră virulentă, care nu lasă în umbră nimic din minciuna şi cruzimea unei 
societăţi alienate. Cu toate acestea — remarcă cercetătorul francez —, deşi sensul progresist al 
atitudinii artistice este evident într-un mare număr de piese, iar multe evenimente 
contemporane (războaiele din diverse părţi ale lumii, problemele sociale, amenințarea nucleară 
etc.) denunţă înseşi structurile sociale, destul de rar ideea revoluţionară e însoţită de o 
dramaturgie ea însăşi revoluționară. Dificultatea „teatrului politic" occidental stă în găsirea unui 
echilibru elocvent între generozitatea ideii şi felul particular al încarnării acesteia în anecdotă 
(spre exemplu, Adamov înfăţişează alienarea politică a unui individ prin prezentarea unei 
nevroze de interes clinic). Aspiraţia spre un teatru de dezbatere politică este sinceră şi 
programatică, aşa cum un dramaturg ca A. Gatti mărturiseşte franc: „nu există artă în sime, arta 
este actul de conştiinţă care spune nu“. 

Dramaturgii multiplică secvențele şi experienţele „teatrului politic" la nivelul temelor şi al 
procedeelor artistice: evocarea Comunei (Y. Birster, A. Benedetto), examinarea pro- plemelor 
sociale imediate — şomajul (J. Kraemer), degradarea culturală a provinciei (Rezvani), 
promiscuitatea vieţii în solitudine (J. J. Varoujean, P. Murray, J. P. Bissou), radiografierea 
raporturilor de clasă (X. Poumeret, A. Benedetto), reconstituirea conflictelor naţionale (L. de 
Goustine, J. The- nevin, G. Michel) sau internaționale (P. Bourgeade, P. Ha- let, J. P. Bissou, 
Kateh Yacine). Unii împrumută, în opțiunile lor dramaturgice, mijloacele teatrului-document 
(A. Decaux), alții cele ale reconstituirii minuțioase a împrejurărilor istorice şi sociale (J. G. 
Grumberg), alții ale teatrului-parabolă (Rezvani), ale „teatrului în teatru" (R. Kalinsky), ale tea- 
trului alegoric sau dedramatizat. Există acea conștiință activă a „teatrului politic" de a conduce pe 
spectator spre sens, nu spre fapte, spre situațiile particulare ale personajelor, ceea ce favorizează 
„deschiderea" operelor. Limbajul este şi acum „artizanul" inspirat al acestei „deschideri": eroii 
derizorii ai unor Deutsch, Wenzel sau Varoujean nu mai doresc, precum cei ai lui Genet, de 
pildă, să împrumute limbajul „frumos" al claselor dominante, ci se confundă, chiar stîngaci, cu un 
idiom aproximativ, făcut din întreruperi, lacune şi neînțelegeri, aspirînd să facă din teatru „o 
maşină de imagini care funcționează ca un apel constant la revoltă şi strigăt" (G. Sandier). în 
sprijinul acestor „deschideri", regizorii refuză rutina, în ideea îmbogăţirii mijlocelor tehnice, de 
la lumină şi gjgcor, pînă la costume, muzică și întreaga arhitectură a scenei, pentru care vechea 
dicotomie text-regrezentaţie nu mai prezintă nici o semnificație. Analitica noutăţii se probează şi 
la nivelul spectatorilor, prin dorința expresă de a cîştiga pe acei spectatori virtuali care există în 


rîndurile muncitorilor, ţăranilor, studenţilor, ale locuitorilor din provincii. 

Michel Corvin apreciază că perioada recentă a avatarurilor „noului teatru" este cea a unei 
emulaţii creatoare, prin care teatrul suscită angajarea deplină a noilor vocaţii, pătrunse de 
conştiinţa acuta a problemelor lumii contemporane. 

DESPRE VIAȚA SECRETĂ A OPERELOR 


Ecloziunca tehnicilor moderne de investigare a fenomenului artistic, simptomatica pentru 
mentalitatea analitică a secolului nostru, vine ca o încununare a travaliului tradiţional de 
pătrundere a secretelor creaţiei. Adiţionarea mijloacelor ştiinţifice lărgeşte aria de cuprindere 
prin  instrumentalizarea  metodologiilor, prin tehnicizarea mijloacelor de relevare a 
mecanismelor ascunse care produc miracolul artei. Se cere, însă, formulată o observaţie, pe care 
unii manipulatori ai tehnicilor de sursă ştiinţifică par a o ignora: preocupările mai noi nu 
marchează un hiatus față de mijloacele tradiţionale, de sursă filosofică şi istorică, ci acţionează 
tocmai în virtutea acestor largi comandamente, dar în altă gamă. Scopul procedeelor formalizate, 
de o rigoare controlabilă, datorită unor parametri obiectivi, se dovedeşte a fi acelaşi, cu toate că 
atingerea lui pare, nu o dată, mai anevoioasă — explicarea mijloacelor ascunse care concură la 
realizarea capodoperelor, a secretului deţinut de acei „iniţiaţi' care sînt marii autori. 
Complicarea procedeelor nu este numai un transfer de orgoliu din domeniul tehnicii, anume 
orgoliul procedeelor perfecţionate, apte să ducă la rezultate pe măsură, deci verificabile, aşa cum 
radiografia vizualizează anatomia ascunsă, ci exprimă şi tendința de depăşire a relativismului 
care părea 
— şi încă pare — că grevează asupra subiectivismului concluziilor în materie de analiză a artei. 
Tendinţa este explicabilă atît din unghiul nevoii spiritului de certitudine prin sprijinirea în real, 
cît şi din perspectiva dialecticii interne a mijloacelor de investigare, care evoluează firesc spre o 
nouă calitate a instrumentelor printr-un perpetuu proces de optimizare. Ce sînt, de fapt, aceste 
noi rezultate? Sînt situații de confirmare, care adaugă intuiţiei un plus de siguranță fără a o 
înlocui însă, dezvăluie aspecte lăsate în umbră de tehnicile investigatoare tradiționale, lărgesc 
aria cuprinderii fără a lumina dintr-o dată teritorii absolut noi, ştiut fiind că unitatea artei şi 
originalitatea artistului întrețin secretul în însăşi textualitatea operei, a cărui codificare specială 
refuză transgresarea totală a specificităţii în alte orizonturi de expresie, insinuează conotaţia 
într-un halou ireductibil. Obturarea discursivităţii întreţine valoarea emoţională a discursului, 
evaziunea din cîmpul demonstraţiei suscită sensibilizarea înţelegerii, compromiterea logicii 
formale dezvoltă, compensator, calitatea intuiţiei şi a afectului. Din acest joc între cerere şi 
ofertă în cîmpul esteticii decurge seducția aparte exercitată de căutarea noilor metode de analiză, 
tentaţia de a complini rezultatul prin adausuri succesive, pe porţiuni mici şi prin concluzii 
recurente, care adaugă imaginii finale noi elemente, fără însă a putea vreodată să o releve în 
totalitate şi delinitiv. 

Dar scientizarea metodologiilor a răzbit şi îh altă direcţie, în care componentele pozitive 
ale instrumentelor de analiză se aplică materialității operei şi conduc la evidențe demonstrabile, 
aceasta îndeosebi în domeniul picturii, F.ste vorba de acea preocupare de laborator care încearcă 
să înţeleagă prin obiectivitatea operei secretul creației şi al emoţiei pe care aceasta o produce, 
preocupare de analiză tehnică în care radiografierea operei se face la propriu şi reconstituirea 
tehnicilor executorii permite clasificarea comparată a mijloacelor şi procedeelor de creaţie. 
Analiza operei ca obiect de studiu ştiinţific s-a dezvoltat, în secolul nostru, din necesitatea de 
conservare a patrimoniului artistic al umanităţii şi s-a dovedit a fi un serviciu indispensabil 
marilor muzee ale lumii. în virtutea acestei preocupări, materialitatea operei este chemată să 
depună mărturie despre sensul ei ascuns, iar tehnicile de restaurare şi conservare, la care se lace 
un tot mai larg apel, întrețin nostalgia unei analize de semnificaţie şi se deschid mereu spre o 
critică a operei. Conservarea de acuratețe meşteşugărească trebuie considerată ca un studiu 
incipient al efortului de integrare a criticii de artă în metodele obiective de analiză. Această 
dublare a intenţiilor este caracteristică demersurilor făcute publice prin lucrarea Secretele 
capodoperelor (apărută la Paris în 1964, tradusă la noi în 1982) de Madeleine Hours, 
coordonatoarea Laboratorului pentru studiul ştiinţific al picturilor, al obiectelor de artă şi 
arheologie de pe lîngă Muzeul Luvru, căreia i s-a încredinţat şi organizarea unei expoziții cu 
tematică semBficativă, în Capitala Franţei: „Viaţa misterioasă a capodoperelor — ştiinţa în ser- 
viciul artei". 


Asamblarea scopurilor într-o acțiune practică unitară, tehnică şi modernă, garantează 
semnificaţia culturală prin conducerea mijloacelor spre relevarea valorii. Contextul de inter- 
disciplinaritate are, aici, un înţeles mai profund decît simpla adiţionare a procedeelor, o dată ce 
stă sub fascinația vieţii ascunse a operelor de artă, iar tehnologia se pasionează de înălțimea 
spiritului. Sub această lentilă bine ajustată prind contur maniere de execuţie, transformările 
suferite de operă 

în diferite stadii de execuţie, evidenţierea scriiturii artistului în materia picturală, 
identificarea operelor cu paternitate incertă, -compromiterea falsurilor — crearea, ÎH cele din 
urmă, a unei deferente senzaţii de intimitate cu munca artistului şi produsul acesteia, opera de 
artă. ÎFI măsura în care corectează, laboratorul şi inventează. Trebuie să recunoaştem că relevă- 
rile astfel obţinute sînt fascinante şi că activitatea care le face posibile are, în ea, ceva palpitant. 

„A iubi capodoperele înseamnă şi dorinţa de a le cunoaşte mai bine“ — ne încredințează 
Madeleine Hours. Evidenţierea dragostei prin adevăr a dus la o spectaculoasă adeziune a ştiinţei 
la artă şi, în consecinţă, la reabilitarea tehnicismului prozaic: razele ultraviolete deschid 
fereastră spre imperceptibil, cele infraroşii pătrund invizibilul. Mărirea capacităților noastre 
senzoriale face din operă un document lizibil. Inspirația devine analizabilă prin execuţie, 
schițele apar într-o semnificativă concomitenţii cu produsul finit, ceea ce face sesizabilă 
diferenţa specifică, purtătoare de valoare, istoria picturii primeşte corecturile necesare şi 
evoluţia gustului este mai clară, viaţa formelor deconspira identificarea artistului cu modelul său 
de creație. Dacă mijloacele de păstrare fac bune servicii proceselor de cunoaştere, atunci 
investigarea modernă a textualității materiale a operei vine ca o confirmare a ceea ce, mai în 
urmă, Fontenelle numea semnificaţia culturală a cercetării: „Critica externă a documentului tre- 
buie să fie dublată de o cunoaştere profundă a dispoziţiilor spirituale de ansamblu ale autorului”, 
iar dacă aspectul prim poate fi acela de demitizare a capodoperelor, atunci am putea crede şi că 
astronomia este o impietate față de imensitatea frumuseţii celeste; sau, cum se exprimă 
cercetătoarea franceză, „Sacrilegiul nu rezidă niciodată în lumină”. 

Psihologia receptării arată că frecventarea reproducerilor (fatalmente necesara, din 
motivul imposibilității ubicuităţii noastre fizice) întreţine un set de habitudini care mediocri- 
zează prospeţimea impresiilor. încrezătoare în relevarea prin fotografierea detaliului, autoarea 
cărţii amintite atrage atenţia ca, astfel, detaliul „exaltă frumuseți secrete greu perceptibile şi dă 
senzațiilor noastre posibilitatea de a regăsi acea prospețime ce declanşează un entuziasm egal cu 
cel al contemporanilor artistului”. Această suspendare a cronologiei în percepţie, prin 
resuscitarea motivelor de impresionare, recalifică detaliile la Van Eyck ca o confidenţa şi o 
semnificaţie simbolică, reactualizează reînnoirea scriiturii picturale la Tiţian, 
arată suportul împăstat al bucuriei demonice de a picta a lui Van Gogh (fuziunea materiei 
documentează asupra fuziunii spiritului). Surpriza de a descoperi evidenţierea spiritului în 


tehnica scriiturii, prin intermediul fotografiei de detaliu, o face pe autoare să topească, 
ea însăşi,observaţiile de execuţie în 
argumente de creaţie, ca în cazul picturii tîrzii a lui Corot: 


„în peisajele din Mortefontaine, lumina blîndă, perdeaua subţire de ceață sînt redate printr-o 
tuşă transparentă, ceea ce a făcut din Corot părintele impresionismului: o tuşă turtită, generoasă, 
cu contururi  îndulcite, dînd impresia că formele 

sînt gata să se dilueze în lumină". Ca şi ansamblul pictural, la 

capodopere, analiza secretelor culorii, caracteristicile procedeelor de obținere a pigmenţilor 
arată că obiectualitatea operei nu constituie o materie moartă, ci o reificare documentară a 
spiritului. Analiza „portretelor din Fayum" (portrete funerare descoperite în Egipt) a surprins 
prin reunirea tehnicilor într-o instantaneitate vie, emoţionantă. Derularea inversă a etapelor 
creaţiei prin sesizarea versiunilor intermediare, explorate în profunzime, proiectează metoda pe 
succesiunea etapelor creaţiei, relevînd dominanta gândirii la Poussin, dramaticele căutări 
compoziționale la Rembrandt, contopirea a două tablouri într-unul singur (A/geriană) făcută de 
Corot, adăugarea tuşelor senzuale, de către Tiţian, precizia de gravor a lui Bellini (Ospățul 
zeilor). Macrofotografiile departajează operele marilor maeştri de imitaţiile datorate elevilor sau 
pictorilor cu mai puţin har: freamătul vieţii nevăzute la Rembrandt, suflul poetic al detaliilor la 
Corot. 

Este, într-adevăr, palpitantă viaţa care se dezvăluie din secretele capodoperelor, ca într-un 
roman de superioară ținută. Şi aceasta o punem pe seama acelui scrupul al cercetării de care 
depinde calitatea concluziilor finale de sancţionare valorică a rezultatelor obținute prin aplicarea 
metodelor critice tradiționale bazate pe istorie şi estetică. Progresul în necunoscut nu este valabil 
în absenţa gustului sigur dat de o sensibilitate cultivată. însăşi Madeleine Hours ajunge la acel 
impas al tehnicii cînd materia picturală se eschivează şi-i lasă doar întrebarea: „nu cumva aceasta 
este culmea af66;?', cînd rămîne numai expresia pură, ca în cazul „figurilor de inițiați" ai lui 
Leonardo da Vinci, detaşate şi impenetrabile ca harul care le-a dat viaţă. Aici materia se 
identifică exemplar cu mesajul şi-i ocultează prin totală fuziune. Este frumosul prag pe care 


tehnica şi-i acordă. 
O TEORIE A ARTEI MODERNE 


într-adevăr, au fost îndreptăţiţi acei comentatori care au socotit traducerea în româneşte a 
lucrării lui Werner Hofmann, Fundamentele artei moderne, ca un veritabil eveniment cultural; 
un eveniment care — se poate adăuga — înseamnă, pentru oricare cultură, un beneficiu necesar 
în procesul cunoaşterii contribuţiilor teoretice din gîndîrea universală. în cazul studiului 
întreprins de Werner Hofmann este vorba de o sinteză edificatoare privind complexitatea feno- 
menelor artistice de dată istorică recentă, cu implicații weepui- zate pentru conexiunile posibile, 
faţă de care sistematizarea teoretică se pronunţă în genere cu o precaută aproximare. Werner 
Hofmann resimte obstacolul pe care îl ridică, în calea sistematizării, polimorfismul morfologiei 
moderne în artă, fenomenologia sa discontinuă, şi de aceea atitudinea sa ţinteşte tocmai la 
formularea unei suite de clarificări care să înfăţişeze un tablou concluziv şi cu o ordine reală, dar 
necon- strîngătoare, stabilind adevărul în relaţii şi evidenţa în experienţe aleatorii. în construcția 
sistematicii sale, autorul a îmbinat, cu un fel de solemnitate intelectuală sintetică, sprijinirea pe 
argumente — teoretice sau provenind din obiectuali- tatea fenomenelor de artă — cu tratarea 
metodică a subiectelor, într-o viziune integratoare în care distincţia conținu- turilor speciale se 
supune şi unei configurații generale, proprie artei produse în secolul nostru. în aceste cadre ale 
demersului, se păstrează accepţia specifică pe care o are istoria în domeniul esteticii (dinamica 
internă a formelor), factor fortifiant al nevoii de ordine; în sprijinul acestei premise procedurale 
vine şi lecţia asimilată de Werner Hofmann din caracterul configurării artistice, din poziţia 
oponenţei la haos; tot aşa, stabileşte bipolaritatea oponentă, „marea abstracţie" şi „marele 
realism", ca permanenţă a gîndirii estetice (stil sau imitație), aplicabile deci şi artei moderne. 
Aici, obiectul estetic participă ca un fel de alteritate a vieții concrete, ca o construcție formală 
polemică faţă de ideea tradiţională de perenitate a artei. 

Prin probitate şi consecvență, studiul lui Werner Hofmann este, el însuşi, „polemic": 
împotriva „retorismului cultural infatuat” şi a nesiguranţei aprecierii, asumîndu-şi totodată riscul 
de a „răci" trăirea artistică prin intelectualiza- rea raţionamentelor (ideea prin care, la noi, G. 
Călinescu susţinea coeficientul de relativitate a disciplinei esteticii). Dar autorul îşi îngrijeşte 
validitatea demersului cu argumentul intenţiei „nu de a face arta accesibilă, ci de a ne face pe noi 
accesibili artei“, să introducem arta în interioritatea noastră, dîndu-i o nouă măsură, şi astfel 
contemplatorul apare pregătit pentru noi satisfacţii (ceea ce spune Kant despre judecata estetică: 
se află în sensibilitatea subiectului; dar „plăcerea dezinteresată" nu mai explică tendința anti- 
estetică a artei moderne). Aceasta nu înseamnă o mişcare browniană a conştiinţelor subiective, ci 
doar înţelegerea felului participării acestora la o anume configuraţie, la o anume conştiinţă co- 
lectivă prin care se reprezintă o epocă şi care va rescrie „pentru propria ei legitimare istoria 
artei". 

Werner Hofmann concentrează o seamă de argumente şi observaţii, prin care alcătuieşte 
prolegomenele artei moderne, într-o retrospectivă (artă imitativă şi artă simbolică, apropierea de 
natură şi depărtarea de natură, extensia variațiilor formale, fantezia creatoare şi exprimarea de 
sine, rigorismul formal liniar etc.) care relevă continuitatea problemelor artistice şi a 
posibilităților de exprimare care au luat forme radicale în secolul nostru (de exemplu, „forma 
lipsei de formă" ajunge la autoreprezentare nonobiectuală). Se procedează la eliberarea 
conţinuturilor formale de cele obiectuale, ceea ce marchează o cotitură în evoluţia artei, adică, se 
acordă mijloacelor artistice o viaţă de sine stătătoare, scriitura se su- biectivizează imprevizibil. 

Independenţa conținuturilor formale, ca noutate a scriiturii artistice, este legată de apariţia 
impresionismului (către sfârşitul secolului al XIX-lea), un naturalism cuminte, care nu mai crede 
în rolul unificator al formei şi în cel armonizator al luminii, ci acţionează în sensul dizolvării 
formale şi al emancipării mijloacelor artistice. 

Werner Hofmann numeşte pe cei patru patres ai secolului în care trăim: Georges Seurat 
(reducerea particulelor de culoare la forma de punct — neoimpresionism, poantiiism; pictura ca 
raster, ca egalitate absolută a tuşei, în care lipsa de acțiune are ca verb ajutător al imobilității 
idealismul linear), Paul Gauguin (o asceză arhaizantă: eliberarea puterii de imaginaţie, a 
cursivităţii formale a liniei — formes rudimentaires —, a creaţiei ca act elementar, neconstrîns 
de civilizaţie; vitalitatea validă i se relevă ca deformare a conţinutului formal), Vin cent van 
Gogh (imbold6bre exagerarea expresivă, dispensează aspectul formal de obligaţiile descrierii 
realiste, pentru a pune în evidenţă tipicul, simbolicul, esenţialul — deschi- 


zînd drum expresionismului), Paul Cezanne (o formă puternică a realităţii, prin sublinierea 
funcţiei formale a duetului pensulei, în caracter uniform şi calm, durabil, consolidînd datele 
percepției, cu tensiune creatoare între senzaţia pură şi logica formală: „o parabolă despre naşterea 
colorata a lumii"). Aici sînt conţinute deciziile spirituale şi preferinţele formale ale artei 
moderne, însă acţiunea acestora trebuie luată premonitoriu, ca tipare formale preexistente, 
prefigurative, fiindcă altfel s-ar anula principiul instaurării unei noi realități a formei prin 
instituirea de forme. Semnele „artificiale" ale oricărui creator slăbesc relaţia de asemănare, în 
favoarea producerii de realităţi formale. 

Prin urmare, studiul urmăreşte forțele de şoc adînci ale artei secolului XX, cum sînt: 
exagerarea deformantă, capaci- tînd trăirea" în caracterul formal al oricărui obiect, prin ca- 
pacitatea instinctului şi obsesiei — la expresionişti; trăirea originară, dinamica emoției, vitalism 
al culorii şi formei, identificarea frumosului cu plenitudinea vieţii, prin metafore senzoriale şi 
senzorialitate cromatică nelimitată — la fovi; caracterul primitiv, mijloc grafic de creaţie şi 
xilogravură, care ascuţesc contururile şi dau o imagine rigid-arhaizantă figurii omeneşti, cu 
impresia unei distanțări îngheţate — la gruparea Die Briicke din Dresda; compactitudine formală 
şi libertate disciplinată, stratificare reliefată, eşafodaj schematic de linii, coordonare geometrică şi 
perspectivă mobilă, generală, în diverse examinări m— la cubişti. Obiectivizarea (cubismul în 
calaj, de exemplu) înseamnă recunoaşterea valorii proprii a mijloacelor artistice de creaţie. 
Duchamp înstrăinează diferite obiecte de rostul lor utilitar iniţial şi, din uzuale, acestea devin 
declanşatoare de senzații plastice, izolate, devin enigmatice şi absurde (aşa cum nu puteau fi în 
viziunea raționalismului funcțional). Futurismul exprimă setea de evenimente şi o expansiune 
combativă, descărcînd spontan contrastele sub argumentul dinamicii excesive a vieții, căreia i se 
răspunde printr-o anarhie patetică. Sînt în amănunțime înfăţişate — şi devin tot atîtea 
argumente — aporturile novatoare ale lui Wassily Kandinsky, Piet Mondrian, Marcel Duchamp, 
ale  constructivismului rusesc, ale grupării De Stijl, Baubhaus-ului, mişcării Dada, 
suprarealismului, experienţei volumetrice a lui Paul Klee, op-artei. 

La capătul acestei extrem de bogate şi instructive incursiuni, a cărei însemnătate nu mai 
are nevoie de argumente în plus, concluzia lui Werner Hofmann se impune cu tot atîta 
pregnanţă: „Dacă anumite trăiri ar fi convertibile, o dată pentru totdeauna, în anumite forme, ar 
urma de aici că formele ar putea fi stabilite univoc pe anumite domenii semantice. Dar nu acesta 
este cazul, deoarece fiecare formă este mulţi valență, în consecință nu este metafora unui 
conţinut, ci metafora potenţială a unor conţinuturi diverse". De aceasta, artiştii secolului nostru 
sînt cu deosebire conştienţi. 


MODEL DE ARTĂ ACTIVĂ 


Estetica românească actuală pare a fi marcată de două tendinţe inseparabile: dezvoltarea 
teoretică a argumentelor în studii de o tot mai temeinică alcătuire şi dorinţa de deschidere, 
pentru confruntare valorică, spre ansamblul culturii europene si universale. Ambele ţin de o 
conştiinţă activă, în măsură să vegheze competent la evoluţia pe un plan al originalității, prin 
conturarea unui aport specific, inedit, de valorizare a artei noastre în tezaurul cultural al 
umanităţii. Problema care se pune, în cadrul mişcărilor produse pe aceste direcţii de acţiune, este 
aceea de a se delimita net necesitatea sincronizării de o concepţie imitativă, cheia succesului 
teoretic fiind, aici, înţelegerea ideii de modernitate în artă pe un plan filosofic şi dintr-o 
perspectivă istorică, la incidenţa cărora se ivesc adevăratele sensuri clarificatoare. Mai trebuie 
avut în vedere faptul că ideea de „modernitate" nu include o „noutate” cronologică definită astfel 
prin raportare la o etapă „veche", depăşită, ci o normativitate de creaţie calitativ nouă, cînd 
semnul nu a ajuns la o decadență imitativă, ci are prin excelență un rol de a produce o nouă 
natură în procesul propriei sale produceri. Dinamica modernă a artei se manifestă conform 
principiului intern al căutării de modificare a propriului principiu generator. 

Conştiinţa necesităţii unor noi structuri poetice începe să se manifeste încă de la noua 
accepţie a poeziei la Coleridge şi Poe, care au produs un adevărat turnir antiromantic de dis- 
creditare a Gâhspiraţiei" şi de celebrare a efectului-şoc, a poeziei ca esență, faţă de care 
prejudecata „întinderii" înseamnă o ingratitudine organică. De aici începe o estetică a intensității 


în poezie, bazată pe supremaţia logicii sugestiei. Prin Baudelaire, poezia intră în programul unei 
filosofii analogice (corespondențe între limbaj şi lume) şi în procesul universalizării sugestiei, ca 
rezultat al acestei comunicabilităţi. Prin 

Mallarme se produce izolarea limbajului poetic de alte mijloace de comunicare artistică, prin 
universalizarea gratuităţii. „Poetica antipoeticului”" (Lautreamont, Rimbaud) ţine de exploatarea 
semantică a absurdului. Trecînd prin simbolism (prin experiența pură, aconceptuală, a „eului 
profund"), aceste aspecte se vor recunoaşte, sub o refracție teoretică, în conceptul „poeziei 
concrete" (imagism, literalitate) a lui Ezra Pound şi în „norma depersonalizării", de sorginte 
simbolistă, a lui T. S. Eliot. Există, ca dat in confundabil, o puternică conştiinţă dramatică a 
limbajului poetic în structura liricii moderne. Polisemia „ambiguităţii” arată că singura 
interpretare valabilă a limbajului poetic modern este cea situată în imanenţa textului, textul 
aflîndu-şi în sine propria sa interpretare: spiritul este în literă. Este vorba de o conştiinţă experi- 
mentală aplicată limbajului, invitînd la o nouă meditaţie asupra însuşi actului poetic, bazată pe o 
istorie semantică a elementelor componente ale modernităţii poetice, în care intră muzicalitate, 
semnificat, polisemie, literalitate, logică analogică etc. Cauzalitatea fenomenelor este o fază 
logică a demostra- ţiei, nu un inconvenient procedural, atît timp cît nu se caută „justificări”, ci 
acele judecăţi de valoare care certifică o vocaţie teoretică pasionată de arta ideilor. Aureola 
umanistă a conceptului modern de poezie constă în pledoaria pentru asimilarea poeziei unei stări 
umane pline de semnificaţii, adînc definitorie, cu un statut axiologic peren şi imconfundabil. 

Dar acest preambul de idei are menirea să ne conducă spre un teoretician al esenței şi 
menirii artei care vipie din chiar tabăra creatorilor. Prin Ideologia artei, pictorul Hans Mat- tis- 
Teutsch apare în postura teoreticianului (Kunstideologie, 1931), cuprinzând o mărturie, originală 
în alegerea argumentelor, a concepției sale despre natura şi menirea creaţiei artistice. Scrierea 
izvorăşte din necesitatea atitudinii manifeste a unui artist care a ştiut să dea o expresie curată 
conştiinţei valorii în artă. „Expunerea" (tablete aforistice de tehnică ilustrată) vizează idealul de 
artă prin calitatea elementelor de structură a operei (după cum am văzut, o idee extrem de mo- 
dernă), demers în care tehnica se validează prin sensul umanist pe care îl slujeşte, în funcţie de 
imperative social-istorice bine stabilite. Pictorul-teoretician înţelege, desigur, angajarea nu ca o 
coerciţie exterioară, programată, ci ca o condiţie a pătrunderii operei în specificitatea sa artistică; 
însăşi terminologia restrînsă folosită se revendică de la sensuri adînci, fundamentale, dincolo de 
conformisme superficiale. Este un fel de restaurare a terminologiei originare privind fenomenul 
artistic, prin experiență plastică directă, imediată. 

Concepţia sa, cea a intervenţiei active a artei în modelarea vieţii sociale, se înrudeşte cu 
optica Bauhaus-ului amelio- rant, dar printr-o viziune jjlastică mai apropiată de individualitatea 
umană. Este o clara situare a artei în specificul contextului uman, respectînd însă obiectivitatea 
produsului de artă, în accepţia energică a acestei obiectivităţi, prin proiecția geometrica a forțelor 
oponente de pasivitate şi dinamism. Expresia este, astfel, slrîns legată de scopul artei, de 
instaurarea experienţei estetice. De aceea, elementele de formă sînt gîn- dite prin 
funcţionalitatea lor propulsoare de semnificaţie, sub aspectul unor parametri funcționali şi 
emoţionali optimi. Verticalitatea este simbolul acţiunii, al aspiraţiei, al vocației căutării. Modelul 
esenţializat astfel găsit devine prototipul unei serii care ipostaziază diferențiat sensul. Linia era, 
la Mattis- Teutsch, prilej de meditaţie şi model de execuţie. Redarea plastică a energiei pune 
problema mişcării, activizînd un univers expansiv, o estetizare a energiei. 

Forma apodictică a demersurilor sale se revendică, conceptual, de la o înțelegere filosofică, 
de o rigoare sintetică, semnalizînd şi prin simboluri grafice permanenţele artei, înlătu- rînd 
întîmplătorul. Stabilirea raporturilor optime deschide perspectiva, monumentalizează imaginea, 
evidenţiază o morfologie a elementarului. Mărturia sa se doreşte o poetică a vizualului, în măsură 
să radiografieze ideile din (prin) imagini; gîndirea sa devine sincronă progresului spiritual de 
ansamblu, prin- tr-un conspect ideogramatic al acestuia. 

Ilustraţiile, cu un vizibil tonus vital, prezentate în dublete, recompun, secvenţional, 
unitatea de fond a ființei umane, cu prelungiri care accentuează cultul corporalităţii, în sensul 
gîndirii clasice, nuanţate cu o componentă structurală prin reevaluarea formei, conducînd-o spre 
un fel de arhitectură a imaginii. De aceea, textul teoretic al pictorului se suprapune unei 
permanente tentative de atingere a esenţelor, susținută de un tonus dramatic al cunoaşterii, cu 
un aviz special pentru ideea de progres uman general. Un fel de vizualism plastic totalitar îl 
simbolizează. 

Pledoaria sa pentru arta activă se sprijină pe statuarea unor forme artistice stabile, ca 
modele originare, de specificitate estetică, ale participării organice la viaţă. Definiţiile sale sînt 
explicative şi intensive totodată. Verticala înseamnă şi acţiune, dar şi stimularea certitudinii 
fundamentale. Orizontala însumează verticalele într-o întindere nelimitată. Stabilitatea absolută 


este orizontala în repaos pe o suprafaţă orizontala. Perspectiva este o extindere a suprafeţei 
orizontale sau a celei verticale. Perspectiva concentrică situează privitorul înlăuntrul suprafeţei. 
Există un raport direct între verticale şi intensificarea mişcării. Linia conduce şi accentuează miş- 
carea. 

Sculptura se foloseşte de orizontala atotcuprinzătoare, conform legilor firii desfăşurate pe 
orizontale absolute. Imaginea, folosind verticala, conjugă suprafaţa, linia şi culoarea. Construcţia 
interioară înseamnă cuprindere a vieții: om — 
viaţă — acţiune. Arta este suma perceperii spirituale a vieţii, printr-o surprindere plastică a 
existenţei. Artistul, sensibilizat de contemporaneitate, creează proporţii noi, imaginează un tip 
nou de om şi umanitate, purtător de înalte semnificaţii etice şi estetice. Artistul trebuie să fie 
mesagerul noului, dar şi interpretul acestuia. Prin culoare, forma consolidată a operei de artă 
impresionează nemijlocit. Creativitatea este sensibilă la invenție. Limbajul formal este 
determinat de ideologia epocii. Arta are menirea de a-i conduce pe oameni către o lume 
superioară printr-o justă reprezentare a epocii şi prin sublinierea perspectivelor necesare ale 
devenirii. Viaţa este conţinutul artei; opera propagă ideologia epocii simbolizînd-o în modele 
exemplare de umanitate, de conduită morală. A imagina înseamnă, în fond, a afirma. în epoca 
tehnologică, arta proclamă modelul omului nou şi al acțiunilor sale semnificative. Arta 
reprezintă spiritul colectiv prin simboluri indivi- dualizante. Tehnica consumă şi este consumată, 
arta exprimă eternitatea. Opera de artă înseamnă dorință materializată, reprezintă în formă 
sentimentele depline ale vieţii spirituale. 

După cum se vede, textul lui Mattis-Teutsch este un decalog de artă dedus din observarea 
atentă a vieţii şi a vieţii artei, din meditaţia asupra rosturilor artei. Acest text interesează mai ales 
ca manifest-confesiune pentru şi despre o artă activă, cu sens deplin în cerinţele realităţii 
imediate, ca testament moral al unui artist. Cine crede, ghidat numai după titlu, că va găsi între 
filele /deologiei artei o teorie completă despre conţinutul ideologic al artei, va încerca o oarecare 
surprindere şi derută (titlul nu ni se pare nici nouă a fi cel mai potrivit). Este vorba de un jurnal 
de creație cu o mare forță de concentrare simbolică a preceptelor de conduită artistică şi care 
propune modele de acţiune artistică în viul existenţei 

contingente. Este o contribuţie care nu poate lipsi dintr-o istorie autohtonă a constituirii 
conceptului modern de artă, prin postularea acestuia „pe latura activismului influent. 


ÎN JURUL HIPERREALISMULUI 


După cum s-a înregistrat, ascuţişul polemic şi revendicativ al curentelor de avangardă din 
secolul XX, către deceniile de mijloc ale acestuia, au ajuns la o fază de saturație, de redundanță 
metodologică, cu încărcătură de rutină, de alexandrinism doctrinar care le anunțau propria lor 
„decadenţă", ducînd la o „trans-avangardă" care se află în imposibilitate de a-şi mai onora 
programul polemic iniţial. Valoarea începe să fie înțeleasă ca valoare de întrebuințare pe o piaţă 
a bunurilor, favorizînd astfel longevitatea artei de avangardă în faza acesteia de clasicizare 
greoaie. La intersecţia acestor toleranţe tacite, se ivesc, în continuare, noi simptome ale artei 
conven- ţional-tehnologice, urmaşă a mai vechii avangarde polemice şi contestatare. în sfera 
acestora intră noul realism european, ca şi hiperrealismul de sorginte americană. 

Afirmat cu putere în primele trei decenii ale jumătăţii noastre de secol, hiperrealismul a 
extrapolat rigoarea fotografică din arsenalul pop-artei, pentru reconstituirea realității în cadre cît 
mai fidele, prin dominarea netă a informaţiei vizuale. Interesează fresca largă a înfățişărilor, a 
ipostazelor în prima instanță, a aparenţei lor, care ia locul dimensiunii adînci a analizei şi 
interpretării. De aceea, se poate vorbi, în cadrul picturii hiperrealiste, cu toată această presiune a 
realului, de o ambiguitate a realului, deoarece amănuntul şi întîmplătorul, cît de „reale“ ar fi ele, 
nu pot suplini lipsa prelungirilor interpretative. Abandonarea în bazarul realităţii înlocuieşte 
opţiunile artistului cu mişcarea brow- niană a unui demers artistic spontan. Tot ce este 
perceptibil devine, astfel, autentic prin însuşi acest fapt, în uitarea aspectului că autenticitatea 
există la grade diferite de interes şi semnificaţie. Coerenţa şi ordonarea sînt ignorate între efec- 
tele socio-psihologice ale operei de artă, în estetica mişcării instituindu-se cultul premiselor de 
obiectivitate, exactitate, impersonalizare, distanţare, singularizare. Se poate uşor deduce că în 
depersonalizarea artistului se scurge şi se anihilează autenticitatea umană a viziunii, semnificaţia 
adîncă a mesajului, originalitatea interpretării plastice. Este vorba de un fel de hedonism artistic 
superficial, un fel de abandon în voia contingentului, construit sub semnul liberului arbitru al 
alea- torismului acestuia. Anatomia particulară, cultul amănuntului, competiţia fidelității 
epidermice în descriere, dovezile exactităţii individuale caracterizează metoda picturii 
hiperrealiste. Exactitatea aceasta, luată ca normă absolută, înfăţişează amănuntele în regimul 
unui plan fără adîncime, dispensat de orice încărcătură morală, fără departajări valorice în 
zonele care îl compun, în virtutea unei neutralități axiologice definitorii pentru funcționalitatea 
estetică a elementelor componente. Demersul constituenţilor formali ai operei se înscrie, limitat, 
într-un efort de constatare, în prevederile unui neo-naturalism purgat de neliniști contestatare. 
Hiperrealismul se constituie, astfel, ca o variantă fragmentară, minoră, a realului, o răsfrîn- gere 
a acestuia în ochiurile unei oglinzi indiferente. Referința imediată a eticii creației — constituirea 
mediului de existență m— nu funcţionează, în acest caz. 

Efectul lăuntric al contactului cu lucrările hiperrealis- mului este contrarietatea produsă de 
chiar existenţa acestor „dubluri" ale realităţii, şocul ipostazierii realului în „martori” executaţi în 
tehnică ceroplastică, amuzanţi pentru exclamaţiile disponibile ale voiajorilor turişti. Cei care văd, 
spre exemplu, sculpturile lui Duane ITanson reacţionează, la început, prin interzicere şi 
stupefacţie, apoi au bucuria liniştitoare că au înţeles „jocul" şi că acesta este atît de inofensiv în 
fond. Duane Hanson sculptează „aproape” oameni adevăraţi, cu toate amănuntele unei fiziologii 
obişnuite, „în carne şi oase", în cultul detaliilor de atitudine ale vieţii obişnuite: şezînd, cu plasa 
în mînă etc. Desigur, cei mai mulți sînt în- cîntați de măiestria artistului în construcţia fidelă a 
modelelor, aşa cum a lăsat să se observe expoziţia sa retrospectivă, în care a expus copiile sale 
fotografice în forma unor sculpturi din acetat din polivinilin, pictate şi îmbrăcate „după natură” 
Expoziţiile deschise de el în cîteva mari oraşe americane au înregistrat un număr record de 
vizitatori, carggu umplut sălile mînaţi de o curiozitate lesne de înţeles, dar, în acelaşi timp, 
foarte greu de depăşit către emoția artistică autentică. „Emoţionalul" rămînea la forma unor 


puseuri mondene. 

De aspectele principale şi formale ale hiperrealismului se leagă şi acea orientare artistică pe 
care o putem numi „hi- pernaturalism" — o „artă în natură”, sau, cu alte cuvinte, evidenţierea „la 
faţa locului" a posibilităţilor de reprezentare artistică a naturii. Pe coasta Atlanticului, în statul 
Mary- land, Michel Singer a conceput un fel de „estuar ecologic” în mijlocul naturii, o 
construcție fragilă (60 20 m.) de linii des şi capricios întretăiate, ca un produs bizar al naturii 
înseşi. S-au folosit tulpini, crengi, liane, a căror singură impresie produsă era cea a unei 
ritmicităţi deviate din cea a mediului înconjurător. Lucrarea sa intitulată Sangam Ritual Series 
constă dintr-o țesătură de papură, realizată în 1976, lîngă un golf, într-un desiş caracteristic 
vegetației de coastă, parti- cularizînd în țesătura sa intenționată nuanțările cromatice pe care 
natura înconjurătoare le realiza o dată cu schimbarea luminii. în altă parte, Michel Singer a găsit 
un iaz cu copaci doboriţi de rozăturile castorilor, pe care a început să-i lege în felurite chipuri, 
pentru a-i aduce într-o stare de „echilibru”, într-o situație de „imponderabilitate". Desigur, odată 
cu venirea primăverii, construcţiile se dărîmau şi artistul trebuia să revină pentru a-şi relua 
capriciile naturiste. Elementele folosite sînt cele oferite exclusiv de mediul înconjurător, 
construcţiile au fragilitatea imprevizibilă a naturii (o furtună i-a distrus 14 construcții de bambus 
pe o cîmpie mlăştinoasă) şi vor să dea o idee despre exprimarea concretă a naturii înseşi, cu 
caligrafia ei de o ordine a neordonării. 

Comportamentul artistic al lui Michael Singer constituie o tentativă infructuoasă de 
relansare a naturismului romantic, dar fără exotism şi fără superbia poeziei romantice. Neo- 
rousseau-ismul acestui efort artistic este, în schimb, semnificativ pentru nevoia omului modern 
de linişte şi stabilitate, de chietudine regenerativă, atît de rîvnită de omul excedat de solicitările 
şi tensiunile vieţii moderne. Impersonalis- mul în raport cu opera separă net realismul 
contondent al timpurilor noastre de afectivitatea generoasă a realismului romantic. Nobila 
îndeletnicire a artei adevărate — în care nu ezităm să inculcăm şi un sens „tradiţional' — 
presupune efort şi continuitate. Experiențele hiperrealismului se dovedesc, însă, a fi doar o 
variantă de flatare a autonomiei obiectelor, cu prilejul suspendării generozităţilor sufleteşti. 


CĂLĂTORIA — O „ATITUDINE ESTETICĂ" 


Călătoria reprezintă un act de cunoaştere de care conştiinţa modernă are o tot mai mare 
nevoie, atît pentru documentarea adecvată asupra vieţii, cît şi pentru depistarea in 


stătu nascendi a mutaţiilor rapide care se produc în mentalităţile 
specifice epocii noastre. Evenimentul cultural al călătoriei a modelat 
într-un chip potrivit şi structura artistului ahtiat de real, 
sensibilizîndu-l la semnificație şi  îndepărtîndu-l organic de 
superficialitatea strict înregistratoare a „turismului cultural". A 
cunoaşte înseamnă a lua atitudine; inconştiența voioasă a parcurgerii 
distanțelor cade tot mai sigur în desuetudine şi nu poate izvori decît din 
obnubilarea conştiinţei de a exista în lume. Iniţierea prin călătorie 
presupune şi potenţează sentimentul profund uman de solidaritate, de 
comuniune a idealurilor sub faldurile cărora cugetul şi acțiunea trebuie 
să devină vibrîndc apeluri de umanitate. Participarea lăuntrică la 
descoperirea şi înţelegerea a noi orizonturi sta sub semnul cordialităţii, 
al transgresării subiectivităţii pentru crearea unui climat de caldă 
apropiere între oameni, de care vremea noastră are atît de mare nevoie. 
Exultarea sentimentelor de afectuoasă solidaritate exprimă alternativa 
omenescul64 în problema destinului omenirii, fiindcă drumul pro- 
gresului şi al păcii, într-ajutorării şi bunăstării, al existenţei omului în 


zodia demnităţii trece prin înţelegerea particulară a fiecăruia că trebuie 
să trăiască acel trai care merită să fie trăit, care dă cu adevărat 
consistenţă noii calităţi a vieţii. 

Experienţa intelectuală a călătoriei caută acea expresie în spaţiu 
care transforma conceptele în imagini, care vizualizează ideile în stare 
monumentală. Obiectualizată în spaţiu, gîndirea se cristalizează în 
forme memorabile care, transmise, pot să ridicc la o cotă influentă 
formarea cunoştinţelor despre realitate. Lumea intră în subiect ca o 
fabulă care îşi are evidentă, palpabilă, morala. Evidenţierea a ceea ce 
este comun în lucruri transformă uşor în impuls pentru transformarea 
mediului în funcţie de necesitățile vitale ale oamenilor. Semnele 
comunicabile ale recunoașterii conţin şi prefigurarea posibilelor 
realizări viitoare, prin obiectivarea experienţei individuale în expresie 
socială. Frecventarea unor locuri memorabile, a unor monumente 
semnificative, a marilor repere de cultura şi civilizaţie ale omenirii 
crecază un nou limbaj internaţional, un limbaj al cunoaşterii şi 
apropierii oamenilor prin cunoştinţele lor comune verificate la faţa 
locului, prin socializarea trăirilor individuale trezite de contemplarea 
construcțiilor umanităţii. Este un limbaj figurat în spaţiu şi perceput ca 
o expresie cu mare încărcătură de umanism, cu tendinţă de generalizare 
a tuturor co/notaţiilor pe care le cuprinde. în acesit fel, trăirile 
individuale capătă expresii noi, în funcție de universalitatea- 
cunoaşterii varietăţii lumii î,n unitatea ei semnificativ-umană. Aşa cum 
există motive identice în diferite mituri, legende, credințe, basme din 
patrimoniile popoarelor, există motive similare în comportamentul şi 
mentalitatea oamenilor, a căror expresie splendidă este dată de tezaurul 
artistic al umanităţii. Arta fortifică unitatea fundamentala de atitudine 
a oamenilor şi dezvăluie concludent faptul că realitatea poate fi pentru 
toți cognoscibilă şi recog- noscibilă. Civilizaţia vizuală, ca formă de 
comunicare, devine, astăzi, o formă de vorbire interpretativă care vine 
să suplinească parţiala incomunicabilitate lingvistică. Cultura trans- 
iorma natura, aşa cum îl distinge şi calitativ pe om ca element al 
naturii, eliberîndu-l de sub dominaţia constrîngeri- lor şi punîndu-l, 
responsabil, față în faţă cu propriul său destin. Unitatea valorilor nu 
este altceva decît un caz de conştiinţă. Aşa cum există o energie 
metaforică a limbii există şi o iorţă comunicantă în construcţiile 
civilizaţiei, în care rațiunea recunoaşte mari simboluri ale cugetului, o 
nouă „materie vie“ care secretează acte de cunoaştere, de o natură su- 
perioara în raport cu fragilitatea experienţei individuale, pe care tind să 
o suplinească. De aceea, această lume trebuie apărată şi înfrumuseţată, 
pe cît este şi de primejduită. Glorificarea umanului biruitor răzbate şi 
prin exorcizarea experienţelor nefaste ale omet irii. Monumentalitatea 
de fond a umanităţii se poate vedea şi prin ridicolul încercărilor de a o 
distruge. Călătoria este experiența revelațiilor concentrate. Ea solicită 

intelectul, calităţile altruiste ale sufletului, presupune energie 
spirituală, rezistență  pilduitoare a valorilor umane, refuzarea 
vehementă a stagnării de orice fel. Prin integrare în obiectiv, spiritul 
critic îşi specializează facultăţile disjunctive, iar fervoarea cîştigă în 
discernămînt. Noutatea vine să alimenteze, în acest regim, capacitatea 
analogică între culturi, în prezența sentimentului cordial al 
diferenţierii, şi definirea modernă a efortului uman. Literatura de 
călătorie este o formă afectiv-lirică de înţelegere în concret a istoriei. 
Literatura de călătorie este o formă a confruntării cu timpul, cu 
lecturile, dar şi a autorului cu el însuşi, cu acea solicitare speciala de a 
reface itinerarii pe care lectorul trebuie să le străbată, edificator, 
pornind de la cota convenţionala a informaţiei privind acele itinerarii. 
Imaginea lumii este memorabilă, dar în prezenţa discretă a unui tonus 
dramatic, fiindcă se referă, de fapt, la situaţia omului în univers. în- 


cărcătura umana şi artistică a acestor scrieri este dată de dem- 
sitatea spirituală a comentariilor, esenţializarea unor mărturii de cultură, 
reprezentări dominant artistice ale realității. 

Facem distincția care se cuvine între literatura de călătorie şi reportajul 
propriu-zis de călătorie, gen distinct, autonomizat în urma proliferării formelor 
jurnalisticii. în sensul larg al termenului, orice scriere de călătorie poartă o încăr- 
cătură „reportericească", în sensul că dă seama, între anumite limite ale 
concretului şi obiectivului, despre realități cuprinse în informaţii uşor 
controlabile. Dacă există şi ca variantă intelectuală, predominanţa creaţiei 
artistice asupra cadrelor informaţiei nuanţează scrisul în latura acestuia 
evocatoare. Nu se includ aici acele lucrări care au la bază o intenţie predominant 
reportericească şi țintesc să informeze loial despre un fapt, un eveniment, un loc, 
să formeze o imagine veridică prin povestire şi descriere. Este îmbucurător că 
reportajul de călătorie (mai ales în varianta monografică recentă) este frecvent, 
fiindcă întreține gustul lecturilor în domeniu. Faţă de reportajul propriu-zis, 
memorialul de călătorie relevă o mai accentuată viziune personală a observaţiei, 
care evidenţiază, concomitent cu sensul lăuntric al faptelor, emoția percepției 
personale. Memorialistica unui scriitor îşi află o oglindă referenţială în ansamblul 
literaturii scriitorului respectiv, în spiritul ei distinct. 

Memorialul eseistic este o variantă calitativă a reportajului. Disponibilitatea 
lăuntrică a mobilităţii pare să fie o realitate organică înseşi funcţiilor 
reportericeşti de bază, acelea de a sugera umanul prin spectacolul lumii. Poate 
este şi un reflex al „tehnicizării" sale în circuitul simultaneităţilor electronice 
moderne. Virtuţile literare nu au încetat să se constituie ele însele în „tehnici”, 
prefigurînd variante care acuză tot mai mult graniţele teoretice ale speciei. Prin 
anumite modalităţi predominante, într-o idee iniţial „reportericească”, reportajul, 
în înţelesul lui de principiu, se lasă condus cu o anumită savoare pe sub frontonul 
literaturii. 

Memorialul eseistic, mult mai acoperit în aspectul său reportericesc, 
beneficiază de o structură complexă şi de o tendinţă spre globalitate realizată mai 
mult intelectual. „Redarea" este numai un pretext şi o localizare uneori simbolică, 
lăsînd să se întrevadă însăşi dorinţa autorului de detaşare spre alte zone. Aceste 
cărți au o gestație specială, mai îndelungată, poate tocmai pentru a permite 
eliberarea de tirania imediatului şi ridicarea prin travaliu intelectual spre maxime 
semnificaţii. Expresia secundă devine însăşi realitatea literară a cărţii, sub un 
aspect de mică enciclopedie a spiritului, pe traiectorii imaginare („prin memorie") 
în jurul punctului localizat şi (odinioară) vizitat. Memorialul eseistic nu este 
străin de un lirism al intelectului, disimulat într-un baroc al informaţiei 
convocate, introduce un principiu al erudiţiei şi este impregnat de o filosofie 

personală asupra culturii în genere. „Abaterea" constă în complexitate şi 
predominanţă autoexpresivă, în tensiunea implicării livreşti, în libertatea de 
asumare a realităţii, în efectele de stil, intrînd deci în sfera literaturii de idei. 

„Memoria este sufletul meu“ — iată deviza emblematică a Mitologiilor 
subiective ale lui Octavian Paler. Cartea inserează fişele de temperatură ale 
lecturilor fundamentale din clasicii elini, prilejuite de amintirea periplului grec al 
autorului. Reperele spiritualizate ale Eladei dau o consistenţă pro- blematizantă 
memorialului eseistic al lui Octavian Paler şi susţin artistic retrospecţia 
intelectuală a itinerariilor. Este varianta lirismului mitologic. 

înrudit ca manieră, memorialul lui Mircea Horia Simio- nescu, Răpirea lui 
Ganymede, este pus sub semnul simultaneităţii. Substanţa sa este dată de euforia 
reflexivă a memoriei distanţate, predispusă la odobesciene divagaţii. Cartea 
ilustrează memorialul eseistic sub varianta călătoriei ca reverie. 

O anumită fascinaţie pregăteşte arabescurile imaginației în Ole! Espana, ale 
cărei planuri de bază sînt construite tot din sugestiile studioase ale fişelor de 
lectură. Contactul lui Adrian Marino cu realitatea iberică este transpus selectiv şi 
probatoriu. Ole! Espana face parte din varianta intelec- tual-estetă a 
memorialului eseistic. 

în timp ce pămîntul se-nvirte este cartea unei evocări de atmosferă, prin 
tehnica alternanţei observaţiilor, din perspectiva incidenţelor subiective. 
„Obiectivitatea" jurnalului lui Al. Căprariu ţine de autenticitatea emotiv- 
intelectuală a reacţiilor, genul proxim al cărţii fiind cel al lirismului de- 
ambulatoriu. Spiritul autorului operează pe porțiuni mici, intensiv, spre 
semnificaţii, de la epicentrul personalităţii sale spre exterior, ceea ce ţine, 
desigur, tot de lirism. 

Toată întreprinderea lui Romulus Rusan, din America ogarului cenușiu, 
constituie un efort elegant, cu sobre perspective de liric punctat, de a transmite o 
conştiinţă modernă a lumii, liberă de bovarism şi decompresii proviaciale. în 

spiritul obiectivităţii lămuritoare, scriitorul procedează cu o meticulozitate 
de iniţiere şi urmează o cale logic-cronologică a cunoaşterii, aşa încît 
numărătoarea fișelor după scurgerea zilelor trimite involuntar la o carte a 
genezei, a naşterii de lume. 

Jurnalul lui Anghel Dumbrăveanu (Chemarea mărilor) degajă lirismul 
călătoriei prin atingerea subiectivă a lucrurilor, purificatoare şi liniştitoare, spre a 
li se observa contururile cele mai expresive. „Obiectivitatea" sa ţine de realitatea 
iti- nerariilor şi nu de modul înregistrării lor. Poetul şi călătorul observă avînd 
întîi grijă să se observe pe sine. Sensibil perpetuu la dimensiunile copleşitorului, 
ştie căuta deopotrivă fascinația în segmentele care îl simbolizează. 

Stilul cărţii lui Pop Simion, Cartea Chinei, este descrip- tiv-liber şi strunit 
prin abilitatea redării, ceea cc rezultă din tehnica reproductivă exactă. Este 
personal, în limitele fluenţei şi discursivităţii calde. Culoarea scrisului este 
intermitentă şi resurectă în pasajele pe care autorul le doreşte să fie superior 
edificatoare pentru specificul chinez, pagini în care acuarela epitetului şi firul de 
mătase al metaforei ţes o caracteri- zantă — cum însuşi spune într-un loc — 
„înfloritură imaginativă”. 

Parcurgînd paginile Călătoriei spre soare-răsare, observi cum cartea lui 
Marcel Petrişor se impregnează de atmosferă orientală, de tonalități şi dimensiuni 
specifice, accentuate prin sedimentare şi stimulare repetate în vederea voiajului, 
cînd locul imparțialităţii logice, traduse în scris prin obiectivitatea detaliilor, 
începe să fie concurat de vibrația la exotic: ceremonialul convingerii, afectul în 
genere, rigorile excesivei politeţi ş.a., în faţa cărora europeanul stă îndeobşte 
cuprins de admiraţie. 

Caminante de Octavian Paler este un repertoriu al descoperirilor esenţiale 
(semnul ei simbolic: „poate că aceasta e singura şansă a unui caminante. Să 
descopere în sine ceea ce căuta aiurea"), o antologie aforistică, un rețetar de 
motto-uri, un recital al stilului sentenţios, gnomic, o stare lirică a limbajului 
esopic; şi, în cele din urmă, un substitut al violenţei şi superficialităţii. Leit- 
motivul pledoariei este nevoia de speranță, dependenţa umanităţii de nevoia de 
speranță. 

Călătoria transcrisă de Zoe Dumitrescu-Buşulenga în Periplu umanistic 
primeşte alura unei suite de dizertaţii, foarte informate, despre trecutul şi 
semnificaţia perpetuă a diferitelor locuri pe care le vizitează, făcînd sinteze din 
informaţia bogată. Autoarea întreprinde un periplu erudit, îşi apropie umanismul 
în latura acestuia teoretică, academică. Prin scurte reveniri la contactul frust cu 
realităţile, se caută înţelesuri mai largi, legate de un destin anume, prin 
reverberaţiile intelectuale pe care aceste realități le au. 

Jurnalul austriac al lui Adrian Păunescu, De la Barca la Viena și Înapoi, are 
excelente pagini de patos responsabil privind corelarea experienţei străine cu cea 
de acasă, xn care vehemenţa punerii adevărului în situaţie atinge valori de solici- 
tare rar întâlnite în presa noastră. Aici descoperim încă o dată pe inconfortabilul 
şi redutabilul Păunescu ce cheamă imperativ — şi prea adevărat — la 
reconsiderarea şabloanelor care împart lumea în „Occident" şi „Răsărit, la 
distrugerea tiparelor anchilozante, a retardărilor proletcultiste. Sub imediata 
influenţă a evenimentului, autorul aderă la tipul jurnalului cronologic-confesiv, 
chiar cu oarecare indiferență la construcția supravegheată a textului. 

Sînt cîteva exemple de literatură recentă de călătorie care vin să susțină 
ideea că literatura modernă de călătorie nu se mai mulţumeşte doar să ilustreze 
recunoaşterea dicoto- mică a realităților, a contrastelor exploatate propagandistic. 
Sentimentul complexării se desface în motivații vagi şi neîncrezătoare, 
dinamitate de rațiune şi încredere tonică. Sentimentalismul este tot mai concurat 
de vervă şi ironie, interpelări, analize. Formele publicisticii sînt tot mai tentate de 
cele eseistice, sentimentul de către intelect. Literatura modernă de călătorie s-a 
dezvoltat în gustul pentru senzaţii de la începutul secolului, cînd se dibuiau 
permanențele gib aventuros. Perioada interbelică aduce în prim-plan 
comentatorul prin excelenţă, călătorul subţire, intelectual, cu disponibilităţi 
universale de analiză şi observaţie, cu bun-gust şi perspicacitate, de- ţinînd un fel 
de savanterie benignă a amănuntelor. Notele de drum se desfăşoară pe subtexte 


combinatorii şi interpelează realități majore, de ordin politic. în paralel, s-au 
înmulțit ghidurile turistice funcționale, cîştigînd o autonomie utilitară specifică 
epocii moderne. Aceste note de referat şablon au revivificat, prin ricoşeu, însăşi 
literatura de călătorie, sensi- bilizînd-o la farmecul evocării, la capacitatea 
emoţională a pitorescului, chiar exotic, la experienţele umane inedite, la 
melancolia directă a spaţiilor. Se regîndeşte astfel ceea ce Michel Butor numea 
„metafora tradițională a vieţii omeneşti văzută ca o călătorie". 

DESPRE „ESTETICA VITEZEI!* 


Posibilitatea de mişcare dată de tehnica perfecționată a traiului modern a 
inspirat, în sfera tehnoculturii, asimilarea concomitentă în estetică a spaţiului şi 
timpului, ca vectori sincronizaţi ai plăsmuirilor instaurative. Romantismului fun- 
ciar al călătoriei îi corespunde, în timpurile mai noi, realismul obiectiv şi 
psihologic al cunoaşterii prin evaluare lucidă şi analitică a realului. Viteza a 
înrîurit viziunea asupra lumii, aşa cum progresul general al cunoaşterii a 
imprimat artei o conştiinţă mai elaborată de sine, o participare mai activă la 
construirea mentalităților moderne. însăşi facilitarea deplasării a antrenat într-o 
nouă, mirifică aventură imaginea artei, nu atît prin alternanţa cadrelor, cît prin 
stimularea capacităților imaginative ale creatorului, avînd ele însele ambianța de 
a da o idee edificatoare despre perceperea globală a diversităţii realului. Rigoarea 
informaţiei astfel câştigate se înscrie firesc într-un larg orizont comparatist, 
informat de libera şi accelerata circulaţie a informaţiei culturale, şi suscită un 
spirit critic pătrunzător. Se constată că efectul vitezei se resimte direct în 
stabilirea viziunilor personale, tot aşa cum datele sentimentale ale vieţii se supun 
sugestiilor izvorite din cunoaşterea structurii spațiului. Această cunoaştere 
expansivă transcende, ca interes şi experienţa directă, acele imagini ale intimităţii 
în care Bachelard recunoștea „valoarea umană a spaţiilor iubite", aşa cum, pentru 
omul modern, o poezie, ca aceea pe care Nerval şi-a intitulat-o Le reveil en 
voiture (1832), pare de o înduioşătoare desuetudine. Ne imaginăm imediat ce 
distanţă de mentalitate — deci de timp şi spaţiu asimilați în cultură — este de aici 
pînă la alerta excesivă şi exclusivă a futuriştilor, care afirmau că „splendoarea 
lumii s-a îmbogăţit cu frumuseţea vitezei” (şi aceasta se întîmpla la începutul 
secolului, timp pe care noi, cei de astăzi, îl privim cu o asemănătoare 
sentimentalitate). 

Viteza, ca sursă inspiratoare, este solidară cu o viziune nco- 
barocă asupra înfăptuirilor de artă şi este direct implicată în 
impunerea artei cinetice (în care mişcarea devine un factor estetic 
comparabil cu forma, compoziţia, culoarea, linia, datorită asimilării 
sale mecanice, ceea ce duce la modificări spaţiale, la dinamism plastic, 
la succesiune). Se conturează, deci, o „estetică a vitezei”, cu virtualităţi 
încă în curs de dezvăluire. Dezagregarea percepţiei clasice oieră posi- 
bilităţi nelimitate dinamicii formelor şi structurilor. Aceasta ne poate 
îndreptaţi — de exemplu — să vedem în supra- realism o formă modernă a 
barocului. Elogiul progresului — înțeles ca finalitate a tuturor acţiunilor umane 
menite să asigure perfecționarea vieţii, o calitate sporită a acesteia — poate fi un 
liant pentru o „federație mondială" a artiştilor, inspirată şi de universalizarea 
limbajului artistic modern, de internaționalismul mesajelor artistice adresate 
acelui „om uni- versal“ pe care epoca modernă îl coboară în real, dintr-un ideal 
renascentist. Or, la posibilele conexiuni culturale se cuvine să amintim şi 
virtualitățile plastice ale vitezei. Intuiţia impresioniştilor a dat vibraţie dinamică 
spaţiului pictural, ca sub puterea ascunsă, lăuntrică, a unei voințe de expansiune. 
Or, accesul la viteză, în înţeles estetic, întăreşte însuşi mesajul umanist al artei 
prin relevarea identităţii de idealuri a oamenilor şi a legitimităţii aspirațiilor lor 
profunde. Aceasta incumbă o sporită responsabilitate pentru însăşi înțelegerea 
estetică a vitezei, datoare să aneantizeze „turistul cultural”, kitsch-ul deambulării 
şi să interiorizeze experienţa prin deopotrivă stimulare a senzaţiilor şi reveriilor. 
„Gloria mişcării” este o emblemă pe care epoca modernă o acceptă, tot aşa cum 
consideră „mişcarea" ca „una din artele frumoase" nou apărute (Claude Pichois), 
dinamismul fiind compatibil cu aplicarea unei concepţii ştiinţifice la oricare 
domeniu al cunoaşterii. Epoca vitalismului, care nu este departe de o „beţie 
cinetică”, cautăgidentitatea în frumusețe a lumii prin relevarea splendorilor 
prilejuite de actul esenţial uman al deplasării .şi cunoaşterii, fapt care 
dezafectează orice reticență de provincialism, incompatibil cu mijloacele 


moderne ale investigării. Mişcarea adaugă cunoaşterii o anume tandreţe, 
caracteristică omului de cultură şi gust. (Cum observa Eugen Simion, „misterul, 
imprevizibilul nu sînt atribute ale obiectului, ci ale aceluia care îl contemplă” — 
în „dialogul" Fauni și mașini, din întoarcerea autorului. Or, se ştie ce mult con- 
tează în opera lui Marcel Proust — de exemplu — mobilitatea subiectului 
transferată asupra obiectelor. în referire la eliberarea de „provincialism”, criticul 
observă circumspect că „dacă în viitor în literatura română vor circula mai multe 
maşini decît fauni sau unicorni nu e deloc sigur că ea s-a sincronizat şi a intrat, 
purtată de aceste vehicule mai rapide, în universalitate”). 

Arta este foarte sensibilă la schimbarea dimensiunilor, în ciuda 
relativităţii date, la prima impresie, de mişcare, cerinţelc estetice ale vitezei sînt 
recognoscibile în modificarea 

percepţiei datorită noii relaţii timp—spaţiu. Noile întrupări artistice caută 
ele însele să se întemeieze pe autenticitatea câştigată datorită abundenței de 
senzaţii. „Realism magic?”, se întreabă Claude Pichois, în Viteză și viziune a 
lumii, observînd această modificare a condiţiilor vieţii, şi tot el dă răspunsul la 
influențarea concepţiei moderne despre artă de către viteză, cu o observaţie a lui 
Valery: „o operă de artă ar trebui totdeauna să ne înveţe că noi nu văzusem ceea 
ce vedem 

Evoluţia culturii vizuale nu face, în esenţă, decît să releve scopul comun al 
eforturilor de creaţie, prin năzuinţa de sincronizare a mijloacelor de execuţie. în 
noua psihologie a artei intră şi posibilitatea de identificare cu intenţionali- tățile 
abstracte. Elaborarea imaginii prin „dispariţia" ei creează o sursă de sugestii 
plastice în măsură să edifice însăşi amintita „dispariție" ca o nouă imagine, care 
intră contextual în prefacerile culturii moderne. Modalităţile sînt felurite. S-a 
observat, de exemplu, că pictura abstractă tinde tot mai mult să-şi asume o 
funcţie ornamentală, că omul modern este tot mai atras — ca un refuz şi ca o 
compensație la avalanşa stereotipă a reclamei subintelectuale — de arabescurile 
„calambururilor vizuale", că se caută salvarea personalităţii de sub agresiunea 
informaţiilor vizuale inseriate, dar şi că armoniile distonante pot fi înţelese ca un 
omagiu subtextual adus libertăţii de interpretare artistică a lumii, în concordanță 
cu psihologia neconstrînsă a omului modern. „Noul realism" al artei pop încearcă 
o reciclare a sintaxei comerciale prin adiționarea programată a unei anumite fri- 
volităţi, m cu inflexiuni voit vulgare, în parafraze aluzive, licenţioase. Tehnica 
citatului demitizează „modelul" şi tinde să fixeze idei despre universul ambiant, 
care intră în interiorul realităţii estetice prin ceea ce fusese la început o diver- 
siune antiacademizantă — poezia materialităţii obiectelor. Comportîndu-se în 
spiritul pressing-ulm modern, realul şi toată diversitatea lui cîştigă o îndreptăţire 
estetică. Citatul are o vocaţie emblematică pentru sentimentul modern al 
diversităţii realului, chiar în situația că, prin orgoliul său de a fi omologat estetic, 
desparte imaginea alegorică de contextul în care ea exista. în acest cadru, viteza a 
redescoperit virtuțile fotografiei şi i-a întors oglinda spre propria-i imagine, după 
ce inspirase aventura ritmicităţii mişcatoare prin cinematografie şi televiziune. 
Observînd mobilul energiei, Stephane Lupasco preciza că elementul devine, în 
arta modernă, eveniment, Într-un univers de o extraordinară mobilitate, lipsit de 
un centru fix (invers imobilismului renascentist), despre care vrea să dea o idee 
hazardul petelor de culoare din pictura taşistă. Contaminîndu-se de la psihologia 
vitezei, imaginea câştigă virtuţi expansive: în fizică, cinematografie, sociologie, 
fotografie, genetică, arheologie, electronică, lingvistică etc., în sondarea cărora 
plasticienii caută noi îndreptăţiri ale adevărurilor relevate prin artă. Datorită 
acestei practici a dinamismului, „artiştii demonstrează că înțeleg istoria 
civilizaţiei vizuale ca pe un univers viu", pă- trunzînd adevărul că omului 
modern îi aparţine aspiraţia „de a cuprinde totul şi de a-şi afla identitatea în 
această patetică, necontenită mişcare a formelor existenţei şi ale creaţiei“ (Dan 
Grigorescu, Aventura imaginii). 

în arta modernă, dinamica formei încearcă să fie o reprezentare a înseşi 
entității noastre mişcătoare, pe baza integrării estetice a mişcării. Rotirea 
cîmpului vizual în funcţie de mişcarea obiectului facilitează o lectură transfor- 
mabilă, întemeiată pe interacțiunea percepţiei cu imaginea. „Digresiunea" pe 
care se pare că o autorizează în artă mobilitatea modernă a existenţei deschide 
cîmp practic nelimitat pentru experienţele in-formale, pe care le tentează cu 
soluţiile accesibile ale tehnicismului cotidian. Preeminenţa modernă a 
materialului insinuează, în estetică, acreditarea noului concept al „formei- 
materie“, față de cel clasic al „formei'. Ca urmare, sculptura şi-a asimilat, 
stimulînd tehnicile moderne de execuţie, noi materiale — metale, ceramică, 
sticlă, materii sintetice etc. Prin acumulările timp-spaţiu, materie- conținut în 
expresia unică7/Bobiectelor moderne de arta, se poate ajunge la explicaţia estetică 
a observaţiei lui Kandinsky privind propria-i concepţie, în care înlocuia 
conceptul de mișcare cu acela de tensiune. Mişcarea a reevaluat tensiunea liniei 


curbe (cea dreaptă exprimînd activitatea unei singure forţe) şi a apropiat, în acest 
fel, elementele de forma a artei de eiementele de formă a naturii, tot astlel cum 
cinetismul caută efecte plastice în stimularea dată de modelele dinamice. 
„Opţiunea zero“ a clasicismului faţă de materie este reversul puterii moderne de 
evocare dinamică prin real. Arta zilelor noastre este mult mai sensibilă la 
sugestia spaţială, vădită în modelarea exerciţiului artistic după configurația 
spațiului. Redarea flagrantă a mişcării vrea să trezească, totodată, conştiinţa 
estetică, făcîncl-o aptă pentru dobîndirea de noi concepte, cu acţiune iradiantă 
asupra însuşi exerciţiului ar 

tistic: intensitate, forță, tensiune. ÎInvestigînd teoretic aceste sensuri, 
Cornel Ailincăi observa că „semnificaţiile energetice care se dezvoltă în aria 
artelor plastice" se reflectă şi în faptul că „critica de artă a adoptat definiţia de 
fizică a structurilor plasticelată o „relaţie dinamică" cooperantă între discipline 
şi, apoi, între teoria şi obiectul disciplinei esteticii înseşi. Formula 
conceptualizează date ale experienţei tot astfel cum categoria estetică a ritmului 
poate face dintr-o aparentă discontinuitate însăşi reconstruirea mişcării. Mai 
există şi o „mişcare" în degajarea structurilor formale, în ideea de constructivism 
intensiv, dar de o arhitectonică inversă, orientată spre interiorul centrului de 
creaţie, aşa cum întîlnim — bunăoară — în poeziile lui Cezar Ivănescu sau Sorin 
Mărculescu, pentru a da doar aceste două exemple. „Poezia contemporană — 
notează autorul /ntroducerii în gramatica limbajului vizual, Cornel Ailincăi 
— a mers pînă la integrarea în interiorul propriei sale structuri a dimensiunii 
vizuale şi chiar a imaginii înseşi / ... / Se naşte astfel o poezie care ţine cont de 
valoarea iccmică a comunicaţiei”, lărgind semantismul prin asimilarea 
dexterităţii tipografice configuraţiilor vizuale, sincronizînd percepţia cuvîntului 
şi a imaginii. Este vorba de integrarea timpului, a duratei, a ritmicității în 
mobilismul viziunii plastice. Emanciparea reprezentărilor eliberează conceptele 
statice şi încurajează expresiile dinamice, deschise, mişcarea fiind susceptibilă de 
a sta la baza virtualităţii volumelor expresive. Interesul pentru imaginea în 
mişcare, în general (ca în sculptura modernă), conferă virtuţi estetice 
experimentului vizualităţi în mişcare. 

Creşterea influenţei vitezei asupra creaţiei îşi află suficiente argumente şi 
în literatura noastră. Al. Macedonski, în nuvela Nicu Dereanu, imaginează 
universalizarea mişcării pornind de la percepţia caleidoscopică dată de un tren 
fantomatic. Euforia vitezei înfrăgezeşte viziunea asupra peisajului. La Marin 
Preda, în Intrusul, există mărturia acestei sensibilizări proaspete prin viteză: 
„Roţiile trenului bat sub mine, mă uit pe fereastră, mi-am găsit un compartiment 
singur şi mă bucur că aceste plăceri simple mi-au rămas întregi, cum ar fi 
călătoritul cu uitatul pe geam, cu îneîntarea că pămîntul fuge în urmă, şi copacii 
şi stîlpii vin unul după altul în timp ce întreg peisajul defilează în fund mai încet, 
dar destul de repede ca să-i vezi şi pe el mişeîndu-se, schim- bîndu-şi mereu 
înfăţişarea". La D. R. Popescu, în Vînăroarea 

regală, accidentul survenit în timpul Unei călătorii cu maşina declanşează 
întîmplări stranii, datorită cărora fantasticul intră masiv în real. 

Viteza inspiră semnificaţii estetice tonifiante, pe care o artă a 
mişcării, a cinetismului expansiv, înviorată de cuceririle vieţii 
moderne, vine să le adauge o aură de nouă mitologie. 


OBSERVAȚII ÎN JURUL „ENERGIEI CREATOARE" 


Accentuarea dinamicii formelor — o caracteristică a artei 
moderne —: a resuscitat interesul pentru elucidarea conceptului de 
„energie creatoare!!, atît din perspectiva psihologiei artistului, cît şi 
din cea a acționării mecanice asupra unor forme mobile. Evantaiul 
dinamismului artistic modern este extrem de larg şi inventiv, cu 
manifestări particulare în sfera producerii şi receptării, dar ajungînd şi 
la „ciudăţeniilelartei cinetice, cu sensibilitate specială la interferența 
timp- spaţiu, marcînd estetic însăşi mobilitatea vieţii. 

Conceptul. este abordat din perspectiva amintită, a psihologiei creatoare, în 
secțiunea de estetică a amplei cercetări întreprinse de Stephane Lupasco despre 
Logica dinamică a contradictoriului. Dar, mai întîi, să ne reamintim că acest 
concept a fost introdus, în estetica românească, de către Titu Maiorescu, în 1887 
(din inspirație schopenhaueriană), vorbind despre o „energie |! a ideii 
plăsmuitoare, aceasta din urmă fiind o formă superlativă, evoluată, nobilă a 
ideilor obişnuite. Evoluţia conceptului a fost marcată, într-o parte, de o accepţie 
reducţionistă, care îl limita doar la circuitele vitale, iar în altă parte, de un înţeles 
cuprinzător, care îl extindea la o semnificaţie ontologică privind ființarea (recent, 
folosind referințe polarizate ale conceptului, Dan C. Mihăi- lescu, în Perspective 
eminesciene, determina imagismul poetului între „suma de energii care sanctifică 
freamătul carnal şi care elasticizează tensiunile glaciale ale spiritului!!). 

Investigarea sensibilităţii interioare tensionate, deci purtătoare de energie 
creatoare, conduce demersul analitic spre o hermeneutică a vizionarului. Ca 
formă specifică a psihismului, imaginaţia creatoare fructifică acea energie latentă 
rezultată din opoziţia de structură pe care o face la materia fizică şi, în direcţie 
contrară față de aceasta, tinde spre o nouă omogenitate, incompatibilă cu 
uniformitatea, dornică 
— în schimb — să atingă pragul diversificării semnificative. Posibilitatea acestei 
diferențieri se află în însuşi principiul identităţii cu sine a creaţiei, tot aşa cum 
m— de exemplu — un ansamblu arhitectonic reciclează estetic materiile imobi- 
lismului fizic. „Astfel — observă Stephane Lupasco m—, materia vie, ca şi materia 
minerală, bioticul, ca şi fizicul, prin înfruntarea şi colaborarea lor antagonistă, 
prezente în natură, generează economia și logica energiei. Ele creează fără înce- 
tare, pentru că se află într-o perpetuă devenire". Propunînd noi universuri, în 
care totul este posibil fiindcă „nu este adevărat", adevărată fiind numai perpetua 
posibilitate, velei- tarismul (aşa cum opera literară se cuprinde, toată, în uni- 
versul psihic al omului), arta adiţionează libertatea la forța latentă a creaţiei. 
Răsturnarea ordinii lumii este mai evidentă la lucrările plastice, la care tumultul 
interior cîştigă coloratură prin puterea „deranjării', pictura abstractă fiind 
complet degajată de obişnuinţele percepţiei, fiind supusă doar impulsului 
configurativ lăuntric (acelaşi autor remarca: „opera plastică nu va putea evita 
sucombarea paradoxală prin sta- tism, conservatism, identitate a scenei şi a 
fiinţelor care o populează: aici trebuie inclusă o mişcare psihică viguroasă, dificilă 
şi impalpabilă, prin intermediul liniilor şi culorilor, împrumutate percepţiei, 
pentru a nu rămîne fixată într-un fel de pietrificare fantomatică”). 

Forța lăungeică modelatoare devine „imaginativă" prin exteriorizare, esența 
ei este de natura unei prefigurări ideatice a operei, de natura conceptului, a 
intenţionalităţii (esenţa esteticii — observa Tudor Vianu — constă în intenţia ca 


atare de comportament estetic); sau, în remarca lui Lupasco: „presiunea cea mai 
generală şi mai determinantă exercitată de psihsim asupra fiinţei umane se află în 
idee, în forța creatoare a conceptului", fapt care extinde de principiu procesul de 
eterogenitate (originalitate) în dauna celui de identitate  (serialitate). 
„Exteriorizîndu-se", energia creatoare participă, în fapt, la un proces cu dublă 
acțiune: de „consumare" prin execuţie, prin transformarea energiei în materie 
artistică, dar şi de reîncărcare creatoare, datorită tocmai naturii estetice a 
travaliului, natură intens recurentă. De aceea, energia creatoare nu se consumă 
cu o lucrare, tot aşa cum o operă terminată nu înseamnă decît începutul alteia, 
într-un proces ce tinde spre perfecțiunea ideală. 

Este condiționată experienţa estetică de contemplare, de sustragerea de la 
acţiune? Lupasco trece definitiv în tabăra energetismului: sustragerea de la 
acţiune este sinonimă cu oprirea dezvoltării, însăşi contemplarea înseamnă 
pătrundere în devenirea creaţiei (concomitenţă a virtualităţii şi actualizării). în 
artă, subiectul şi obiectul tind să se contopească în fluxul comun al unui ideal 
către libertate. 

Experienţa estetică este esențialmente diferită în trăirea fiecăruia. De aici 
decurge neînțelegerea asupra imposibilității de unanimitate în rostirea valorică, 
situaţie care se naşte din juxtapunerea entităţilor create prin trăirile individuale 
(„orice semn, exceptînd invariantele, primeşte un conţinut semantic care variază 
în funcţie de persoană" — notează Jacques Claret, în /deea și forma). Mulțimea 
ipostazelor rezultate din receptare dovedeşte vitalitatea formei artistice, 
polivalența sensului conținut, vitalitate întreținută de aparenta „imper- 
sonalizare“ a discursului, ca în cazul vorbirii autorului la persoana a doua 
(exemplu „clasic" la noi: Mircea Ivănescu; Claret dă şi exemplul lui Jules 
Supervielle din care redăm: Și să fi ajuns la suflet / Cu mici lovituri de vislă j / Și 
să fi simțit virsta | Căţărîndu-se pe corpid gol // Și să ai toate aceste cuvinte | care 
se mișcă în cap j Să le alegi pe cele mai puţin frumoase / Pentru a le înveseli 
puțin, | Să fi simțit viața / Grăbită şi prost iubită j Să o fi închis j în această 
poezie). Se creează, astfel, o încărcătură de energie care potenţează sensul şi forța 
comunicării artistice. Este un proces similar celui observat de Paul Claudel (în 
Memoires improvisees) referitor la puterea de transmitere a cuvintelor: „Cuvîntul 
este o specie de condensat al energiei intrinseci a sentimentului; cuvîntul 
conservă sentimentul. Din acest punct de vedere, cuvîntul este un element 
creator, el este un sentiment portativ, care traduce în exterior energia creatoare a 
autorului său". 

Un fel special al potenţării mesajului artistic prin „regizarea" formei, prin 
introducerea unor „inconveniente” ale înțelegerii, este enjambemenr-lA, 
denumire prin care se înţelege continuarea ideii dincolo de limita formală a 
versului. Cum observa N. Iorga, „enjambementul leagă versurile între ele, le face 
melodioase, pline de vioiciune şi de energie". Un exemplu din Poesii nouă de 
Mircea Ivănescu: trei balade mișcate, care, în salturile lor, s-ar cere proptite în / 
cîte o cîrjă, fiecare în parte — videlicet mai jos. Procedeul, larg folosit de 
romantici, a căpătat o deosebită forță sub pana lui Rilke: Maria / tu plângi — știu 
bine, voi păstra veșnic aripa strmsă, | ce ca un alb chiparos j la spate îi stă ş.a., 


88 


sau, la Romsard, unde se suprapune reluării ideii, în versul următor, printr- 
un „complement intern", întăritor al efectului: Pastor ce turma-ţi duci prin 
preajmă, fluierînd | din fluierul de pai, tu, doina ta cîntind. Efectul de şoc, de 
forţă izbitoare asupra receptorului se datoreşte — după cum observă Oswald 
Ducrot şi Tzvetan Todorov, în Dictionnaire encyclopedique des sciences du 
langage — „noncoincidenţei între pauza metrică şi pauza verbală (gramaticală sau 
semantică)", fapt care — trebuie adăugat — înlesneşte o Jectură semantică, o dată 
cu demoliţia ideii metrice de vers. 

O formă „estetizantă” a acumulării de energie este cea a transformării 
efortului în artă, efect asemănător celui de asimilare a nemărginirii spaţiului în 
filosofie (zborul Luceafărului spre Creator). în Noaptea inocenților de Sorin Titel, 
povestirea Fa vrea să urce scările este construită pe simbolul efortului de creaţie: 
naratorul o ia în braţe pe „ea" şi, urcînd scările, îşi dă seama că poartă de fapt 
greutatea statuii Venerei din Milo; observînd această transformare calitativă a 
efortului, Ion Negoiţescu ajunge la concluzia că „aspiraţia (urcatul scărilor) se 
dovedeşte a fi o realizare artistică, transcendentul profan, esteticul". De fapt, totul 
se petrece în subconștient şi are semnificaţia aspiraţiei spre puritate, rezultînd 
dintr-o viziune unitară, deci autentică. 

După cum uşor se poate deduce, problema estetică a energiei creatoare 
rămîne deschisă, mai ales în contextul mentalităților artistice moderne, pe 
măsura varietății formale a noilor întrupări, ceea ce tentează continuu 
reevaluarea de principiu a atitudinii faţă de concepte. 


TEHNICA PORTRETULUI MEMORIALISTIC 


Memoriile loviiiesciene trebuie citite în prelungirea criticii sale, ca o 
formă specială a acesteia, particularizată la un registru direct al impresiilor, 
prin debordarea unei truculenţe inspirate. Ceea ce în critica propriu-zisă se 
realiza cu mijloacele epitetului analitic şi ale decelării sentimentului de 
valoare, aici se înfăptuieşte prin caracterizarea persoanelor fn situație, creîndu- 
sc un subtil canal de transmisie între impresia operei, refulată strategic, şi 
modul prezentării autorului. Ambele intersectîndu-se în optica analistului, 
judecata definitivă nu se întemeiază pe doi factori devergenţi — om şi operă — 
, ci prin asimilarea lor în formulări unificatoare. Ss pare că sensibilitatea 
criticului la impresii a ficilitat dezvoltarea criticii sale şi sub formă 
portretistica. Tot astfel ne explicăm şi marea invenţie de care dă dovadă în 


realizareaportretelor de scriitori, resursele caracterizante 
pe care 
şile pune în valoare cu o bucurie topită în actul scrierii. 


La baza Memoriilor stă un act de jubilaţie în faţa vieţii, fiindcă vitalitatea 
filmică a portretelor vii nu poate izvori dintr-o facondă posacă. Această 
jubilaţie inițială, care se insinuează în concentrarea şi îngroşarea liniilor, trece 


prin baia de spiritualitatea observaţiei celui 
deprins să pună 
totul sub lupă. Acum intuiţia suculentă se aşază în tiparele 


definirii caracterologice, rezultînd portrete vii şi exacte, prin tehnica 
palimpsestului: sub transparenţa detaliilor se ascunde necesitatea definirilor 
concluzive, sub tuşa în relief stă desenul hotărît, sub culoare, conturul. 
Memoriile însufleţesc galeria scriitoricească din Critice, dau sensul vieţii acolo 
unde era căutat numai sensul operei. Lucrare de maturitate, Memo- riilc arată 
că Lovinescu, junimist în fond, a fost deschis noilor orientări din critică şi nu 
şi-a reprimat propensiunea spre naraţie. „Deschiderile"” memorialisticii sale 
urmează o direcție diametral opusă introspecţiei egolatre din jurnalul 
maiorescian (ceea ce nu înseamnă, desigur, minimalizarea importanţei 
acestuia), pe un fond de altruism circumspect. 

Memoriile lovinesciene dau o imagine pregnantă despre o întreagă 
epocă de literatură, cuprinsă între începutul secolului şi cel de-al doilea 
război mondial, epocă pe care a trăit-o autorul şi căreia, într-un fel, i-a fost 


mentor. Acum, Maiorescu era retras în prestigiul unei epoci încheiate, miş- 
carea artistică se înnoia spectaculos, presa se „occidentali- zase“ prin 
dezinvoltură şi diversificare, dialogul cu alte culturi se înfiripase, fundalul 
social înregistra simptome ale înnoirii, artele evoluau printr-o emulaţie 
contaminantă. Aşa se explică de ce Lovinescu priveşte cu ironie dogmatismul 
dragomirescian (cu rostul lui, desigur, în etapa de întemeiere a spiritului 
critic în cultura românească), de ce observă maliţios insuficienţele 
specificului naţional aşa cum acesta fusese teoretizat în cercul Vieții 
românești, de ce este atent la evoluţia (sau involuţia) politică a scriitorilor, de 
ce remarcă aportul generaţiilor la îmbogățirea literaturii (spre sfîrşitul vieţii, 
el va aşeza mişcarea de ideologie artistică şi literară a „Cercului literar” de Ia 
Sibiu în descendența generaţiilor post-maioresciene). Memoriile constituie o 
împlinire a Criticelor, sub forma unei suite secvenţionale de alură cinema- 
tografică, unică în felul ei în cultura noastră. „Figurinele critice au trecut, 
astfel, într-o „figuraţie" de protagonişti. Portretul moral pe care îl realizează 
este o ridicare în relief a portretului critic, făcîndu-l astfel transparent pentru 
notorietatea reală pe care a avut-o în timpul pe care I-a trăit, în jurul unor 
impresii tutelare, se aleg detaliile caracteristice si pasta potrivită pentru a le 
pune cît mai bine în valoare. Se cîştigă astfel o vioiciune stînd sub semnul 
imagismului alert. Kste de amintit observaţia lui Tudor Vianu din Arta 
prozatorilor români, conform căreia „modelul acestei producţii este portretul 
clasic, construit pe o axă unică, o însuşire pozitivă sau negativă, prezentată cu 
un relief voit exagerat, pe firul căreia se prind diferite împrejurări din viața 
modelelor, povestite cu vervă anecdotică şi menite să confirme intuiţia 
centrală a caracterului zugrăvit”. 

E. Lovinescu şi-a propus programatic „de a fixa memorialistic fizionomia 
vieţii literare", conştient de drumul ane- 

voios pe care-l avea de trasat prin „materia sîngerîndă a actualități”, în care se 
întîlnesc sensibilităţi şi susceptibilităţi. Autorul îşi asumă riscul de a nu acţiona 
în „dubla postumitate a autorului şi a oamenilor zugrăviți", ceea ce îi impune 
un procedeu compensator: „unitatea tonului şi unicitatea punctului de vedere". 
Anecdotica este necesară pentru portretistică, dar dacă „pe scara valorilor 
cosmice e fără semnificaţie”, atunci se cere ca memorialistica să stea sub 
semnul demnităţii artistice şi al valorii psihologice. Obligaţia „de a opera în 
contemporaneitatea imediată” se atenuează, în riscurile pe care le implică, 
printr-o formă specială a „abstractizării": aceea de a prelungi în generalitate 
cazurile portretisticii morale. Factorul de iniţiere a portretisticii este congener 
originii aplicaţiei critice. De aceea, Fi. Lovinescu se va portretiza şi pe sine, 
radiografiindu-şi propriul demers critic, el însuşi participînd la popularea 
galeriei din Memorii. Se destăinuie, prin urmare, în devenirea sa ca autor 
portretist, o varietate mai directă a criticii: „Fondului instabil cu exces, i s-a 
adăugat, apoi, o formă dialogică de pură esență faguetiană, cu interlocutori 
imaginari, cu digresiuni anecdotice, cu demonstraţii zădărnicite la urmă prin 
acceptarea şi a ipotezei contrare, într-un cuvînt, printr-o serie de procedee 
stilistice menite să stimuleze impresia vieţii". Decizia naţională a criticului este 
antrenată pe drumul intuiţiei de artă, printr-o disociaţie procedurală ce 
valorizează impulsul spre creaţie: „în faptul semnalării existenţei unei treceri 
de la noţional la estetic se indică esenţialul experienţei mele artistice, 
întemeiată nu numai pe clasica disociaţie a formei de fond, ci şi a distincţiei în 
cuprinsul fondului a elementului strict noţional de speculație — semnul cel 
mai autentic al artei". Critica sa, din sondarea acestui mecanism intim, se 
deschide necesar spre formele comunicării (critica este „posibilă numai în 
condițiuni de exercitare a unei acţiuni asupra publicului”), una dintre acestea 
fiind cea din Memorii (de formaţie junimistă, memorialistul îşi stabileşte 
diagnoza spirituală — superioritatea estetică dezinteresată: „Elementul tehnic 
al acestei portretistici e, apoi, o anumită ironie ce se defineşte prin acceptarea 
principială a tuturor situaţiilor date şi se satisface printr-o virulență fără 
finalitate şi printr-o superioritate pur estetică şi dezinteresată”). 

Tehnica lovinesciană a portretului excelează prin diversitatea mijloacelor 
şi prin felurimea împrejurărilor la care astfel se ajunge. De la schița lapidară se 
trece la forme desfăşurate în largi cadențe de evocare, de la epitet la compa- 
raţie dezvoltată, printr-o serie de tonalități afective, care merg de la tandrețe la 
sagacitate. 

Impresia despre Sadoveanu este fixată, de la început, la modul definitiv 
şi global, cu o decizie pe măsura personalității impunătoare evocate: „Ceea ce 
izbeşte la acest om de retorică pasională şi evocatoare e blocul de tăcere ce-l 
configurează, ermetică, definitivă, elementară, în jurul căreia larma vieţii se 
zdruncină în pulbere; tăcere plină de conştiinţă de sine şi de rezervă faţă de 
oamenii zilei, egal de izbitoare cu impostorii, ca şi cu prietenii”. Alteori, se 
procedează la evaluarea prin contrast, cu viză ironică evidentă la cel adus în 
opoziţie, ca în cazul Maiorescu—lorga: „Unul era un arhitect solid, celălalt un 

poet romantic care, nepu- tîndu-şi stăpîni amănuntele, le lasă să crească 
năvalnic şi parazitar peste schela şubredei sale construcţii ideologice”. 
Manevrarea tehnicii contrastive duce la validarea diferențelor prin analogie 
caracterizantă, aşa cum procedează la înfăţişarea prietenului său Tudor Cercel: 
„Bine legat, poate prea scrobit pentru originea lui rurală, cu ochi albaştri, cu un 
moţ de păr rebel în creştet, cu o cărare şi mai rebelă dar laborios menţinută, 
cărturar şi mai ales bun latinist, dar sfios, sălbatic chiar, inegal în raporturi, 
prepuielnic sau prea încrezător, entuziast sau abătut, repezit la vorbă, deşi 
încâl- cit într-o expresie îngreuiată de o uşoară dungă de salivă la colțul gurii”. 
Dexteritatea alternanţelor izvorăşte din vioiciunea observaţiei şi imprimă forță 
detaliilor. Chendi era „inteligent, dar poate mai mult vioi", harnic, dar „ dc o 
hărnicie risipită însă în lucruri mici“, citit, dar „îi lipsea cu totul fundamentul 
umanistic şi cultura latină", cu talent literar, dar n-a ajus „totuşi pînă la artă" 
etc. 

Alt procedeu de ipostaziere, larg folosit de Lovinescu, este cel al 
acumulării în crescendo, într-o succesiune progresivă a  epitetelor 
caracterizante, într-o suită a acumulărilor uneori drastice, alteori doar 
decorativă. Seria epitetică tinde la epuizarea datelor definitorii pentru 
personalitatea în cauză şi exprimă o voință de definitivare. Iorga dispunea de 
felurite mijloace: „putere de caracterizare, cuvînt colorat, talentul repetiţiei 
sub forme variate, fuga de abstracţie şi arta expresiei vii şi figurate". Seriile 
epitetice se ordonează într-o strategie de asalt. Victor Eftimiu avea multe 
„calităţi şi slăbiciuni umane şi, deci, cu atît mai simpatice", era „condus de 
îndemnul inexorabil de a plăcea şi de a face plăcere, de o cordialitate amabilă, 
generos, cordial, egal, rezistent la orice vertigiu al succesului, mlădios şi 
tranzacţional”. Acumularea prin succesiune duce şi la adoptarea, în 
portretistică, a procedeului „grefei metaforice" pe care Vianu o observase la 
Tudor Arghezi; aici grefa vine ca o complinire a portretului, într-o stare 
ulterioară definirii propriu-zise, dar din reverberaţia aceloraşi impulsuri 
iniţiale. După ce trasează portretul lui Goga, în manbra abruptă de-acum 
cunoscută („scurt, bine legat, blond, cu mărgelele albastre ale ochilor mobile. . 
." etc.), urmează „grefa“ definitivantă: „Ceea ce impresiona de la prima vedere 
în poet, ca notă esenţială, era siguranţa de sine, siguranţa în mişcare, prin care 
cu trupul său scund şi limitat tăia văzduhul ilimitat şi cu gestul său precis şi 
categoric vîslea pe imensităţile perfide ce ne înconjoară; pasul său nu şovăia; în 
globurile ochilor nu pîlpîia luminiţa nostalgiei şi a mirajelor înșelătoare, ci 
reflexul rotund şi precis al unei flăcări egale". Prin „grefa carac- terizantă”, 
poetul apare circumstanţializat, iar detaliul este omologat în virtutea unor 
situaţii caracteristice. Portretul lui Şt. O. Iosif este dus, cu tandreţe, în 
echivalări partizane („era însăşi expresia vieţii vegetative, lipsită de reacțiuni în 
faţa oricărei nedreptăţi şi a oricărei situaţii, părînd că nu trăieşte, ci doarme 
somnul lung al castelelor fermecate de vlăjitorii basmelor”) şi printr-o grefă 
afectuos-antinomică („Mersul lui nu era mers, ci plutire; vorba lui nu era 

vorbă, ci şoaptă"). De aici este doar un pas pînă la portretul pictural, tras în 

pastel, cu elemente de tablou baroc, în care intră şi detalii ale naturismului 
campestru, de felul: „La intrarea Soranei 'Ţopa, zidul se dă la o parte pentru a 
face drum unui car de paie, deasupra căruia plesneşte biciul ciobanului 
grigorescian, se prăbuşeşte un coş de piersice pufoase şi în loc de a-şi încîici 
aurul amurgului în copacii Cişmigiului apropiat, soarele preferă covoarele, 
tablourile şi cărţile biroului meu. Fuior de aur în fuziune, ea e numai lumină, 
păr blond, ochi albaştri, chip rotund de prosperităţi campestre". 

în altă direcţie, portretul se realizează prin dezafectarea ironică a unor 
solemnităţi conjecturale. La Bucureşti, scriitorii ardeleni „constituiau o specie 
de boemă colectivă, cu chefuri de mare presiune, cu discursuri patriotice şi 
lăutari mai mult sau mai puţin naționali”. Mergînd mai departe pe această 
direcţie, se ajunge la portretul-bestiar, de catalogare a „speciei". I. Dragoslav îi 
pare a fi o „mică gînganie scăpată parcă dintr-un borcan de spirt, cu pielea 
tăbăcită, cu ochii de un al 

bastru spălăcit, din care unul pătat cu un strop gălbui, sub streaşina unei 
clăi de mătase de păpuşoi, macabeu scuturat de mişcări convulsive, de rîsete 
cavernoase şi umanizate doar printr-o familiaritate excesivă”. S. Mehedinţi este 
„dervişul flagelant al ticăloşiei vremilor de azi, colecționarul pasionat al 
tuturor vorbelor de ocară ce ne-au fost aruncate de publiciştii celor două 
continente, transfigurat în aşteptarea unor zile mai bune”. Galaction avea 
„aceeaşi expansiune sacerdotală, acelaşi fel de a vorbi encomiastic, anulat doar 
de o uniformitate fără nuanțe, aceleaşi braţe deschise de frate şi de creştin, 
suspecte unei naturi reci şi reflexive, aceeaşi onctuozitate plină de o grasă 
şiretenie popească”" („aceeaşi" poate fi o identitate în interiorul portretului, dar 
şi o trimitere la „specie"). 

Altă modalitate de ipostaziere în Memorii este dată de prefigurarea 
persoanei prin apele transparente ale operei. Un exemplu este cazul lui Al. 
Stamatiad, la care emersiunea portretului se înfăptuieşte în prelungirea naturii 
operei: „Trîmbiţe precizează atitudinea antisimbolistă a unei poezii retorice, 
zgomotoase şi ostentative ca şi autorul ei, în care amorul e privit ca o 
pugilistică, o poezie fără nuanţe, fără sugestie, fanfară asurzitoare de buletine 
erotice”. Dereglările în ordine existenţială sînt comanditate, pentru 
memorialist, de neîmplinirile în ordine artistică (portretistica morală este jus- 
tificată, de Lovinescu, prin ambivalenţa creatorului: „Individualişti prin însuşi 
talentul şi profesia noastră, avem încă mirajul ierarhiilor sociale; ignorîndu-ne 
forța interioară, ne închinăm înaintea puterii exterioare şi, suferind 
ascendentul prejudecăţilor, ne lăsăm dominați de contingenţe”). 

Tehnica portretului în Memorii cuprinde şi registrul for- mulărilor- 
limită, definitive în concizie şi intenţie, printr-un efort de concentrare cu viză. 
Iorga — un „obiectiv" pentru care nu-şi cruță săgețile — este un „suflet 
transfuzibil", suferă de „gigantomanie intelectuală" şi de „pitiatism mesianic”. 
Maiorescu ilustrează „epicureismul intelectual", N. Za- haria este un „cunoscut 
publicist de nimicuri literare", V. Ef- timiu suferă de „lipsă de accent", M. 
Dragomirescu emană „ilaritate simpatică şi cordialitate echivocă”, Al. T. 
Stamatiad împrăştie în jur o adevărată „teroare literară", Ion Barbu îi apare ca 
un „baron feudal al amorului impetuos”, critica lui Chendi este „zgomot de 
cuvinte şi ceartă de persoane" ş.a.m.d. Formula liminară capătă, uneori, 
consistenţa portretului alcătuit din afirmaţii absolute (amintind, în exemplul 

pe care îl dăm, de cel făcut de Maiorescu lui Eminescu): „Un poet, un remarcabil 
poet, un strict poet, vibrînd de indignare şi de entuziasm, cititor şi comentator de 
poezie, cu o memorie solid mobilată de lecturi poetice, de versuri englezeşti sau de 
scîrțiituri de ale lui Anton Pann, şi deşi eseist cu o proză bătută în copcile de aur ale 
unor imagini somptuoase, cu desăvîrşire indiferent şi incompetent în proză, afară 
doar de proza fantastică, poetică sau pitorească a lui Edgar Poe, Villiers de l'Isle 
Adam sau Matei Caragiale, un temperament în continuă fierbere şi agitaţie, 
paradoxal şi suficient de «poseur», capabil de idei generale şi cu uşurinţa de a le 
exprima în chip abstract, cu posibilități de a luneca în speculație matematică, pe 


care ştie să o facă tangibilă şi profanilor, pitoresc şi accidentat”. Este vorba — mai 


trebuie să o spunem? *— de Ion Barbu. 
Tehnica portretului în Memoriile lovinesciene constituie un excelent 

instrument al criticii aplicate. 


ARTISTUL ÎN CORESPONDENȚĂ 


Dezvăluirea artistului prin corespondență salvează critica şi investigația 
biografică de la supoziţii şi, mai ales, indiscreţii. Cum semnatarul adoptă stilul 
adresării directe, actul confesiv se presupune a fi total şi irevocabil. De aici, pre- 
cauţia documentariştilor în a da la lumină şi corespondenţa mai puţin ortodoxă, ca 
şi acea oarecare derută a cititorului, obişnuit cu formulele unei morale impersonale. 
Ne amintim, în acest sens, discuţiile iscate de publicarea corespondenţei dintre G. 
Călinescu şi Al. Rosetti, în 1977, în care s-au sensibilizat mai ales conformismele 
puritane. Nu considerăm (cum nu o face nici Livius Ciocârlie, autorul cercetării 
Mari corespondențe) că s-a făcut o impietate şi o injustiţie post mortem (ca în cazul 
unei cărți de detractare la adresa lui Călinescu, la care ne-am referit la timpul 
potrivit), neexistînd nici o intenţie de defăimare, iar corespondenţa aducînd lumini 
în conjunctură. De fapt, epistolariul unui creator aruncă lumini spre artist prin 
personalitatea acestuia omenească, în fascicule cu traiectorii adesea curioase, iar 
permeabilitatea experienţei de artă prin experiența de viaţă ne face să o luăm cu o 
anume relativitate pe cea din urmă. Este vorba, 


95 


desigur, despre creatori, făuritori de spiritualitate şi cultură, de mari spirite 
mai ales, cînd întreaga personalitate este distinctă şi autoritară, iar alcătuirea ei, aşa 
cum se dezvăluie, acționează pe o gamă mai largă de justificări lăuntrice, orice 
extrapolare rigidă putînd fi, în sine, o mică sau mai mare eroare. 

Tentaţia, la început, în cele din urmă încrederea în deschiderea explicaţiilor, 
pe care o oferă corespondenţa, a stat la baza investigaţiei lui Livius Ciocârlie. 
Autorul se instalează cu neascunsă plăcere pe acest teren şi participă la un act de 
superioară înţelegere cînd tratează corespondența în cauză ca o formă de 
expresivitate, cu certe virtuţi literare, iar aplicarea responsabilă la ea un mijloc de 
interpretare, asi- milînd-o posibilităților moderne ale criticii. „Adresa“ cores- 
pondenţei este, în această lectură, o adresă la operă prin potenţialul autoreferenţial 
al scrisorilor. Criticul dă dovadă de mult tact intelectual în special prin 
discernămîntul cu care operează, dar nu mai puţin şi prin evitarea 
supradimensionărilor axiologice la texte ce stau, în genere, sub semnul unui impuls 
circumstanţial. Chiar ştie insinua un umor fin şi bine găsit, cu care evită morga 
acribiei şi depăşeşte unele impasuri în referirile ad personam. Şi din acest motiv 
cartea sa se citeşte cu plăcere, cu o uşoară destindere, atît cît să nu frizeze 
superficialitatea; atenţia este reţinută şi de rezumarea unor spaţii de viaţă în cîteva 
nuclee narative, ca şi de schițarea cîtorva portrete de artişti, în maniera asamblării 
concluziilor care se impun. 

Premisa deci, ca şi concluzia, este compatibilitatea corespondenţei cu arta, cu 
expresivitatea, cu literatura în special, atunci cînd ea îşi depăşeşte funcţia simplă de 
intermediar, dar şi pe cea mai complicată a calofiliei în gen epistolar. Plasarea 
scrisorii dincolo de scopul informaţional iniţial relevă virtuţi literare o dată ce 
cititorul o citeşte cu altă detaşare decît adresantul, sau, cum remarcă „cititorul lor 
specializat, „ne apare ca posibil fragment de roman. Aproape fără să vrem, vom 
concentra asupra ei un efort ezitant de imaginare a unui univers" (imaginarea, deși 
încă nesigură, a scrisorii într-un alt context). Corespondenţa cu viaţa este de esență 
romanescă, şi de aceea epistolariul desfăşurat este asimilabil unei forme speciale de 
„roman”" (v. corespondenţa I. Negoi- ţescu — Radu Stanca). Apoi, depăşirea 
documentaristicii solicită efortul „modern" al lecturii active. Caracterul deosebitor 
față de jurnalul intim — o altă formă a /izeraturii de frontieră — „presupune 
strategia adresării, adică o regie, un joc de accente, nuanţe, subînţelesuri, treceri 
sub tăcere, întreg dichisul literar”, ceea ce, cum bine se observă, este în măsură să 
stîrnească „un dezinteres pasionat". Mergînd pe firul validării literare a 
corespondenţei, Livius Ciocârlie întrevede un rol terapeutic: „mişcarea repetată 
dintre viaţă şi text", specifică scrisorilor, va contribui „la salutara ieşire a literaturii 
din solipsism". Să aibă (doar) corespondenţa, oare, o asemenea presiune încît să 
schimbe busola literaturii? S-ar putea să fie şi aşa, dar, desigur, cu participare 
proporţională rezonabilă, alături de alţi factori, asupra cărora ne-am oprit, pe 
parcursul cărţii, atunci cînd ne refeream la schimbările suferite de ansamblul artei 
moderne, al spiritualităţii actuale. 

Nu numai asimilarea programatică a corespondenței la artă incită apetitul 

teoretizant, ci şi multele coincidenţe care se ivesc pe parcurs, ca o ridicare la putere 
a informaţiei prime. Comentarea corespondenţei lui Balzac duce la reflecţie perso- 
nală privind destinul marilor artişti, al cărui gen proxim nu este suferința, ci 
substanța aleasă a creaţiei — bucuria: „Ori- cît de mult s-ar fi frămîntat, oricît de 
mult s-ar fi chinuit, măsura bucuriei va fi fost întotdeauna mai mare în viaţa unui 
artist, căci bucuria este însăşi substanţa creaţiei. De aceea, adevărata suferinţă, cea 
cutremurătoare, cea de nesuportat, este suferința omului sensibil, însă lipsit de 
însuşirea, ori mijloacele, de a se exprima". Deci, ilustrare a tezei eliberării catartice 
prin artă. Departe, de aici, de a impieta, o dată ce familiaritatea cu artiştii — şi 
corespondenţa o facilitează — sporeşte misterul, „te aduce în preajma unui miracol" 
(„Cunoscînd corespondenţa lui, miracolul Comediei umane nu scade, ea nu devine 
mai banală decît drama shake- speriană, despre al cărei autor nu ştim nimic”). 
Dealtfel, însuşi Balzac vine să sprijine ideea, cu afirmaţia că „e nevoie de o structură 
sufletească specială ca să înţelegi viaţa noastră, a scriitorilor”. 

Fiindcă pe Flaubert îl interesează în mod deosebit articulațiile operei, 
realizarea artistică în sine, poate — prin extensie — fi aşezat printre precursorii 
„noii critici", romanele sale preced experienţa modernă a „noului roman". Dorinţa 
scriitorului francez de a-şi căuta identitatea inspiră observaţia că „artiştii mari sînt 
mai puţin tipici decît primul venit, deoarece în ei nu există un ecran opac între 
conştiinţa de sine 

şi zona indetermmării. Ei trăiesc şi creează cu toate resursele lor", deoarece 
arta presupune intimitatea creatorului cu obiectul elaborării sale (în concluzie, 
aforistic: artă mare de la distanţă nu face nimeni!). Frica de viață nu poate da an- 
vergură superlativă operei, la nivelul înțelesului acesteia de a rezuma umanitatea, ci 
se trădează şi se revarsă într-un scris artificializat („literatură de cabaret, mîzgălită 
la lumina lămpii"). De aceasta se poate lega, ducînd judecata la alt nivel, supoziţia 
literaturii, porniad de la Proust: „Dacă nu cumva a fi mare scriitor înseamnă, într-o 
privinţă, a avea răbdarea patetică să insişti asupra unor lucruri pe care alţii nu le 
bagă în seamă ori li se par obişnuite, pînă cînd nebuna lor acumulare devine 
evidenţă şi stil“. Formularea ne aminteşte ideea lui Constantin Noica după care 
impunerea este rodul tenacităţii. 

în comentariile consacrate corespondenţei cîtorva scriitori români, aprecierile 
sînt mai legate de textul luat în observare, omul apare mai pregnant în procesul 
confesiunii lui, politeţea teoretizărilor nu mai impune parafraza detaşării. Ele stau 
mai mult sub semnul familiarităţii cu efortul comun de construcţie în cultură. 
Rezonanţele posibile rezultă din trimiterea la numeroasele legături lămuritoare pe 
care corespondenţa le stabileşte între omul-artist şi opera artistului, alcătuind, în 
fiecare caz în parte, fragmente semnificative dintr-un amplu, universal „roman 
epistolar”. 

Studierea corespondenţei creatorilor este, în felul ei original, o declaraţie de 
iubire, expresie a stării de tandreţe față de virtuozii plăsmuirilor reprezentative. 
Această „plăcere care creşte din iubire" implică moralitatea portretelor cuprinză- 
toare, de intenţie definitivă, care pot lămuri mult. Deci, nu despre oameni este 
vorba într-o viziune valorică asupra corespondenţei, ci — în fapt — despre operele 
acestora. Sîrguin- ciosul şi afectuosul interpret al corespondenţei cu nume ilustre, 
Livius Ciocârlie, ne oferă, pe această idee, concluzia: „Nu despre Balzac, Proust sau 
Maiorescu a fost vorba aici, ci despre personajele lor numite Balzac, Proust şi 
Maiorescu, aşa cum se alcătuiesc ele în scrisori". Materialul este cu atît mai fascinant 
cu cît, aşa cum mai mulți au spus-o, marii artişti, aceşti oameni profunzi şi 
tulburători, rămîn toată viaţa nişte copii. 


Şi-atunci, cum să nu-i iubeşti? 
UN MODEL EPISTEMOLOGIC 


Reprezentant al şcolii timişorene de psihiatrie (este coautor, alături de 
profesorul Eduard Pamfil, al mai multor lucrări de specialitate, pe teme de 
psihopatologie sau de filosofie a persoanei), dar practicînd o psihiatrie „filosofică”, 
de anvergură culturală, Simion Doru Ogodescu realizează, prin Persoană și lume, 
nu o simplă continuare a mai vechilor preocupări, ci un proiect personal ambițios: 
acela de a demonstra organizarea triadică a felului contemporan de a gîndi, deci de 
a propune un model gnoseologic — aplicabil şi la estetică — concordant. Spre 
această convingere îl conduc mai multe observaţii privind ritmul autentic al vieţii 
moderne în diferite sectoare, observaţii pe care le raportează mereu la Aprincipiile 
şi modelele dinamice ale cunoaşterii. Sensul de baza al încercării este de natura 
unui efort teoretic principal: de a reda conştiinţei moderne sensul întregului, prin 

punerea de acord a volumului excesiv de informaţii cu modalitatea de bază a 
cunoaşterii realităţii. 

Explorarea teritoriilor cunoaşterii contemporane are ca scop evidenţierea 
ordinii triadice, ca model epistemologic nou față de simbolistica triadă tradițională 
şi care semnifică „procesul întregirii reciproce a trei elemente (complexe dinamice) 
ireductibile ale unei globalități concret-dinamice". Modelul vizează, deci, nivelul 
cunoaşterii fundamentale, nivel la care se urmăresc variatele aspecte ale trecerii de 
la ordinea binară la cea triadică, pe fundalul revelării subiectivităţii umane prin 
adîncirea cunoaşterii lumii. în concepţia triontică (amintim că autorul a semnat, 
alături de Eduard Pamfil, în 1976, lucrarea Persoană și devenire), persoana apare 
„ca un proiect condensat de univers", conştientă de unitatea legilor realității şi 
putînd, prin urmare, să transforme determinismul concret în libertate. Semnatarul 
acestui demers teoretic cu deschidere pluridisciplinara vizează şi sensul acut al 
implicării ştiinţei în complexul vieții moderne, epistemologiei nova revenindu-i 
rolul de a construi un model (triontic) în care sa se îmbine fericit atitudinea 
ştiinţifică şi angajarea etică. Faza actuală a revoluţiei moderne tehnico-ştiințifice 
evidenţiază participarea cunoaşterii ştiinţifice la dialectica generală a obiectului şi 
subiectului, proces în care se reflectă şi prevederile cuprinse de Marx în triada 
complexă existență — practică m— conştiinţă, referitoare la un nou tip de 
raționalitate, în care accentul cade pe rolul important al practicii social-istorice. 

Cercetătorul timişorean tocmai în accst spirit aduce noi contribuţii, ce vin să 
demonstreze participarea bogăției de informaţii din toate sectoarele cunoaşterii 
moderne, cel estetic avînd încărcătura informaţiei specifice, la perfecționarea 
raționali- taţii triontice. 

Dar proiectul în care sînt antrenate „persoana" şi „devenirea" nu este numai 
de epistemologie, ci şi de ontologie, întreaga realitate este, astăzi, supusă unui 
proces de modificare revoluţionară în favoarea omului, el însuşi fiind într-un proces 
paralel de autoconstruire. Dialectica realităţii determină şi cotituri radicale în 
dezvoltarea cunoaşterii lumii, ceea ce se vede în datele contemporane ale ştiinţei, 
artei şi filosofiei. Asupra întregii realități, aplicarea metodologiei triontice trebuie să 
respecte „principiul totalităţii dinamice", care reuneşte „polul devenirii 
(transformările), cel al stabilităţii relative (unitare), cît şi cel al economiei 
(formele)". Teoreticianul cunoaşterii observă m— desigur, nu este primul care o face 
— solidaritatea dintre ordinea umană şi cea cosmică (raport ţinînd tocmai de esența 
artei), iar de aici îşi propune să argumenteze necesitatea de refacere a unității lumii 
pe baza unui angajament de largă cuprindere culturală. în acest sens înțelegem şi 
stăruința sa de a da fiecăruia dintre conceptele întrebuințate (triadă, 
interşanjabilitate, circularitate, transformări unitare, trionticitate, formă, structură, 
sistem etc.) nucleul denominativ, dar şi aria conotativă, în ansamblul contextului 
conceptual. 

Referirile la o pezrsonomie triontică apar în cîmpul antropologiei 
contemporane şi se cristalizează într-un „model portant al trionticităţii persoanei", 
înscris pe sensul fructuos al umanismului de perspectivă: „condiţia principală a 
înfrăţirii cu noutatea este libertatea”. Din această perspectivă se definesc şi 
elementele trionticității psihologice, care reunesc dinamic trei funcţii de conştiinţă 
(Eu — Tu — El) ale persoanei „considerată în unicitatea şi libertatea sa". De aici, la 
alt nivel, se defineşte însuşi statutul antropologic al omului contemporan, ca o 
totalitate dialectică a unor raporturi definitorii: om-natură, om-om. Aceste 
complexe dinamice inspiră preocupări teoretice unitare în cîmpul larg al 
materialismului dialectic, anume consistenţa funcţională a persoanei triontice, 
menită să surprindă nuanțat determinările şi metamorfozele social-istorice ale 
omului de azi, al celui de mîine. 

Ordinea triadică se verifică şi în ipostaza lui homo Ju- dens, în care „proiectul 
de realitate" pe care îl reprezintă jo- eul are funcţia unui antidot de esenţă vitală la 
aleatoriul lumii. Relativ la lingvistică, modelul gramaticilor transforma- ţionale 
(Noam Chomsky) cuprinde, de asemenea, o schemă triadică: componentele 
sintactice, semantice şi fonologice (la nivelul structurii de profunzime şi la cel 
interpretativ). Autorul cercetării inserează şi aici o deschidere spre ontologie, 
observînd că „structura semantică de profunzime coincide cu structura realităţii". In 
relaţia dintre triadă şi semiotică, integrarea în model epistemologic se sprijină pe 
tendința spre obiectivitate şi aplicarea formalizării logico-matematice, în contextul 
participării de ansamblu la progresul ştiinţei actuale, în sfîrşit, alte exemple şi 
observaţii privesc interpretarea prin model triontic a datelor fundamentale din noile 
cuceriri ale chimiei, biologiei, logicii, matematicii, ciberneticii, împreună cu care — 

şi cu celelalte domenii ale spiritului — estetica participă la definirea omului 
contemporan, a noilor cerințe pe care perfecționarea existenţei într-o nouă calitate 
le pune în faţa disciplinelor specializate. 

Propunînd acest model epistemologic, dr. Ogodescu lansează, în fapt, o serie 
de ipoteze, stabileşte corelaţii neaşteptate şi izbuteşte, peste tot, să incite la reflecţie, 
la gîndire prospectivă. Astfel de sinteze teoretico-metodologice, de aspect novator, 
creator, devin cu atît mai interesante şi utile meditaţiei actuale, cu cît fac dovada 
argumentelor generalizante, a depăşirii formelor stagnante de gîndire. Expresie a 
permeabilităţii la nou, Persoană și lume oferă un proiect analitic şi referenţial 
raporturilor omului cu lumea, dar şi cu sine însuşi. 


APORTUL STILISTICII 


Mai mult presupusă decît prezentă în comentariile aplicate, stilistica — în 
accepţie tradițională sau modelată după teorii recente — rămîne ca obiect distinct 
de studiu pentru specialiştii filologi din mediile universitare. Un asemenea nucleu 
academic de studiu s-a constituit şi în cadrul Universităţii din Timişoara (acolo unde 
funcţionează şi amintitul cerc de psihiatrie), profesorul Ştefan Munteanu, care a 
cercetat Limba română artistică, fiind un strălucit exponent, ale cărui preocupări 
statornice în acest domeniu am avut prilejul să le cunosc din faze incipiente, în 
studii mai vechi, cu o circulație din păcate restrînsă, sau chiar din cursuri pentru 

studenţi. Studiile care particularizează „limba română artistică" sînt o 

încununare cu tendință de sinteză, atît pentru orientarea de principiu a 
preocupărilor sale, cât şi pentru implicarea orizontului filosofic în sondarea valorilor 
stilistice ale limbii. De aceea, creatorii la care se referă au fost identificaţi cu 
adevărate momente culminante, reprezentative pentru o epocă sau un curent, la 
care se adaugă perspectiva diacronică, avînd ca scop de „a se ajunge la crearea unei 
imagini a progresului estetic al limbii române". Monumentele de limbă marchează 
direcţii integrante într-o viziune estetică de altitudine, aflată la nivelul real al 
marilor creatori, prestigioşilor artişti ai cuvîntului. Scrupulul metodologic îl face pe 
profesorul timişorean să pornească de la însăşi precizarea terminologiei folosite, 
înțelegînd Jimba artistică în accepţia de expresie artistică individuală, de stil al 
scriitorului („cercetat în raport cu suma mijloacelor de expresie ale unei limbi na- 
ţionale"). în viziunea arătată — învederată de preliminariile teoretice la o istorie a 
limbii române artistice — investigarea mai profundă a textului poetic are menirea 
de „a deduce din formele verbale ale realizării lui reflexe ale atitudinii şi 
personalității creatoare a scriitorului ca purtător al unui mesaj exprimînd o viziune 
proprie". Prin circumscrierea înțelesului artei Jiterare, cercetătorul urmăreşte semne 
pentru o semnificaţie superioară, simbolică, a limbajului, pe baza virtuali- tăţilor lui 
stilistice, propunînd conexarea metodologică, în unităţi contextuale, a celor două 
dimensiuni ale stilului: adm- cimea lexico-semantică şi extensiunea morto- 
sintactică. Du- cînd mai departe analiza limbajului figurat din Stil și expresivitate 
poetică, profesorul timişorean dă extensiune metodologică motivaţiilor estetice ale 
limbajului poetic şi este atent la unitatea contextuală a structurilor stilistice. De 
asemenea, tot în regimul esteticii filosofice, pune în dependenţă valoarea stilistică 
realizată de intenţionalitatea comportamentului creator prin limbajul artistic 
(„Modificarea structurii secvenţelor curente din comunicarea obişnuită apare drept 
intenţie a scriitorului în limbaj, pe planuri diverse şi cu efecte variate, care 
conlucrează la realizarea impresiei estetice”), ceea ce vine să adauge un sprijin în 
atingerea adevăratei exegeze a operelor, anume sprijinul — puţin încă luat în seamă 
— al criticii stilistice. 
„Deschizătorul de drumuri" I. Heliade Rădulescu este caracterizat din perspectiva 
semnificației pe care experienţa sa literară o are pentru evoluţia de ansamblu a 
limbii române artistice, a ccourilor ei la Eminescu şi Macedonski, fapt care îi 
circumscrie iniţiativa culturală despre virtuțile literare ale limbii române. Epoca 
marcată de Alecsandri, cea a integrării în norma supraindividuală, supradialectală, 
naţională a limbii, poartă pecetea poetului de la Mirceşti prin valorificarea multiplă 
a virtuţilor expresive ale limbii române literare. 

La „marii clasici" este remarcat aportul decisiv al lui Eminescu la adîncirea 
artisticului în noi zone ale gîndirii şi simţirii, la sprijinirea purității emoţiei în 
reflecţie, dînd limbii conştiinţa deplină a valorilor ei estetice. în legătură cu Ion 
Creangă, este adus argumentul artei povestitorului, care face din observarea 
modalităţii de vorbire a personajelor un criteriu al autenticităţii lor, al adevărului 
artistic deci. Tot în referire la autenticitate se precizează valoarea de simbol a 
tablourilor pregnante care, prin intermediul scrupulului filologic al suprimării şi 
condensării, dau măsura expresiei clasicismului în opera lui Caragiale. 

Urmărind diacronic închegarea sintezei de relevanță stilistică propusă, se 
poate circumscrie o nouă etapă în evoluția mijloacelor de expresie artistică, ilustrată 
de prezenţa sinonimiei lexicale în limba artistică a lui Mihail Sadoveanu 
(observaţiile de fină şi subtilă nuanţare stilistică, pe porțiuni mici şi intensive, fiind 
în măsură să restituie splendoarea artei literare sadoveniene), de mijloacele artistice 
în analiza psihologică la Liviu Rebreanu (pornind de la concepţia viitorului despre 
natura şi menirea artei literare, în care „principiul vieţii" se relevă ca un principiu 
suveran al esteticii sale). în mod firesc, drumul conduce la creatorii limbii artistice 
moderne, în care reperul prim şi de bază este cel al „poeticii sfărîmării vechilor 
canoane": Tudor Arghezi (maestrul abilității „de a exploata partea de lumină şi de 
umbră a cuvintelor spre a stoarce din ele efecte apte să ruşineze vechea poetică, să 
umilească prin scandal, dar să şi încînte", marcînd un adevărat „triumf al limbii 
artistice româneşti mai noi“), pentru a duce apoi la experienţa bacoviană de transfer 
a ascendentului estetic de la polisemie şi metafora poetică, la monose- mantismul 
obsesiv, sugerînd disoluția materiei; la cea barbiană, de deschidere tocmai a 
polisemantismului cuvîntului spre disimularea şi ambiguitatea programatice ale 
poeziei moderne; la cea blagiană, de conexare a transcendentului la sensibil (prin- 
tr-un „stil al transcendenţei", cum scria Eugen Todoran): „Cuvîntul nu este decît 
glasul sîngerînd al tăcerilor sfişiate". 

Prin ideile pe care le avansează şi pe care le-am reluat succint aici, Ştefan 
Munteanu face din accentuarea criticii stilistice aplicate — de care nu ezită să se 
entuziasmeze, urmîndu-l şi noi în această încredere — o modalitate de contact 
direct şi suplu cu articulațiile, mai evidente sau mai ascunse, ale artei literare, care 
nu se relevă decît unei sensibilităţi rezonante. Or, cum arta literară presupune efort 
şi continuitate, angajare deplină, cu abnegaţie, în explorarea virtuţilor expresive ale 
limbii, conturul teoretic al evidenţierii valorilor stilistice ale limbajului se cere sigur 
trasat, fără obturarea „deschiderilor" adiţionale. Cercetări ca cea de față, păs- trînd 
scrupulul metodologic, dar şi de sensibilitate, sînt în măsură să ridice competenţa la 
rang de valoare operativă, cu o anume tandrețe. 


CERAMICĂ TRANSILVĂNEANĂ 


Implanturile imaginaţiei plastice în realitatea cotidiană constituie una dintre 
marile probleme ale esteticii secolului nostru, poate nu atît datorită multitudinii 
aspectelor acestei participări a artei la viaţa socială, cît mai ales datorită vieţii înseși, 
care se revendică tot mai hotărît de la o dimensiune estetică. Această solicitare, prin 
însăşi natura ei, comportă o componentă funcţională care adresează artei însărcinări 
precise, obiective, finalizări modelatoare necesare în ordinea cerinţelor vieţii 
moderne. Această solicitare, întărită în vremea din urmă, a creat şi întreținut — pe 
de altă parte — în însuşi interiorul sferei artei, specializări şi instrumentalizări atît 
de acuzat individualizate cum încă nu se înregistraseră. Estetica secolului XX este 
prin excelenţă o estetică a metodologiilor care îşi caută suporturi obiective şi rosturi 
eficiente, influente în aria vieţii artistice concrete. Apropierea artei de realitate se 
face cu concursul unor mijloace de operativitate tactică, ceea ce este — desigur — 
un mod mult superior de a înţelege specificitatea artistică decît agitarea zgomotoasă 
a disjuncţiei dintre artă şi realitate. A devenit de uz curent accepţia ambientală a 
artei, a frumosului ca funcţie socială concretă, specializată. 

în acest spirit, putem înţelege cu mai multă claritate importanţa stimulării, 
prin diverse forme, a artei ambientale, a practicii artistice răsfrînte imediat în 
fenomenalitate socială. Arta ceramicii a înregistrat, în acest context, noi coordonate 
orientative de integrare a produselor de gen în specificul diferitelor zone. Lucrările 
decorative sînt chemate să satisfacă exigenţele unui spațiu urban omogen, în 
structura sa complexă, pe care să-i agrementeze prin înnobilarea spaţiilor func- 
ţionale. Fiindcă cerinţele obiective marchează specificul artei ambientale ca sistem 
organizat, cu finalitate precisă. De aici decurge influența sa propagandistică, în 
sensul contribuţiei la creşterea interesului general privind agrementarea spaţiului 
urban şi, implicit, educarea prin contact direct şi permanent a gustului public. 

în privinţa ceramicii, expresivitatea lucrărilor în spaţii stilizate nu rezultă din 
căutarea decorativismului frapant, ci din evidenţierea gravităţii interioare a viziunii, 
fapt subliniat în planul expresiei formale prin adoptarea unor tehnici de „in- 
teriorizare“, cum ar fi, în ramura la care ne referim, tehnica angobării neglazurate. 
Ceramica ambientală participă astfel la topografia modernă care scoate din 
neutralitate spaţiile nefuncţionalizate, ameliorînd vibrația trepidantă a vieţii mo- 
derne printr-o anume discreţie cuprinzătoare, pe care ceramica poate atît de bine să 
o sugereze (simbolul unei amfore 
— de exemplu — nu este străin nici de ideea modernă a cali tăţii conţinutului 
vieţii). Obiectivarea artistului în peisaj, ca şi asimilarea sugestiilor modelatoare care 
emană din mediul ambiant, pun spre o mai clară rezolvare problema adecvării 
formale în definitivarea de principiu a mesajului artistic. 

Ceramica în funcţionalizare modernă, ambientală sau ca decorație de interior, 
utilitar-plăcută sau doar ornamentală, este strîns legată de sugestiile unei străvechi 
îndeletniciri populare —m olăritul (ceramica modernă fiind o resuscitare în tehnică 
şi posibilități de viziune plastică). Despre acest zăcă- mînt originar de sugestii 
depune o concludentă mărturie ediția documentară, în care se îmbină rigoarea 
sistematică cu elemente de album, constituind monografia practicii olăritului: 
Siebenburgische Topţerkunst (Arta olăritului în Transilvania) — rezultatul unei 
îndelungate şi pasionate cercetări, pe teren şi bibliografice, întreprinse, de mai mulți 
ani, de cercetătorul Horst Klusch. Alcătuirea elegantei ediţii dă o imagine 
edificatoare despre originea, specificul, răspîndirea ceramicii transilvănene, 
precizînd totodată morfologia şi decorația specifice, motivele de bază şi finalitatea 
obiectelor de ceramică produse de meşterii olari din această parte a ţării. Pe lîngă 
aceasta, precizările şi descrierile au şi scopul de a oferi o schemă stabilă de 
interpretare a fenomenului, care să permită identificarea tipologică şi a altor 
produse de gen, păstrate în diverse colecţii; la fel, evaluarea conştientă, autorizată a 
artei ceramicii şi protejarea ei de invazia (tot o caracteristică modernă) kitsch-ului 
comercial. Faţă de cea europeană, ceramica transilvăneană cunoaşte o înflorire 
ulterioară, dar măiestria ei meşteşugărească şi decorativă o face comparabilă cu cele 
mai de seamă realizări din alte părți. 

Autorul urmăreşte specificul practicii olăritului în bazinul mediteranean între 
secolele XVII—XIX, constatîndu-i continuitatea din cele mai vechi timpuri şi 
perpetuarea pînă în zilele noastre. Evoluţia neîntreruptă a artei olăritului, pentru 
crearea de obiecte utilitare și decorative, vine să se adauge argumentelor 
continuității istorice autohtone. Cercetarea istorică atestă înflorirea olăritului 
transilvănean în Evul Mediu, prin activitatea producătoare a olarilor români, 

germani, maghiari, grupaţi în centre şi bresle, într-o elocventă rețea de localități — 
Tohan, Făgăraş, Cîrţişoara, Porumbacu de Sus, Noul Român, Săsciori, Haţeg şi 
împrejurimi, Valea Bîr- găului, Obiîrşia, Sibiu, Sighişoara, Chirpăr, Saschiz, Bistriţa, 
Dej, Odorhei, Tîrgu Secuiesc, Tîrgu Mureş, Corund, Gherla, Lugoj şi încă multe 
altele. 

Clasificarea ceramicii se conduce după opinia delimitării de sistemul tipologic 
folosit în mod curent pînă acum. Dacă se obşinuia ca specificul etnic al ceramicii să 
fie determinat mecanic de apartenența naţională a producătorilor, atunci se 
ignorează realitatea atestată istoric, anume că unele ateliere foloseau meşteri 
români, germani şi maghiari, care produceau cu scopul de a vinde produsele, deci în 
funcţie de cerinţele pieţei, pentru o cît mai largă desfacere a produselor. De aceea, 
se evită folosirea în continuare a unor denumiri de centre, acceptate în mod empiric 
drept criterii semnificative, fiind convenţional utilizate ca etichete în diviziunile 
clasificărilor. Aşa este cazul localității Nemşa (jud. Sibiu), care, în perioada 
respectivă, nu a cunoscut atestarea unui centru de ceramică. O altă confuzie rezulta 
din faptul că cercetători diferiţi atribuiau unele obiecte de ceramică diferitelor 
centre. Bunăoară, ceea ce pentru Victor Roth ar aparţine centrului Jimbor (jud. 
Braşov), pentru Julius Teutsch ar aparține No- crichului (jud. Sibiu), iar pentru 
Misch Orend ar aparţine Chirpărului (jud. Sibiu), ca Julius Bielz să atribuie Sibiului. 
Unele obiecte de ceramică sînt localizate, de către acelaşi Bielz, la Saschiz, iar de 
către Barbu Slătineanu la Agnita. Aceste erori au fost generate de presupunerea că 
anumite motive au fost caracteristice numai anumitor centre, deşi breslele nu au 
impus monopolul motivelor, ci, din contră, au încurajat mi- graţia acestora, tocmai 
pentru a asigura acea varietate care să facă posibilă vînzarea tuturor produselor. Aşa 
se explică şi multele imitații sau producerea aceluiaşi fel de ceramică în mai multe 
centre. Aceste observaţii rezultă din atenta reevaluare a faptelor şi din situarea lor 
în perspectiva unei noi interpretări. 

In descrierea formelor stilistice ale ceramicii tradiţionale transilvănene intră 
stabilirea şi detalierea motivelor principale, care au, de fapt, o mai largă circulaţie în 
cultura materială populară: pomul vieţii, păsări, flori, motivul strugurelui, motive 
geometrice. Prezentarea morfologică prin compararea formelor trasează ascendența 
meşteşugului, devenirea lui istorică. Diferite grupuri de obiecte ceramice sînt 
delimitate în funcţie de criteriile descrierii stilistice: ceramică nesmălțuită (uzuală, 
utilitară), cu smalţ transparent colorat, cu smalţ transparent necolorat, ceramică 
neagră, faianță, ceramică fină. Aceste descrieri folosesc atît denumirile clasice 
uzuale, cît şi proiectarea în zonele de răspîndire a grupurilor; tot astfel, 
caracteristicile stilistice privind motivele şi metodele speciale referitoare la 
tehnologia de producere. Dealtfel, în cazul special al ceramicii sînt absolut necesare 
lămuririle care duc la înţelegerea tehnicilor de producere, pe baza unor principii 
generale pentru întreaga gamă de produse, cum ar fi tehnica glazurii de faianță, 
fenomenele fizice şi chimice care se produc în timpul arderii ceramicii negre, 
componenţa pastei de lucru a ceramicii fine etc. 

Pe lîngă o bibliografie bogată referitoare la lucrări de specialitate, studiul 
despre ceramica transilvăneană are în componenţă o parte ilustrativă iarăşi 
necesară, însumînd obiecte reprezentînd practic toate grupurile de creaţie tradi- 
ţională în arta ceramicii din Transilvania, facilitînd astfel şi identificările viitoare. 
Acest adevărat album de ceramică formează un sector compact, cu imagini color şi 

alb—negru, completat cu desene ilustrative şi explicative de obiecte. 
Pentru ceramica modernă, precizările de practică meşteşugărească şi 
descrierile morfo-stilistice sînt argumentele reevaluărilor organice. 


FARMECUL MINIATURII 


Estetica a luat cunoştinţă de existența unui prim nivel al percepţiei, cel 
eminamente senzitiv, impresionabil prin 

reacţia directă, de contact, cînd subiecţii receptori sînt tulburaţi de 
dimensiunile obiectelor, de felul cum acestea se arată nemijlocit simţurilor. Se 
acceptă că este vorba de un stadiu incipient al emoţiei, determinat de nepotrivirea 
fizică dintre cadrele aşteptării, acordate la normalitate, şi cele efectiv date prin 
natura obiectului, acordate la acesta însuşi. Impresionează, în această situaţie, 
deopotrivă monumentalul şi miniaturalul, ambele dejucînd ordinea naturală şi 
obişnuinţele percepţiei. Dar dacă acestea devin emotive prin şocarea rutinei de 
înregistrare, tot ele semnalizează şi calitatea receptorului, superficial şi exclamativ 
în faţa dimensiunilor, fără a putea adînci alte semnificaţii ale obiectului, atît datorită 
lipsei de familiaritate cu experienţa estetică autentică, autoformativă, cît şi din 
cauza insuficientei pregătiri teoretice. 

Dacă dimensionarea obiectului oferă şi un control de calitate în sfera 
percepţiei, în sine poartă virtuţi expresive care îi autorizează calitatea şi autonomia 
statutului estetic, însuşi criteriul dimensiunii individualizează tehnicile monu- 
mentalului şi miniaturalului, cărora le asigură îndreptăţire individualizatoare. Dacă 
monumentalul cunoaşte o expansiune în cadrul statuarei şi arhitecturii moderne, 
preluînd sugestii din degajarea tehnicilor constructive recente, miniaturalul 
marchează tocmai epoca de constituire a artelor plastice, după experiențele 
încercate în Antichitatea orientala, în special cea chineză, de o acribie caligrafică 
impresionantă. Din latura miniaturalismului medieval, inspirat din experienţa 
genuină a popoarelor în curs de constituire, se poate deduce o tehnică figurativă 
resuscitată folcloric şi mitologic, prin pictura pe lemn şi pe sticlă, în valul „naiv" 
actual. Aşa cum lectura păstrează, pe lîngă toate conotaţiile din matricea cuvîntului 
asimilat, un fond profund de candoare a trăirii imediate, şi artele plastice poartă 
nostalgia corespondenţei cu lucrurile pe care semiotizarea excesivă le adumbreşte în 
orizontul experienţelor personale. 

Miniaturalul, ca fel de a concepe o operă de artă, nu înseamnă cantonarea 
obligatorie în caracter minor, ci în primul rînd apelarea la gingăşie şi rafinament. în 
perspectivă istorică, arta miniaturii europene se exercită asupra plasti- cizării 
conţinutului cărților, predominînd în evul de mijloc şi exercitînd influenţe în 
special asupra dezvoltării picturii şi graficii. Pînă la apariţia tiparului (sec. al XV- 
lea), pic- torii-autori ai acestei „picturi a unor secole fără pictură!' (Andre Malraux) 
ating atît performanţele unui „stil internaţional" în arta romanică occidentală, cât şi 
cele ale realismului și individualismului în arta gotică. Practica lor în mic 
desăvîrşeşte morfologia festivă aplicată textului şi duce ingeniozitatea variațiunilor 
pe o temă dată pînă la virtuozitate. Programul artistic al acestor meşteri îşi propunea 
zugrăvirea caligrafică. Felul minuţios al execuțiilor poate fi asemuit, în mentalitate 
artistică şi finalitate a execuţiei, cu acele peisaje flamando-olandeze pe care ni le-a 
transmis pictura maeștrilor din Ţările de Jos, simbolic şi savant construite, în care se 
împletesc realismul şi candoarea. Ele izvorăsc dintr-un gust inconfundabil pentru 
concret, controlat de un profesionalism sigur, încorporat în simțul picturalității, 
seducînd prin sinceritate şi decoraţiune. 

Cărţile vremii primeau înnobilări plastice indiferent de conţinutul lor: 
învăţăturile patristice, cărțile ritualice, gramaticile clasice, lucrările de medicină şi 
istorie, operele clasicilor, cărțile de drept canonic, de astronomie, culegerile de 

cîntece ale poeţilor, calendarele etc. Caligrafia miniată (borduri de pagini, letrine — 
iniţiale dimensionate şi ornamentate, motive decorative, desene ornamentale, scene 
alegorice, scene de viață, portrete etc.) foloseşte mult tehnica luminării tonurilor 
prin iradierile fondurilor de aur, execuţia ajungînd la performanţele unor adevărate 
capodopere de artă grafică (abundenta folosire a aurului se explică şi prin 
cunoaşterea şi folosirea unei game relativ restrînse de culori). Interesul artiştilor 
medievali pentru miniatură, pentru asimilarea cărţii în orizontul valorilor plastice 
izvorăşte şi dintr-o conştiinţă de compensație, determinată de puţinătatea lucrărilor 
memorabile din arhitectură şi pictură. Apoi, ornamentaţia bogată năzuieşte şi spre o 
diferenţiere şi individualizare faţă de textele antice, care în mod obişnuit nu erau 
ilustrate. 

Răspîndită în vestul Europei din inspirație irlandeză şi engleză, tehnica 
miniaturii cîştigă o deosebită amploare şi proprietate în Evul Mediu german, 
mărturiile păstrate fiind clar edificatoare pentru aceasta. în ciuda fărîmițării social- 
politice medievale a teritoriului, a autonomiei anumitor şcoli legate de focarele 
mînăstireşti de cultură, unele preferințe îndreptăţesc similitudini de execuţie care, 
în practica artiştilor germani ai vremii, au fost „introduse sub înrîurirea 
miniaturilor pariziene şi dijoneze, dar şi sub aceea a manuscriselor miniate în 
scriptoriile engleze, mult vehiculate pe continent. Adoptînd Je Style a fonds dor, 
agreat în ambianța princiară, pictura cultiva decorativismul cromatic, în consens 

cu îndemnul formulat de Toma d'Aquino'" (Viorica Guy Marica, Pictura 
germană între Gotic şi Renaștere). Alăturarea paginii miniate de cea cu 
text edifica un sens comun, dar degaja şi perspectiva spaţială, proprie 
picturii, înspre sugestia unui spaţiu tridimensional, avantajat de 
perspectivă şi adă- ugînd textului ornamentare. Putem pune în relație 
această reciprocă avantajare prin mijloace diferite, cu aportul plastic- 
simbolic al vitraliilor în referințele ideatice ale goticului medieval. 

„Viaţa cea de toate zilele este o temă frecventă a miniaturii de carte 
carolingiană" — observa o atentă cercetătoare a fenomenului, Virginia 
Cartianu (Miniatura germană), şi, în acest spirit, motivele stilizate sînt 
identificate în realitate, scenele „împrumută elemente din arhitectura 
antică, cu ziduri, coloane, ferestre mici prezentate în perspectivă, care dau 
iluzia spaţiilor sau a interioarelor'!. Ferecătura de aur şi pietre preţioase 
închipuie scene în relief, la unele cărți religioase. Cînd pictorul 
miniaturist este dotat şi cu simţul observaţiei, experienţa personală îl 
îndeamnă să inculce în inițialele is- toriate scene şi momente din viaţa de 
toate zilele (ocupaţii specifice, întîmplări istorice, portrete, viaţa 
monahală etc.), creînd adevărate compoziţii realiste „de gen!!. Chiar şi 
influența formală a goticului se resimte în reprezentări: corpul / omenesc 

aparefigurat din linii şi unghiuri, substanţa plastică 

se spiritualizează, crengile devin linii și formele ascuţite conferă 
expresivitate. Prin aceasta se vădeşte stilizarea realului în forme specifice, 
concordante cu evoluția mentalităților imaginative, ceea ce accentuează, 
în spiritul şi limitele vremii, conştiinţa muncii miniaturiştilor de artă, 
formele profesionalizării lor. Se întîlneşte şi tehnica — ajunsă azi la mari 
tiraje popularizatoare, în unele părți — a reprezentării scenelor din text 
prin benzi narative orizontale, în suite expozitive care pot fi urmărite .şi 
separat, în sine, cu toate că, aşa cum spuneam, ilustrau la început un text 
de referinţă. 

Miniatura de carte mai poate fi pusă în relație şi cu colaborarea 
picturii la frescele timpului, vădind o viziune comună, înainte de 
întîlnirea pictorului şi miniaturistului în acelaşi artist. Artele decorative 
ilustrează sincronisme în inspiraţie şi execuţie: arta aurarilor, prelucrarea 
emailurilor, pictura de miniaturi. Din pictura murală a epocii, persoane şi 
simboluri trec în reprezentările de pe paginile miniate; vitraliu! şi 
tapiseria revin în proprietatea coloristică a miniatu- riştilor; tehnica 
miniaturii se prelungește în modalitatea or- 

namentării panourilor de lemn. Ceea ce s-a observat pentru miniaturiştii francezi 
(„fiind mai mult caligrafi decît pictori, miniaturiştii au posibilități limitate în 
redarea chipului uman, dar imperfecţia desenului este compensată de vioiciunea 
coloritului, în care predomină tonurile de roşu, verde, galben şi brun, reliefate de 
culoarea neagră şi de bogăţia de aur folosit pentru letrine“ — Viorica Dene, 
Miniatura franceză, secolele VIL—XVII) este valabil, în principiul de compensație 
conținut şi în regimul de căutare a excelenței uneltelor de lucru, şi pentru 
miniaturiştii germani. 

Tendinţa artei miniaturale era deschiderea spre lume, spre o anecdotică 
desfăşurată în cadru contemporan, evoluînd astfel spre umanismul renascentist, 


sensibil la circumstanţele imediate ale portretului şi chiar ale scenelor mitologice, la 
descifrarea după natură a legilor perspectivei, care aduc veridicitate şi atmosferă, 
valorizări coloristice şi de formă ale obiectelor. Infuzia de concret documentar este, 
dealtfel, vizibilă şi în pictura murală bisericească din medievalitatea românească, în 
care portretele şi scenele de gen sînt adeseori modelate după experienţa imediată a 
pictorilor executanţi, a căror lucrare îşi adaugă, astfel, alături de valoarea plastică, şi 
interesul istoric al atestării, al dovedirii. Referitor la miniatura medievală propriu- 
zisă, se confirmă concluzia cercetătoarei care s-a ocupat îndeaproape de cea 
germană: ea constituie „o sursă de informaţii inestimabilă pentru epoca cuprinsă 
între a doua jumătate a secolului al VIII-lea şi apariţia tiparului în secolul al XV- 
lea“. 

Farmecul acestor mai mici sau mai mari maeştri, cunoscuţi sau rămaşi poate 
definitiv în anonimat, constă în aspiraţia de a preţui cu tandreţe viața aşa cum este. 
Căutarea grandorii în mic îi face apți pentru rafinarea tehnicii amănuntului, dusă 
pînă la ostentația meşteşugărească a simbolurilor. Ei au lucrat pentru un înțeles 
estetic care, poate, le scăpa: au ştiut să dovedească prestigiul concret al artei, prin 
cultul perfecțiunii în simplitate, al artei făcute cu bucuria comunicării. Atelierul îşi 
dovedeşte importanța prin exactitatea execuţiei şi desemnarea unei anumite 
conduite artistice. Miniaturiştii, inspirați de o muză austeră, documentează pe 
măsură ce creează, încrustînd sensibilitatea în realitatea picturală sau grafică. Ironia 
lor stă în naivitate, simpatia învăluie cu sentiment cadrele de execuţie. Retorica 
lucrului bine făcut are o anume blajinătate, care nu poate obiecta nimic eroismului 
în anonimat şi pionierat al meşterilor. 

ARTA VIITORULUI 


Ca în oricare altă disciplină, şi în estetică există, de-a lungul etapelor istorice 
de evoluţie, preocupări prioritare, cele care sînt mai strîns legate, la un moment dat, 
de cerinţele pe care practica vieţii reale, condiţiile obiective de existenţă le pune 
domeniului respectiv. în preocupările specializate de estetică, una dintre problemele 
stringente ivite în timpul din urmă este cea care stabileşte prognoza artei viitoare, 
destinul fenomenului artistic în cadrul societăţilor hiperteh- nicizate ulterioare. 
Chestiunea este de mare importanţă (deşi nu apare în formulare de premieră: ne 
amintim că încă Platon imaginase statul ideal şi locul artei, al unei arte viitoare 
ipotetice, în cadrul acestuia), fiindcă porneşte de la observaţii majore despre 
specificul vieţii imediate, a practicii social- economice de perspectivă, are o 
cuprindere ontologică, vizînd esenţa şi funcţiile artei în societatea viitorului, 
încearcă formule de optimizare a complementarităţii domeniilor în practica vieţii 
oamenilor de mîine. Este adevărat, sînt mulţi teoreticieni ai domeniului — şi nu 
numai ei, ci şi filosofii, sociologii, viitorologii propriu-ziși —m, de la noi sau din alte 
părţi, care iau în serioasă dezbatere această dimensiune estetică a artei (fiindcă aşa 
considerăm că este prognoza avizată asupra fenomenului artistic), în jurul căreia 
brodează o ingenioasă gamă de ipoteze, pe a căror formulare îşi pun amprenta atît 
natura societății din care provin, cît şi propriile lor convingeri privind destinul 
omenirii. Problema artei viitorului a trecut de la nivelul preocupărilor personale la 
cel al programelor colective de lucru, ca tematică de studiu în instituţii specializate, 
sau ca secţiune de dezbatere la reuniuni şi congrese internaționale. De aceea, alături 
de alte semnalări în temă, este deosebit de utilă şi avertizatoare ca lectură o culegere 
de studii pe această temă, cum este cea îngrijită de Victor Ernest Maşek şi intitulată 
chiar Arta viitorului, carte reunind texte, sub semnături româneşti şi străine, în care 
sînt argumentate prevestiri optimiste sau mai puţin încurajatoare privind fizionomia 
creaţiei artistice ulterioare (în mare, spre doi poli converg demonstrațiile: viitorul 
aduce o intensificare a preocupărilor artistice sau o atrofiere a stimulilor vitali pe 
care îi conţine arta?). 

Este de remarcat că seriozitatea punerii problemei se bazează nu numai pe 
coerenţa argumentelor în demonstrațiile privind specificitatea estetică şi filosofică a 
artei viitoare, ci şi pe faptul că se porneşte de la observarea atentă a complexităţii 
realităților socio-culturale ale prezentului, care sugerează de pe acum anumite 
direcţii soluţiilor de caracterizare a artei viitorului. Estimarea viitorului artei trece 
prin înțelegerea şi aprofundarea mutaţiilor produse de secolul nostru în sferele 
producerii şi receptării operei de artă, acestea fiind tot atîtea determinări 
specializate ale evoluţiei societăţilor moderne. Astfel: expansiunea formei artistice la 
mulțimea obiectelor de tip industrial sau ambiental (design-ul); sporul de analiză şi 
constructivitate, de abstracţie, ale spiritului ştiinţific expansiv în alte domenii; 
substituirea obiectului estetic cu realul însuşi, în cadrul unor eforturi de producere a 
absenței formei ca artă (însăşi „expansiunea" amintită mai sus poate genera 
fenomene de anihilare, de destrucţie); solidaritatea efectivă dintre eforturile artistice 
şi public; orga- nicitatea dintre forma artistică şi spaţiu, avînd responsabilitate 

distincă în concretul existenței umane; apariţia fenomenului nou de distilare a 
noţiunii de „artă“ spre o fenomenalitate eterogenă („paraarta"); utilizarea unor noi 
metode pentru descrierea a noi obiecte; controlul „comercial" al artei şi receptării ei, 
paralel cu revolta împotriva „Formei Marfă" (H. Marcuse), prin care se înţelege 
adevărul simplu al tendinței ca opera de artă şi chiar anti-arta să devină o valoare de 
schimb, o marfă; influența reclamei asupra imaginii artistice; proliferarea kitsch-ului 
şi a succedaneelor estetice, ca devieri de la tradiţia artei populare şi de la prestanța 
culturală reală a mass-media; tendinţa de includere a subiectivităţii într-un sistem 
de semne cu tendință impersonală ş.a. Desigur, toate acestea nu trebuie să ne ducă la 
concluzia că s-a schimbat sau că s-ar schimba sistemul artei, ci numai ipostazele 
acestuia formale, într-o viziune mai largă de înţelegere: optimizarea socială, ca 
tendinţă prezentă şi de viitor, priveşte noua calitate a vieţii după o „normă ideală” pe 
care arta, în variatele şi uneori derutantele înfăţişări expresive pe care le ia, o 
sugerează. 

Să remarcăm cîteva- asumări de poziţie, Gh. Achiţei pronostichează viitorul 
artei în aspectele socio-culturale ale difuzării ei în funcţie de cerințele practic- 
utilitare ale vieţii viitoare (estetizarea prin design, rolul educativ al reproducerilor 
fidele, extinderea reţelei instituţiilor de profil). Interesantă se dovedeşte a fi discuţia 
pe această temă între doi viitorologi americani: Alvin Toffler (artiştii vor atenua im- 
pactul subiectiv cu viitorul revoluţionarizat al vieţii; ten 

dinţa de eterogenitate nu va putea susține supremaţia pe mult timp a unui stil; 
proliferarea artei „experienţiale", pornind de la tehnologia modernă: holografia, 
interacţiunea video etc.) şi John McHale (stilul de viaţă al unui artist devine operă 
de artă, creatorul îşi „trăieşte” opera), amîndoi avînd de fapt în vedere funcţiile 
viitoare ale artei. Se poate întrezări prin acestea şi o posibilă eră artistică a unei 
sensibilități „supranaţionale”, inspirată de însăşi viaţa gîndirii, care se va adresa în 
primul rînd unor oameni culți şi care va duce, totodată, la reevaluarea 
capodoperelor trecutului sub specize intellectualitatis. Herbert Marcuse înţelege 
arta viitorului ca formă a realităţii în înfăţişările procesului de construire a 
universului unei societăți libere, demne. Lîngă această perspectivă de principiu, 
largă, se pot formula observaţii de specificitate (extinderea mijloacelor literaturii şi 
democratizarea ştiinţei vor duce la o nouă retorică) ca decurgînd dintr-un proces 
caracteristic el însuşi mai cuprinzător: „un nou tip de activism, de un umanism care 
conjugă rigoarea ştiinţei, cutezanţa tehnicii şi sensurile adînci ale artei" — Mihai 
Botez. 

Dar chiar înnoirile şi metamorfozele artei conţin şi forme de rezistență 
caracteristice împotriva presiunii tehnologice uniformizatoare, acţionînd ca 
mijloace de redobiî.ndire a armoniei. în presupunerea că locul creatorului 
individual, artizanal, va fi luat de echipa de creaţie, reunirea nu disturbă criteriile 
de specialitate din diferite ramuri şi cu finalitate în actul artistic. în fenomenalitatea 
artei se pot descifra rădăcinile esteticii generative viitoare („maşia electronică 
posedă cel puţin unele din atributele exterioare ale creativităţii, iar perspectivele pe 
care ea le deschide pentru înnoirea artei viitoare sînt dintre cele mai interesante" — 
Radu Bagdazar), antrenînd consecințe mutaționale prin creaţia de calculator 
(consecinţe care se referă la: esenţializarea creaţiei, statutul profesional al artistului, 
transformarea esteticii din filosofie a frumosului în ştiinţă experimentală, irelevanța 
opoziţiei original — copie în artele plastice, democratizarea artei, posibilitatea 
estetizării universului exterior, apropierea artistului de estetician şi de practică), 
ceea ce încheagă o teorie previ- zionară a artei de calculator. De aici se ajunge 
imediat la preconizarea apariției unor noi ramuri ale esteticii, între care exoestetica 
(„studiază raporturile şi valorile estetice în realitatea extra-terestră a universului” — 
Miroslav Klivar) fiind mai ales o estetică a vizualităţii (valorificînd observaţia lui 

Rudolf Arnheim după care percepţia vizuală produce echivalenţe structurale pentru 
toate trăsăturile caracteristice ale obiectelor, evenimentelor, raporturilor). în 
componenţa artei viitoare, Victor Ernest Maşek înțelege sporul de luciditate la 
nivelul actului de creaţie, ca o „regizare" a efectului scontat, pentru o eficiență 
sporită a sursei emoţionale şi nu ca o consecinţă în sfera receptării artei. 

în cadrul raportului dintre marile mutații sociale şi arta, M. S. Kagan constată 
creşterea importanţei sociale a artei, ca „principal instrument specializat al 
organizării spirituale a personalităţii”, artă care se va afla în armonie cu ştiinţa 
timpului şi influenţată de posibilităţile tehnologice respective şi care „oferă o 
adaptare profilactică pentru individul ce-şi caută identitatea" (Konrad Pfaff), 
corectînd disjuncţiile generate de tehnologismul excesiv, marcîndu-şi, astfel, 
existenţa printr-o intrare caracteristică în ambient. 

Această expunere de motive punctează importanța reală a meditaţiei 
prospective din cîmpul esteticii, pe care am pune-o sul) semnul devizei-manifest a 
lui Marcel Brea?7.it: Nu por să cred în moartea artei! 


MICRO-ATITUDINI 


Sensibilitatea introduce corective în ordinea naturalului. Subiectivitatea în 
alertă răbufneşte spre expozeuri artistice încărcate sau, din contră, strict 
esenţializate; oricum, manifestă, tiranic şi şocant, o „morală" a eliberării (fără să fie o 
morală dincolo de limitele acestui fenomen). în alt sens, trebuie observat că o 
estetică a artificialului nu poate contamina criteriile axiologice, ci doar poate lumina 
tărîmul valorilor prin refuz. 


+ 


Emoţia artistică are virtuţi dinamice, trebuie înțeleasă ca un proces cu un larg 
efect modelator, el însuşi declanșator, iniţiator al emoţiilor cunoaşterii în cel mai 
cuprinzător sens. Se întîmplă, însă, să existe şi o emoție superficială, de puţină 
durată şi indecis orientată. Există o emoție, largă dealtfel, a modei, care, deşi 
declanșată de prestigiul unui model, este neconcludentă, în această fază, pentru un 
front real de opinie artistică. Şi, mai larg, există o emoție a contactului cu arta ca 
eveniment, sub presentimentul difuz al prestigiului, vala 

bilă ca început al unui act de cunoaştere, dar neprocesuali- zată, fără 
mobilizarea consecventă a rosturilor lăuntrice doveditoare. Trăirea adevărată a artei 
— şi arta nu poate fi actuală decît prin trăire — transgresează reacția psihologică 
într-o atitudine de valoare stimulativă pentru o potenţială obiectivare a oricărui 
receptor, ceea ce se bazează, de-acum, pe un sens adînc. Dacă arta este expresia 
specifică a unei voințe de comunicare, barometrul valorii operei nu poate fi 
insensibil la numărul receptorilor, al celor care vibrează prin toate circuitele 
mobilizării sensibile ca decizii profunde. Este, pe de altă parte, evident că actul de 
conştientizare a operei de artă ca realitate distinctă nu se poate împlini decît prin 
luarea ei lucidă în posesiune, înțelegîndu-i valoarea prin mecanismul intim care o 
creează, ceea ce duce la ideea că „actualizarea" prin percepţie a operei, oricînd a fost 
ea creată în istoria culturală a omenirii, nu se poate face în absenţa unei instrucțiuni 
umaniste generale şi fără noțiuni orientative specifice. 

* 


Poate scăpa o carte care tratează problemele culturale ale provinciei de riscul 
provincialismului? Autorul avertizat pricepe repede capcana şi simte precis 
modalitatea de a o ocoli. în primul rînd, nu trebuie făcută confuzie între obiec- 
tivitatea unor limite şi adecvarea critică a autorului la cadrul convențional. Cînd 
autorul îşi asumă abordarea serioasă, comprehensivă, spiritul se desfăşoară liber prin 
comentariu, critica se exercită nealterată, iar demersul se sustrage oricăror 
exclamaţii nediferenţiate pe care le cultivă belferismul provinciei. O altă şansă este 
dată de abilitatea autorului de a-şi înmuia austeritatea formală a procedeelor printr- 
o caldă (temperatură a spiritului) participare, printr-o vie dorință de a înţelege şi 
convinge. Calitatea şi întinderea fenomenului studiat nu poate perturba printr-o 
optică limitativă cîmpul de acţiune al criticului. Drumul către „infinitul mic“ este 
totuşi către infinit. . . 


Artiştii naivi preferă execuţia în mic, miniatura, sim- bolizînd celula personală 
a universului, cea mai familiară autorului. Tematica preferată este cea a cotidianului 
în activitate. Predomină realismul afabulației. Dar există, în asemănare, categoria 
aparte a creatorilor populari, de factură meşteşugărească, stăpîni ai tehnicilor de 
execuţie în ideea facilitării producţiilor de serie. Faţă de artiştii folclorului, 
adevărate talente de structură artistică, grupa creatorilor populari exprimă 
prelungirea inspiraţiei în tehnici adaptate. Faţă de arta cultă, numărul creatorilor 
populari este în scădere, iar inventivitatea lor în spirit atinge rar contribuţiile vechi. 
Fiecare obiect artistic naiv marchează o experiență de la capăt, iar autorizarea 
teoretică în arta — a cărei necesitate o subliniem — nu trebuie să complice inutil o 
experiență recurentă pe toată întinderea ei, ci să-i lămurească spontaneitatea de 
spirit. 

* 

Arta nu poate lua naştere în absența unei deliberări interne şi fără 
corespondențe sugestive cu mişcările mari ale vieții şi cosmosului. Dar inspirația, 
mai ales în condiţiile complexităţii afective a omului modern, presupune şi un cri- 
teriu delimitativ, conştiinţa critică a modelelor şi o armătură teoretică aptă să 


susțină organic şi selectiv nevoia lăuntrică de progres artistic. Autodidactul este, 
social şi istoric, depăşit. 
* 

Omul, această măsură sublimă a căutării de sine în esențe... . 

Omul-om şi dorul-dor, identitatea în absolut a existenţei. 

Mirajul dorului de regăsire pulsează seve noi în trupul veşnicei reîntoarceri 
spre perfecţiune. Mereu, mereu, acest regim ireal de frumos al căutărilor esenţiale. 

Cu o mînă suveran-degajată, artistul şterge faţa banală a înfățișării cotidiene, 
transcriind-o în planul unei revoluţii împotriva aparenţelor. Aparenţele, această 
copilărie a sufletului. . . în străfunduri există latenţele unei emoţionante comuniuni, 
există o vrajă ireductibilă a solidarităţii în eternitate. Pe mişcătoarele neliniști ale 
esenţelor, omul clădeşte neliniştea căutărilor sale, vibrînd puţin nostalgic şi puţin 
dureros la marginea ființei sale. Emoţia transmite viața adevărată a generozității 
omeneşti, a sufletelor pline de iubire ca har al legăturilor de nezdruncinat dintre 
oameni. Trebuie întotdeauna să te apropii cu iubire. 

Cred că aceasta este axioma fundamentală a artei. Pe acţiunea decisivă a 
apropierii prin iubire se clădeşte emoția comunicării artistice incandescente, a 
entuziasmului liric. 

Căci ce exprimă arta altceva decît valoarea necunoscutului? Intuirea 
necunoscutului cere apropierea prin iubire, degajată de prejudecăţi, pentru 
cristalizarea valorilor de frumos şi bine pe care arta le revelează continuu căutărilor 
noastre. 

Spontaneitatea în creaţie nu poate fi 1111 capriciu, aşa cum luciditatea de sine 
a artistului nu presupune alinierea la banalitate. Pe ineditul traiectoriei 
transfiguratoare se desluşeşte conştiinţa actului creator. Este o necesitate organică 
existența unei platforme estetice a creaţiei, care nu se exercită arbitrar şi 
intempestiv, ci conştient-spontan, în urma unei pregătiri prin acțiuni simpatetice 
faţă de înseşi produsele artei. „Un artist nu este în mod necesar mai sensibil decît un 
amator, şi adesea mai puţin decît o adolescentă; el este în alt fel sensibil. . .“ — scria 
Andre Malraux, în Vocile tăcerii. „La fel cum un muzician iubeşte muzica şi nu 
privighetorile, un poet versurile şi nu apusurile de soare, tot astfel un pictor nu este, 
înainte de toate, un om care iubeşte fețele şi peisajele; este un om care iubeşte 
tablourile”. 

Artistului îi rămînem mereu datori, aşa cum ne sîntem totdeauna datori nouă 
înşine. Şi trebuie să-i înțelegem aşa cum poate nu ne înțelegem pe noi înşine. 
Pentru a da întreaga măsură a gîndului nostru de ofrandă, să apelăm din nou la o 
maximă-referinţă. Versurile de apoteoză a creatorului scrise de Goethe în Faust, ni 
se par pătrunse de acea frumoasă severitate a menirii care ucide orice îndoială: 
„Furtuna-n patimi cine o aprinde j Și scaldă-amurgul în învăpăieri? ( lar pe cărarea 
dragii cine-ntinde / Boltiri de crengi și flori de primăveri? / Din biete frunze verzi, 
cine-ncunună { Pe cei aleși cu-al jiemuririi dar? / Și, în Olimp, pe zei chie-i adună? I 
Avîntii-ntruchipat: poetul doar". 


Abordarea lirică a sentimentului patriotic nu se poate exprima pe o direcţie 

monocordă, care să forțeze la un fel de izolare, din contră, se leagă de avantajul unei 
generozități sufleteşti care ține de esenţa afirmativă a poeziei. Elanul sărbătoresc 
superior, anihilînd festivismul, se racordează firesc la acea stare de luminozitate 
care dezvăluie forța umană activă, putînd da măsura potrivită idealității. Acordajul 
liric în tonalități majore înseamnă nu numai recunoaşterea obiectivă a acestora, ci şi 
o aspirație spre exemplaritate, care este organică produsului antistic. Intensitatea 
afirmativă, patosul celebrator, selectînd şi celebrînd o sumă de virtuţi, dau 

măsura unui ideal. Comentariul liric la aspiraţia împlinirii ajută ca poezia să 
cîştige acea concreteţe a realului care o determină să concentreze în sine o stare 
perpetuă de eveniment. 

* 

Stilul ca reflex național este un element istoric. Epocilor de sedimentare a 
unei conștiințe estetice ferme le corespund perioade istorice de stabilizare spirituală, 
de aşezare a valorilor pe coordonate unanim acceptate. Romantismul — acest mare 
seism spiritual —, zguduind canoanele clasice, a produs şi relativizarea conştiinţei 
estetice. Gustul artistic intuia noi căi, ale unei universalități încă neconcludente 
(exotismul lui Byron, Chateaubriand, reabilitarea barocului). 

Stilul devine, de aici înainte, o imanență a climatului cultural în strînsă 
legătură cu conștiința epocii. în epocă, stilul pune arta în consens cu celelalte 
aspecte ale culturii. Stilul exprimă specificul național sintetizînd vitalitatea spi- 
rituală a poporului în tipare specifice. Mai departe, stilul poate fi definit ca aportul 
naționalului în estetic. 

* 

ITans Hermann a fost un trubadur al Sibiului, un „mc- dievalist“ al cadrelor 
picturale. Scenele sale sînt minuţios înfăţişate, pînă la limita documentarului, 
fanteziei rămînîn- du-i sarcina alegerii figuraţiei de cadru. Tonurile sînt încărcate 
de o accentuată patină a vremii, temele arhitecturale par deopotrivă că aparţin unui 
tărîm fabulos şi experienţei imediate. Dar vigoarea statică a lucrărilor se îmbogățește 
prin sugestia umanului care, fără a încărca imaginea, are mai mult o valoare de 
simbol. Este o prezență umană care îmbogățește peisajul cu o poezie nouă, a vieții şi 
a muncii. 


Criticul are privilegiul de a sta în preajma artiştilor, garantînd unitatea 
indestructibilă care îi uneşte pe amîndoi şi pe care împreună o slujesc. în această 
comuniune de viață şi emoții, cel veghetor la opera care se construieşte se supune 
unui dublu regim de reacţii, gustînd cu deplinătate bucuria operei create, dar şi 
gîndind asupra acesteia cu ecourile unei trăiri reprimate. Din geana ochiului care 
„închis în afară, înlăuntru se deşteaptă”, criticul poartă nostalgia de a prinde irizări 
care să-i eternizeze retina. Privilegiul de a trăi în preajma artiştilor este şi privilegiul 
de a scrie despre ei. în taina anevoioasă a identificării intime cu specificul creaţiei, 
mari ecouri lăuntrice trec dintr-o cupolă a simţirii în alta. Cum, însă, nici ocaziile 
festive ale existenţei nu trebuie neglijate, cuvintele născute în marginea lor nu 
trebuie suspectate de diminuarea marilor tăceri de identificare. Coeficientul de 
convenţionalitate din situaţiile existenţiale este inevitabil şi trebuie admis prin 
natura practicii. Valorizarea existenţială a experienţei sufleteşti complexează 
jovialitatea de suprafaţă. Vraja decorului îmbracă motivele într-o diafană voluptate. 

* 


Accesibilitatea în artă este o falsă problemă atît timp cît nu se are în vedere o 
„dificultate necesară” rezultînd din specificitatea limbajelor artistice, natura lor 
fundamental deosebitoare față de facilitățile comunicării cotidiene. Această 
„dificultate" este reală şi inerentă, dar conţine în ea un puternic sens mobilizator. 

Abia învingerea ei ridică cugetul la marile înțelesuri ale sensibilităţii. 

Astăzi nu mai putem vorbi, la modul serios, de spontaneitatea genuină a 
talentului, iar un artist care îşi refuză un program de studiu riguros cade automat în 
zona efemeridelor pitoreşti. Abdicarea de la condiţia studiului umanist duce la false 
facilități — cele ale ignoranței. în schimb, a încifra voit limbajul artistic dincolo de 
limita conotaţiilor optime ale specificităţii înseamnă lipsă de gust, cultură precară şi 
fanfaronadă decorativistă. Acele „voci din public" care reclamă cu ostentativă 
justeţe o accesibilitate artistică gen „buletin rutier” probează ridicolul situaţiei de a 
ţine cu tot dinadinsul să se afle în treabă. Teroarea anonimatului face multe victime. 


Lectura este un act privativ de libertate. Te obligă să gîndești ca autorul 
parcurs. Ceea ce înseamnă că ai o libertate absolută. 


* 


Deosebirea dintre emoția psihologică şi emoția estetică poate fi asemănată, în 
principiu, cu deosebirea dintre recunoaştere şi trăire. Mijloacele tehnicizate din 
sfera mass-media îmbogăţesc aria de cunoaştere prin desființarea abstractă a 
distanțelor. Calitatea ireproşabilă a reproducerilor aproape că anulează ceea ce 
Mihai Raiea numea „nostalgie izvorită din imposibilitatea ubicuităţii”. Albumul 
conservă spaţii exotice pentru experiența personală. Dar adevărata emoție estetică 
face indispensabil contactul direct. 

Este emoție estetică starea de o senzorială încîntare pe care ţi-o dă admirarea 
armoniei continuității, de o calmă somptuozitate desfăşurată, ia perspectivei 
Champs-Elysees, Place de la Concorde (cu vestitul obelisc din Luxor), Tuilleries, 
Caruselul, Luvrul, privite de pe uşoara ridică tură a Arcului de Triumf; a nervurilor 
de o delicată sumeţie ale Domului din Milano; a Campanilei vecine cu bazilica San 
Marco, din piața omonimă a Veneţiei, încărcata de o istorie blazo- nată; a 
monumentalităţii moderne, de o vînjoasă arcuire, a satului olimpic din Miinchen; a 
întinsei străzi principale din Heidelberg, cu ecouri goliardice în ireversibilitatea 
zidurilor; a pieţii vechi din Praga, patiinată în cenuşiu evanescent; a concentrării 
efectelor sculptural-arhitectonice în Parlamentul budapestan; a prelungirii mării în 
decența mîndră a orăşelelor iugoslave de pe coasta Adriaticii; a uimitoarei fidelități 
reconstitutive din „noua" piaţă veche varşoviană, pierdută în suferinţele anihilante 
ale războiului; a efectului concentric destins, tipizat ca o premoniţie în „ringurile" 
vieneze; a superbei arcuiri a Varnei spre Galata, ca o tandreţe zămislită de 
modernitate; şi exemplele pot continua, în acelaşi registru, la nesfârşit. 

Sînt tot atîtea argumente pentru ideea că o nouă calitate a vieţii, în expresia ei 
artistică, are datorii noi şi în ceea ce priveşte posibilitatea frecventării directe a 
surselor de artă. Fiindcă emoția estetică deplină este inseparabilă de realitatea 
obiectului care o produce. 


Scenografia într-o expoziţie autonomă? Tot la spectacol trimite, dar cu 
orgoliul de a-şi pune în valoare propria trimitere, de a-l rememora prin elementele 
ei inconfundabile. Din artă dependentă, în acest caz, scenografia vine să sublinieze 

imanenţa estetică a întregii munci depuse pentru realizarea spectacolului. Static sau 
mobil, masiv sau sugestiv, strident sau cuminte, vetust sau avangardist, evocator sau 
frapant, decorul, împreună cu costumele şi întreaga recuzită scenică oferă cadrul 
material în care spiritualitatea actului dramatic se regăseşte, cu accentele pe care 
piesa le conţine în propria-i structură. Poate că scenografia, dintre toate com- 
ponentele spectacolului dramatic, este cea care dă impresia cea mai puternică, vie, 
palpabilă, concretă despre imaginarul dramatic, care înţelege lumea ca teatru, dînd 
materialitate dimensiunilor şi deschiderilor piesei, spre tragic, comic, liric, 

buf, terifiant etc. In spectacol, scenografia vizualizează spiritul. 
E 


După ce a inspirat trucul „fotografiilor mișcate" grație ecloziunii tehnicilor de 
proiectare şi transmitere (cinematografia, televiziunea), fotografia propriu-zisă şi-a 
descoperit propriile resurse expresive, constituindu-se într-o specie a artei. 
Parcurgînd drumul născut din latenţele ei comunicante cu sensibilitatea şi 
civilizaţia moderne, fotografia s-a reîntors, cu o conştiinţă de sine sporită, dar şi cu o 
nostalgie stimulativă, spre oglinda adîncă a propriilor cadre. Fotografia artistică este, 
în acest sens, şi o practică polemică la adresa antrenării grăbite şi de cele mai multe 
ori superficiale a tehnicii imaginilor în vîrtejul vizualităţii moderne. Artistul 
fotograf reconverteşte tehnica la artă. Spiritul îşi reia locul uzurpat de imperativele 
tranzacţionale ale reclamei. Ca artă (presupunînd deci comportamentul intenţionat 
al executantului), fotografia implică emoția în caligrafia contrastelor, în perspectiva 
de abordare, în predominanţele structurările, în limbajul obiectivat al umanului, în 
reveria transmisă de însuşi imobilismul cadrului ales. Fotografia artistică a ştiut să 
facă din riscul rigorii statice o virtute. De la clagherotip Ia fotografia artistică este 
acelaşi drum ca de la cuvînt la literatură, de la culoare la pictură. ... 


Moda în artă are două cauze: existenţa unui model prestigios, de mare 
înrîurire morală şi artistică, şi constituirea unei mentalități „epigonice“, care 
întreţine în practică prestigiul acestui model. Cel de al doilea aspect constituie de 
fapt moda, printr-un fel de inadecvată folosire a instrumentelor de lucru: revine 
criticii, apoi istoriei artei, datoria de a întreține longevitatea modelului, nu 
creatorilor înşişi care, dintr-o salutară conştiinţă a cultului pentru model, fac o 
figură de prozelitism obedient, mai mult sau mai puţin conştient. înrîurirea, desigur, 
există, datorită contextului cultural în care se exercită, şi aceasta creează acel tonus 
benefic al aspiraţiei spre perfecțiune, consonantă cu dorința — secretă sau nu — a 
fiecărui creator de a-şi desăvîrşi creaţia. Dar atenuarea conştiinţei critice de 
raportare (care întreţine, în fapt, fenomenul modei), datorită insuficienței de 
personalitate sau pur şi simplu comodităţii, compromite înrîurirea reală exercitată 
de model şi împinge dinamismul firesc al artei spre limita dezorientării. Apar, în 
consecință, migrări bruște de la un model la altul, se fac și se desfac grăbite grupări 
de atitudine (există mode şi în polemică) şi — ca un efect aparent paradoxal — se 
agită vanităţi care îşi arogă priorităţi şi ierarhii în masa prozelitismului. Moda 
întreţine folia clasamentelor. 

Dacă moda se explică în sfera psihologiei creaţiei, manierismul este reflexul 
acesteia stilistic. Impresia de manierism rezultă din omogenitatea de expresie a unui 
grup de creatori, este un fenomen retardant în ordinea expresiei artistice, datorită 
împrumutului nediferențiat de motive expresive predominante. în această situație, 
manierismul traduce în forma obedienţa de travaliu artistic față de schema struc- 
turală a modelului. Sigur că aceste situaţii nu sînt salutare, ele sînt stagnante în 
dinamica morfologiei creaţiei şi nu oferă teoriei decît motive de mîhnire. 

Dar mai există şi o altă formă a manierismului, care nici nu este de fapt 

manierism în litera strictă a termenului. Este vorba de coerenţa mijloacelor de 
expresie din interiorul unei opere, aparţinînd scrupulului de elaborare al unui crea- 
tor anume. În acest caz, unitatea de sine, care urmăreşte perfecţionarea stilistică 
prin repetarea perfecționată a structurilor expresive proprii unei personalităţi, 
vizează punerea cît mai bine în valoare a unui mod propriu de expresivitate, de 
care, temparamental, autorul 111 cauză nu se poate îndepărtă decît autoanulîndu-se. 
Aici subtilitatea critică este solicitată spre o cît mai dreaptă cumpănire. Acceptarea 
prea grăbita şi nenuanțată a blamului de manieriszmn este, în această ordine de idei, o 
gafă a actului evaluator. 

De aici nu am vrea să se deducă validarea manierismului numai la indistincția 
stilistică a unei grupări. Există, desigur, şi un manierism „personal", care dovedește 
natura epigonică a autorului în cauză, stagnarea creaţici sale la un nivel ce nu poate 
fi depăşit, fenomen care se manifestă cu predilecție la tinerii creatori, la cei care 


rămîn eterne „promisiuni”. f 
SCURT TRATAT DE ORGANOLOGIE ESTETICA 


Nici o încercare de explicare a artei nu se poate dezice de la o viziune 
globală, de la o cuprindere totalizatoare, singura care poate îndreptăți 
concluzii cu caracter de valabilitate filosofică. Momentele fragmentare ale 
analizei şi demonstraţiei constituie celulele operative ale sintezei spre care 
năzuieşte studiul de estetică generală. Pledînd pentru o intenţie explicativă de 
ansamblu pledăm pentru relevarea artei sub raportul idealităţii umane pe care 
o conţine şi pentru înțelegerea adecvată a resorturilor care fac ca aceste 
idealuri să fie posibile în cadrul unui limbaj specific. Valoarea studiului stă în 
el însuşi în măsura în care îl şi transcende, des- chizîndu-l spre noi orizonturi 
ontologice, ştiut fiind că explicarea artei înseamnă explicarea conştiinţei de 
sine a omului, a modului lui de a fiinţa în orizontul valorilor. Istoria artei 
dovedeşte clar persistența — nostalgică sau activă — a nevoii de sinteză, 
faptul că perioadele de intensă specializare, care atomizează interesul la 
nivelul luxului de termică aplicată, nu sînt altceva decît etape pregătitoare 
pentru noi cuprinderi, generale, pe care dorinţa irepresibilă de cunoaştere le 
reclamă într-o perpetuă actualitate. In studiul estetic, momentul stă sub 
semnul duratei, cronologia relevă serialități omogene, progresul însemnînd 
continuitate organică a preocupărilor — forma cea mai vie a conştiinţei 
valorilor intrate definitiv în patrimoniul artistic al omenirii. Fiind producere, 
arta este şi re-producere, atît ca dinamică internă a formelor de creaţie, cît şi 
ca reluarea, în mereu alte viziuni, a mijloacelor instaurative esenţiale. Se poate 
contura, deci, o istorie intensivă a esteticii, atentă la morfologia dinamică a 
formelor de creaţie, şi una extensivă, preocupată de marile 

tipare ale cristalizării artistice. Ambele converg spre cuprinderea exhaustivă a 
fenomenului, în cadrul căruia explicarea cauzală a operelor îşi găseşte cea mai 
potrivită punere în valoare. 

Dar preocuparea de sinteză poate îmbrăca şi forme mai intim ataşate de 
specificitatea fenomenului artistic, fără ca aceasta, desigur, să impieteze cu ceva 
asupra rostului şi îndreptăţirii studiului teoretic complet, discursiv, în buna tra- 


diție a marilor sisteme şi doctrine din istoria universală a esteticii. întrezărim 
posibilitatea cuprinderii intenţiei de sinteză şi prin explicări simbolice date 
specificității artistice, explicări care trimit la înțelegerea de ansamblu prin subti- 
litatea deschiderilor pe care le cuprind. Referinţa simbolică la ontologia 
obiectului artistic comprimă, aduce la scară redusă, o sumă de înţelesuri la care 
sinteza desfăşurată ajunge prin ample şi detaliate incursiuni explicatoare. 

Şi aici are loc un fenomen pe care un estetician îl poate observa cu destulă 
uşurinţă: premisele şi concluziile sînt sensibil apropiate, pe cînd mijloacele 
demonstrative variază la nesfârşit. Atunci, ne putem întreba: ce rost are un studiu 
paralel, pe coordonate previzibile? Să aibă doar rolul de simplă confirmare? Chiar 
dacă ar fi doar atît şi ar fi suficient, gîndindu-ne că, în artă, confirmarea înseamnă 
însăşi existența conştientă, socială, a valorilor specifice. Dar mai există şi o altă 
îndreptăţire. Postularea valorii stă la baza mai tuturor studiilor de estetică. 
Pornindu-se de la confirmarea intuitivă a valorii estetice, se tinde spre detalierea 
specificității în concepte demonstrative. Anularea premisei care stipulează 
valoarea ca postulat al studiului ulterior deteriorează întreaga construcție a 
edificiului estetic, pus în impasul filosofic de a demonstra arta în absenţa artei. 
Dar nici cu aceasta nu socotim încheiată problema îndreptăţirii „studiului 
paralel!'. Prelungirea explicaţiei o găsim tot în personalitatea distinctă a 
discursului artistic, în specificitate: arta fiind inovaţie în formă, semnificare de 
sine a formei, sensibilizare de sens prin mijloace senzorial-intuitive, demonstraţia 
despre artă poate lua şi forma (posibil a fi cea mai potrivită) congruentă a 
demonstraţiei prin intermediul specificităţii formei, prin inovaţie în chiar forma 
demonstraţiei, aceasta fiind în sprijinul temei de față. Este modalitatea recurgerii 
la simbolul demonstrativ, care îşi subordonează discursul explicit, îl implica în 
suma de iradiații pe care simbolul demonstrativ ales este în măsură să le dagaje. 
Conceperea operei de artă ca o sumă de energii convergente, cu o logică implicită 
cuprinsă într-o edificare structurală coerentă, organică, avînd forțe constitutive 
acţionînd centripet, vădite în sudura indecompozabilă a părților componente 
(fără ca produsul întreg să fie numai suma aritmetică a părţilor alcătuitoare, ci o 
calitate reprezentativă a aporturilor parţiale), este o astfel de cale simbolică a 
demonstrării artei de sine şi prin sine. 

înregistrînd o amplă prezenţă în istoria esteticii, conceptul organologic 
susţine, în principiu, înţelegerea operei de artă ca un tot unitar, de configurație 
organică, un organism suficient sieşi, viabil prin acțiunea conjugată a forțelor 
născute din însăşi specificitatea sa. Cu alte cuvinte, operei de artă i se postulează, 
prin acest concept, consistenţa unei existenţe independente, profund specifice, 
adăugînd în contingent un mod existenţial individual, inconfundabil, un nou 
regim ontologic, cel al valorii artistice suverane, simbolizată într-o structură 
tensionată: expansivă în intenţie şi limitată ca formă, deschisă în aluzii şi închisă 
în circuit; o biologie spirituală în etape închise — operele de artă, şi cu 
dezvoltare ontologică 
— filosofia culturii. 

Teoria organicistă intenționează să sugereze, prin postularea stabilității 
formal-structurale a produsului artistic (etalată în special în viziunile moderne 

despre artă), ceea ce este durabil în realitate. Fuziunea de elemente în cadrul în- 
tregului artistic, elemente distincte în sine şi chiar opuse, duce la coeziunea 
formală de ansamblu şi permite trecerea la un al doilea prag al analizei, analiză 
autorizată de autonomia formei artistice inteligibile, cu o structură deosebitoare 
faţă de contingent. Pe întemeierea valorii formale se dezvoltă edificiul discursiv 
al judecății estetice, simbolizată, concentrat, în teoria organologică. Coerenţa 
interioară a produsului oferă analizei o bază obiectivă, tot astfel cum coerenţa 
formei determină conţinutul artistic. 

Similitudinea de structură dintre artă şi frumos porneşte tocmai de la 
calitatea dominantă a amîndurora — autoritatea formei, supremaţia naturii 
expresive. Aceasta înseamnă, în principiu, că „fiecare element de formă exprimă 
toate componentele de conţinut şi fiecare secvenţă de conţinut se imprimă în 
toate manifestările de formă" (Ion Ianoși). Referinţa comună, cea de valoarea 
estetică, se face la principiul de stabilitate a formei, spre care converg, mai direct 
sau mai nostalgic, şi tipurile moderne de frumuseţe („arta a fost şi continuă să fie 
o activitate cizelatoare de forme" — id.). 

Pluralismul estetic (opus monismului reflectării ştiinţifice) statuează 

autonomia fiecărei opere de artă, orice nouă creaţie introducînd rețeta originală 
a normativităţii sale imanente în normativitatea estetică generală. Instituirea 
produsă în şi prin fiecare nouă operă reprezintă, în simbolul astfel conţinut, o 
„lume" („o totalitate desăvârşită şi închisă" — 
G.  Luckăcs), purtătoare de semnificaţie, de sens evocator, prin care „rotunjirea 
formală, autonomia fiecărei creaţii artistice devine purtătorul unei considerări a 
lumii din punctul de vedere al genului uman, purtătorul conştiinţei de sine a 
speciei umane" (id.). Aceasta înseamnă o corespondență cu mediul omogen prin 
forțele de acţiune ale determinărilor esenţiale care fac din opera de artă o 
totalitate intensivă. Prin efectul creaţiei, stabilitatea solidarităţii adînci dintre 
elemente evident opuse sau mai puţin depărtate (componentele unui tablou, 
înlănţuirea sunetelor în muzică etc.) se relevă ca o finalitate omogenă, din care 
nu sînt îndepărtate diferenţele, ci evidenţiază tocmai noua calitate a sudurii 
dintre ele. Principiul unităţii în diversitate, din gnoseologia realităţii, are 
corespondent în artă (definitor pentru aceasta) tensiunea dintre eterogeneitatea 
elementelor componente şi supunerea lor la codul unităţii formale. Pe 
constatarea acestei tensiuni îşi construieşte şi Georg I.uckăcs explicarea artei 
mari, cînd observă că „tocmai arta cea mai desăvîrşită şi mai autentică relevă 
această tensiune dintre unitatea supremă şi diferenţierea supremă, în care 
menţinerea omogenităţii a ceea ce în mod categoric este puternic divergent 
rămîne, artisticeşte, momentul precumpănitor”. 

între doctrinele ordinii universale intră şi acea organizare experimentală a 
tonalităţii evidenţei pe care o marchează arta, alături de cele mecaniciste, 
contextuale, formaliste. Cea organicistă interpretează valoarea estetică prin 
globali- tatea sentimentului despre o operă de artă. 

în fenomenologia artei, referința la „natură" nu înseamnă numai reliefarea 
„în sistem" a unei ierarhii valorice a plăsmuirilor, ci relevă mai întîi caracterul 

structural al unității şi deplinătăţii interioare, sub aspectul dinamicii organice. 
Structurile naturale sînt marcate cronologic, cele estetice sînt suverane prin 
implicarea unei conştiinţe nemijlocite, sensibil- intuitive, despre integralitatea şi 
completitudine;! lor. N. Hartmann a observat, în Estetica sa, că obiectul estetic 
natu 

ral este atît de congruent în structura sa nativă, de unitate fără lacune, 
încît, contemplindu-l, „noi simţim bucuria primăverii, pe care o trăim şi o 
gustăm ca aparținînd peisajului însuşi, şi îi atribuim o subzistență în peisaj". Prin 
mijlocirea artei, etalonul frumosului natural se prelungeşte în metafizică. Numai 
în fenomenologia artei esteticul dobîn- deşte conştiinţa clară a structurii 
imanente, prin sesizarea raporturilor planurilor, a individualităţii şi legăturii lor. 
în perspectivă organologică, jocul involuntar al formelor din natură dobîndeşte 
necesitatea finalizării, deci sancțiune estetică. Elementele valorice formale prin 
obiectul estetic natural oferă datele configurative ale categoriilor formale aflate 
în raportul estetic al unităţii în varietate. 

în genere, se poate vorbi despre participarea organicismului estetic la 
înțelegerea intimă a naturii artistice, prin- tr-un duet explicit al folosirii 
judecăților. Aceasta a întreținut — credem — şi notorietatea estetică a ideii de-a 
lungul timpului, făcînd-o să nu cunoască dezavuări spectaculoase, în ciuda 
aspectului (aparenţei) de rigoare ştiinţifică şi a cadrului controlabil pe care îl 
propune, organicismul estetic analizează forme organice pentru artă, în felul în 
care ontologia procedează la descrieri structurale generale. Dar descompunerea 
şi re-compunerea structurală „pînă la capăt", pe acest drum, mai direct spre 
produsul artistic decît altele, nu este dată prin însăşi aplicarea procedeului, 
fiindcă, altfel, ar fi echivalat cu epuizarea schematică, de principiu, a pro- 
ductivităţii artistice în genere, ceea ce rămîne — totuşi — o inepuizabilă 
nostalgie, pe care filosofia artei nu face decît să o alimenteze, pe cît este mai 
conştientă de sine. 

Referinţa organologică se manifenă predilect la forma artistică, dîndu-i 
acesteia înțelesul explicit de unitate semnificativă, arătînd că forma artistică 
poate fi o lege generală în măsura în care este cu necesitate o formă a fiecărei 
opere de artă individuale. Principiul unificator este conţinut în legea estetică a 
coerenţei interioare. Lipsa de unitate se resimte ca o deficiență artistică şi 
provoacă o stare de frustrare în sentimentul estetic perceptiv. Aspectul de 
necesitate naturală a unităţii compoziționale este cu atît mai reclamat în cazul 
lucrărilor non-figurative, la care consecvenţa lăuntrică şi unitatea formală a 
fiecărui strat component trebuie să spună prin sine şi ceea ce, la opere de altă 
factură, se spune prin reprezentare. Aceasta înseamnă că legea general- estetică a 
necesităţii interioare se manifestă de la caz/la caz, în funcţie de existenţa artei în 
particular, dar nu că esenţa ei ar fi schimbătoare. Acordul cu sine al întregii 
plăsmuiri este o condiţie indispensabilă şi sc bazează pe adevărul imanent al 
fiecărei opere, De aici decurge şi evidența că libertatea artistică nu este pur 
arbitrară, nici antinomică față de inerența determinării. Libertatea artistică 
înseamnă capacitatea dc a alege propria imanenţă a determinării, prin căutarea şi 
găsirea unei legităţi caracteristice, personale, vădită în preferința formală, 
opţiunea pentru modelare, efectuarea pe cont propriu a operaţiunilor de alegere, 
eliminare şi subliniere. Libertatea creatoare nu neagă fundamentele artei, ci 
— din contră — le demonstrează ca nccesare în virtutea cerinţelor estetice. Or, 
aici, cîmpul de manifestare este practic inepuizabil. Formele artei sînt infinite 
tocmai fiindcă fiecare operă de arta este unică. Cele care impresionează în cea 
mai înaltă măsură sînt cele în care creaţia se desăvîrşeşte pe sine, devenind, 

astfel, tipare ideale a^e imaginaţiei creatoare a artistului, absorbind cît mai deplin 
personalitatea sa creatoare. Indivizibilitatea operei de artă arată că orice expresie 
artistică este, în sine, o expresie unică, irepetabilă ca atare (cum scria Croce, 
„activitatea estetică este fuziunea impresiilor într-un tot organic”). 

Revenind la relația cu frumosul originar, putem aprecia că frumosul formei 
naturale este subsidiar aparenţei artistice, căreia îi serveşte ca bază, dar nu ca 
model. Este adevărat că frumosul formei naturale îşi păstrează o anumită 
independenţă în ornamentică, dar şi în acest caz este un câştig „intelectual”, 
anume astfel căutat, intenţionat ca atare datorită virtuţilor (sau servituţilor) 
imitative Hale genului (în peisaj, în schimb, sentimentul estetic „nu constă din 
formaţiuni ale naturii, din păduri şi ogoare, ci abia din priveliştea plastică precisă 
pe care o oferă toate acestea, dintr-un anumit punct al spațiului" — N. 
Hartmann; aici joacă un rol constitutiv esenţial locul în spaţiu şi timpul ales de 
subiectul contemplator). Prin rigorile artei, conceptele naturiste evidenţiază 
sistemul ca o stare de spirit. 

Asimilînd elementele într-o viziune proprie, artistul realizează o nouă 
realitate organică, o nouă şi vie realitate, care nu este numai un ansamblu de 
părţi, ci un organism integrat, cu funcţie constructivă exemplară pentru însăşi 
organizarea universului nostru omenesc. Organologia estetică poate fi antidotul 
teoretic la tendința impersonalizării existentă în profuziunea de forme a artei 
moderne, artă care sc 

îndreaptă, cu o febrilă anxietate, spre tipuri formale anorganice. 

Excelenta mărturie a artei despre sentimentul dăinuirii umane a inspirat 
un emoţionant final studiului lui Herbert Read despre funcția artei în 
dezvoltarea şi consolidarea conştiinţei umane (Imagine și idee), la care 
subscriem şi din perspectiva simbolismului organologic: „Dacă sîntem superiori 
animalelor, dacă spiritul nostru se poate îmbăta cu ideea gloriei şi, astfel, înălța 
deasupra sentimentului brut al neantului, aceasta se datorează faptului că 
posedăm darul de a făuri imagini, acea replică luminoasă a tuturor operelor poe- 
tice şi filosofice. Ne bucurăm, însă, de această înzestrare numai în măsura în care 
noi toţi, după puterile şi aptitudinile noastre, sîntem în contact nemijlocit cu 
dezvoltarea şi forma lumii vizibile”. 

Obiectul „bine făcut" — rezultat din acel „techne" antic 
— simbolizează structurile cosmosului într-o rigoare a elaborării care poate fi 
identificată în mistica pitagoreică a numărului. Raţionalizarea proporţiilor a 
contaminat artele de nostalgia raporturilor existente în muzică, întreținînd 
dorinţa unei estetici a armoniei. Pregnanța modernă a structurii a făcut ca 
formele să-şi abandoneze ceea ce le era tranzitoriu, aleatoriu — operaţie estetică 
dusă la virtuozitate în cubism, constant în forme constante. Sugestia geometrică 
preluată ca element generator de structură, reliefarea ordonării elementelor 
într-un algoritm de construcție au dus la compoziţii seriale, în estetica modernă. 
Toate acestea vin să confirme apetenţa pentru structură a spiritului artistic 
contemporan. 

Din legile naturale ale proporțiilor derivă şi practica artistică a punerii în 

proporție, mai evidentă în lucrările de arhitectură şi artă plastică, teoretizată 
încă din Antichitate. Preluînd raporturi existente în afara omului (cosmos, 
natură), teoria organologică a proporţiilor cîştigă o anume autoritate datorită 
efectului de coerență artistică pe care îl determină atunci cînd se aplică la 
elaborarea bine condusă a obiectului de artă. Legile naturale ale proporțiilor 
devin prescripţii tehnic-artistice cînd se aplică la lucrări de arhitectură şi artă 
plastică, suscitînd competența meşteşugărească a practicienilor artei, cărora le 
înlesneşte activitatea făcîndu-le conştientă finalitatea materială şi simbolică a 
produselor lor. Prin faptul că proporția reprezintă atît raportul dintre părțile 
obiectului, cît şi dintre acestea şi întreg, se poate susține că „proporţia este 
organismul formei (sau formelor)" (M. 
H. Radian) şi satisface, astfel, simţul estetic al contemplatorului de artă. Sintaxa 
elementelor unui obiect conferă acestuia ordine lăuntrică, o anume armonie în 
formă, care inspiră contemplatorului o stare de plăcere. Se confirmă, astfel, prin 
mijloace de investigare modernă a obiectului estetic, credința lui Platon că totul 
este rînduit în formă, aceasta fiind o emanaţie concretă a armoniei universale, 
postulată în prevederile „secțiunii de aur", definită de gînditorul atenian înainte 
de descoperirea şirului numeric al lui Fibonacci (legea numerică a creşterilor 
organice), arătînd încă de atunci ce mult înseamnă în artă „unitatea în 
multiplicitate". 

Un rol deosebit în operaţiunea de punere în proporţie revine ritmului ca 
determinant estetic izvorît din însuşi instinctul vital şi care, tocmai prin aceasta, 

place spontan, solicită adeziunea imediată. Ritmul plastic este perceput biunivoc: 
în spaţiu şi în timp, marcînd succesiunea legică a sintaxei obiectului estetic. 
Simetria bilaterală specifică omului, aplicată la artă, satisface instinctiv simţul 
estetic prin senzaţia de echilibru pe care o dă. în aceasta se recunoaşte şi izvorul 
practicii moderne a modelării din operele de arhitectură şi artă plastică 
(dimensionarea elementelor alcătuitoare după o unitate de măsură unică), 
aparținînd intrinsec operei, fiindu-i, deci, organică. Aspectul ideatic, simbolic al 
corelărilor organice se recunoaşte — în arhitectură, de exemplu — în înţelesul 
simbolic al fiecărui element (planul în cruce al unei biserici etc.). 

în genere, experiența vizuală, atît de importantă în arta modernă, este 
dinamică şi îndeamnă la profunzime, fiindcă în spatele aranjamentului de culori 
şi forme se caută şi se percep tensiuni semnificative. Scheletul structural al 
picturii este determinant pentru efectul de ansamblu al cadrului pictural. 
Echilibrul rezultă din energia potenţială a sistemului şi conferă caracter de 
necesitate pentru toate părțile sale. „în condiţii de dezechilibru — observa 
Rudolf Arnheim un efect contrariu, în Arta și percepția vizuală —, mesajul 
artistic devine incomprehensibil. Ambiguitatea imaginii nu ne permite să 
hotărîm care din configuraţiile posibile este cea urmărită. Avem senzaţia că 
procesul de creaţie a îngheţat accidental într-un anumit punct al desfăşurării 
sale“. Modelele repetitive pe verticală realizează echilibrul structurilor plastice 
prin omogenitatea rețelei de conexiuni dintre elementele compoziţiei. 
Schimbările parţiale pot modifica structura întregului, dar „o schimbare de formă 
sau culoare poate avea doar un efect ne 

însemnat asupra întregului atunci cînd schimbarea se produce, ca să spun 
aşa, în afara cadrului structural" (id.). Acelaşi autor distinge, în subdiviziunile 
structurii întregului, „părțile autentice" — secţiuni ale unui subîntreg din 
contextul total, de simplele porţiuni sau bucăţi — secţiuni separate doar într-un 
context local, nedepinzînd de o semnificație în imagine. Primul nivel, cel 
„autentic, este şi cel care probează legea reciprocităţii (după care partea depinde 
de structura întregului, iar întregul este influenţat de natura părților). Nu există 
autonomie completă pentru nici o porţiune izolată din opera de artă. Sesizarea 
organizării globale este condiţia receptării estetice. Recunoaşterea semnificației 
se bazează pe identitatea dintre axe şi corespondențele fundamentale ale imaginii 
(aşa cum se recunosc stilizările corpului omenesc, executate de artişti din diverse 
timpuri şi aparținînd unor culturi deosebite). Naşterea formei organizate este 
condiţia jprimordială a producerii „miracolului" artei. Geneza artistica în stare 
incipientă prezintă, pentru artist, dificultatea de a întrezări şi sugera întregul şi 
de a întreţine tensiunea completărilor parțiale prin care lucrarea avansează, ca 
părţi ale unui tot care se naşte. 

Există o ciocnire dramatică într-o unitate care nu se realizează, neîmplinită 
(sau nedusă pînă Ia capăt), cînd principiul interacțiunii părţilor nu s-a instaurat 
în obiect (de exemplu, într-un tablou, interacţiunea forțelor luminii şi ale întu- 
nericului), pentru a-l constitui ca atare. Neasamblarea păstrează la un stadiu 
intermediar procesul elaborării artistice; sau, în cazuri speciale, este vorba de o 
„finalizare" a travaliului creator care ridică intermediarul la rang de finitudine 
(ca în formele cinetice ale artei moderne, în care mişcarea relevă perpetuu 
potenţialități noi ale energiei creatoare). S-a observat că, în pictură, alăturarea 
unei culori fundamentale de una avînd şi un adaos de altă culoare introduce o 
pertur- baie prin asimetrie. Repartiția fundamentalei în poziţie subordonată 
conţine o asimetrie structurală. Dar această con- trarietate de fond, această 
respingere ajută totuşi pictorului să figureze, uneori, un mesaj coerent (de 
exemplu, deosebirea, prin acest mijloc, a frunzelor de ramurile unui copac). 
Rezultatul este finalmente confuz numai cînd discordanţele sînt arbitrare. în 
fond, aceloraşi legi ale construcției estetice li se supune şi reprezentabilitatea 
imaginii în pictură, şi combinarea sunetelor într-o melodie, şi dispunerea 
evenimentelor într-o narațiune. Se poate deduce, de aici, că, în arta contem- 
porană, relația câştigă în importanţă față de reprezentare. 

Coerenţa structurală a unui obiect plastic conferă calitate expresiei vizuale, 
calitate predominantă în gustul artistic modern (în special pentru formele 
abstracte, care transmit mai pregnant mesajul actualității artistice). Configuraţia 
vizuală depăşeşte arbitrarietatea şi edifică ideea conținută în operă. Schema 
formală întruchipează în concret teme abstracte. Unirea dintre schema formală şi 
subiect concretizează în formă artistică abstracţia universală, care, astfel, devine 
conţinut fundamental. Reuşita operei stă în lizibilitatea caroia- jului de forțe, 
ceea ce ne arată din nou că arta abstractă nu se reduce doar la aparenţa formei 
pure, la o muzicalitate în sine, ci este şi purtătoarea unui sens simbolic. De aceea, 
poeti- cile recente sînt mult mai atente la rolul detaliilor în ansamblul 
compoziţiei artistice; de multe ori, deosebirea dintre realism şi abstracţionism 
ţine de simbolistica detaliilor. Cu toate acestea, renunţarea la detalii, în procesul 

de constituire a artei moderne, tendinţa de suprimare a detaliilor pentru asigu- 
rarea pregnanţei ansamblului, este evidentă în propensiunea spre abstractizare. 
Oricum, detaliile nu există în afara ansamblului, simplificarea lor înseamnă o 
operaţiune tocmai în spiritul ideii de a sublinia încărcătura simbolică pe care o 
poartă. Detaliul este în imagine cu ansamblul şi împreună satisfac o legitate 
artistică. Cît priveşte inerența simbolizării în constituenţii formali ai operei, 
avem în sprijin şi concluzia a doi istorici ai esteticii, K. E. Gilbert şi H. Kuhn, 
care au arătat că „un ansamblu de muzică sau pictură n-ar putea fi niciodată 
separat de impulsul spiritului care-l poartă, tin- zînd să-i ducă dincolo de simpla 
lui aparenţă în sensul metafizic şi la raporturi şi proporţii distincte". 

în Introducerea sa la Istoria criticii de artă, Lionello Venturi recunoaşte 
existenţa aceluiaşi principiu al ridicării dc la concret la abstract prin lucrarca 
artistului asupra datelor naturale iniţiale, ajungînd astfel la concluzia că 
adevăratul sens al „organismului” este relevat numai prin practica artistică, prin 
descoperirea de semnificație în urma operaţiunilor specifice travaliului artistic. 
Radiografiind exemplul unui pictor, esteticianul urmăreşte ridicarea la starea de 
contemplare de la nivelul prim al senzaţiilor, urmărind felul de transpunere a 
unui copac pe pînză: „Ceea ce presupunem noi a fi realitatea obiectivă a naturii 
este copacul în sine, dar ceea ce cunoaştem e realitatea lui subiectivă, pe care o 
numim caracterul copacului — cu alte cuvinte, ceea ce a văzut şi a simţit 
pictorul. Asupra acestei realități subiective lucrează imaginaţia, în scopul de a o 
clarifica, de a-i reda imaginea. Artistul ajunge la clarificarea respectivă şi îa 
crearea imaginii numai atunci cînd reuşeşte să înțeleagă forma realității 
subiective. Funcția copacului constă în a-l inspira pe pictor”. 

O concepţie evident asemănătoare dezvoltă Northrop Frye despre natura şi 
funcţia criticii, cînd conchide, sub un titlu „organicist” (Anatomia criticii) şi în 
spirit aristotelician, că „se simte în critică nevoia imperioasă a unui principiu or- 
donator, a unei ipoteze fundamentale capabile, asemenea teoriei evoluționiste 
din biologie, să privească fenomenele pe care le studiază ca părți ale unui întreg). 
Evident, postularea coerenţei depline în sistem perfect inteligibil este o condiţie 
a criticii moderne. Aplicat la literatură, de data aceasta, esteticianul american 
pătrunde prin poarta deschisă de inteligi- bilitatea din ştiinţele naturii, pentru 
înţelegerea literaturii nu ca un simplu conglomerat de opere, cî ca decurgînd 
dintr-o ordine generală, deoarece, „aşa cum toate ştiinţele naturii se bazează pe o 
ordine existentă în natură, literatura reprezintă şi ea o ordine”. 

Observațiile făcute ne conduc la concluzia că putem vorbi şi despre un 
organicism „contextual", care rezultă din procesul de integrare a oamenilor 
aparținînd unei colectivităţi stabile, într-un context cultural-artistic prin 
exaltarea unui cod semantic integrator (extinderea analogică a principiilor 
artistice între producători şi consumatori de artă, caracteristică epocilor „clasice”, 
de maximă înflorire culturală, după care urmează, de regulă, în dialectica istoriei, 
dicotomia gusturilor, care marchează faze de decadenţă, de opulenţă formală, 
alexandrină, de nesiguranță). 

Teoria organologiei estetice conţine în sine o serie de sugestii artisticeşte 
constitutive şi, de aceea, exercită o reală seducţie asupra cercetătorului, aceasta şi 
datorită vitalităţii sale de-a lungul timpului, dar poate şi datorită relativei sale ne- 

glijări în aria preocupărilor exegetice. Din epoca de aur a gîndirii eleate şi pînă în 
cea mai strictă actualitate, ideea artei ca organism a fost interpretată în multiplele 
sensuri pe care le conține, spectrul său ideatic larg oferind personalităţilor 
teoretice mijloacele unei — uneori — patetice pledoarii. 

Ideea artei ca organism, reluată, pînă în zilele noastre, de esteticieni din 
cele mai diverse părți, îşi află originea treptat pierdută într-un îndepărtat istoric 
trecut vag spre mitologie. în accepţie primitivă, semnificaţia biologică a frumosu- 
lui artistic desemnează o reacție magică a omului, de apărare 

a lui de tot ce atacă instinctul său de conservare (arta zoomorfă magică). 
Ideea frumosului biologic a exercitat la început o funcție utilitară pe fond 
existenţial, fiind în similitudine cu binele (frumos asimilat), în cadrul 
sincretismului arhaic al valorilor fundamentale. Desigur, este vorba de o formă 
rudimentară a sentimentului de frumos, care încă nu poate fi asimilat unui 
concept. Din vacuumul mitologic, o primă sugestie se poate desprinde din 
reprezentările antropomorfe, în care aspectele importante ale activităților umane 
luau forma unui simbolism magic. Odată cu evoluţia economiei primitive şi cu 
stabilizarea structurilor sociale, cu tendința de „specializare" a funcţiilor 
conştiinţei, a început un îndelungat proces de pozitivare a simbolurilor, printr-o 
treptată asimilare a lor în real. Procesul cultural de interpretare a simbolurilor a 
urmat un drum sinuos în istoria civilizaţiei şi în succesiunea mentalităților, 
tendința de  pozitivare şi socializare interfe- rîndu-se cu  resurecţia 
conceptualizărilor ezoterice, duse la o specializare acută în zilele noastre. 

Sub forma închegată a conceptului, ideea unităţii şi de- săvâîrşirii organice a 
operei de artă apare la Platon (dialogurile Fedru, Gorgias), unde, folosindu-se de 
analogia cu natura (avînd credinţa că arta, deşi „mincinoasă", constituie o copie 
funcţională a realităţii), se subliniază cerința armonici, a echilibrului părţilor în 
componența produsului artistic: „Orice cuvîntare trebuie întocmită asemenea 
unei fiinţe înzestrate cu un trup al ei, cu cap şi cu picioare, cu un mijloc şi cu 
extremităţi potrivite între ele şi potrivite cu întregul". Această idee platoniciană, 
formulată astfel în Fedru, care depinde reuşita artei oratoriei de corespondenţa 
structurală a discursului cu corpul viu, va reapare la Aristotel şi Horaţiu, în artele 
lor poetice. în Banchetul teoretizează, apoi, ideea frumosului organic, care 
trebuie să fie unic şi indivizibil. Ideea apare nuanţată estetic în Statul, unde 
găsim formulată exigenţa armoniei sau potrivirii formale, în muzică, pictură, 
tragedie, retorică. Unui discurs bun i se cere o turnură sculpturală, trebuind deci 
să respecte articulația naturală a creaturii vii. în ciuda subtilităţilor sale gnomice, 
Platon rămîne, în formularea ideii organologice, la nivelul unei corespondențe 
mecanice, neadîncite în specificitatea discursului astfel obținut, ba- zîndu-se 
doar pe asemănarea funcționalităţilor parţiale. 

O deschidere spre metafizică întîlnim, în schimb, la Atha- nasios, în ideea 
că tiparele simetrice simbolizează atît natura ca totalitate, cît şi concentrarea 
miniaturală a armoniei cosmice (în corpuri naturale sau artificiale). Athanasios 
remarcă în mod organicist efectul corespondenţelor: „Dacă o lucrare a lui Fidias 
se recomandă de la sine, fără nici o semnătură, prin armonia şi proporţiile ei 
corecte, cu atît e mai adevărat acest lucru despre lume, care e capodopera celui 
mai desă- vîrşit dintre sculptori”. 

Prima concepţie de „biolog” asupra artei o întîlnim formulată ca atare la 
Aristotel: natura oferă tipare constante, deci exercită un efect stimulativ pentru 
realizarea la maximum a capacităţilor configurative, pentru desăvîrşire. El nu 
prefigurează „muzeul imaginar" ca o sumă de obiecte, ci numai elanul energiei 
structurale. Ideea îşi găseşte justificare prin finalitatea hedonistă a artei, care este 
chemată „să poarte asupra unei singure acțiuni, întregi şi complete, avînd un în- 
ceput, un mijloc şi un sfîrşit, pentru ca — una şi întreagă, ca orice arganism — să 
poată produce desfătarea care-i e proprie" (Poetica, XXIII). Interesul său pentru 
procesele organice I-a făcut să susțină şi modelarea ca atare a conceptului de 


„imitaţie", aplicat la artele imitative ale muzicii şi poeziei: complementaritatea 
plăcută a culorilor în pictură, raporturile armonioase dintre tonuri în muzică. 
Ordinea estetica maximă, dispunerea părților astfel încît să se asigure atingerea 
unui scop unic, fixează funcția în întreguri semnificative. Avînd „suflet' 
(subiecte sau istorisiri), operele sînt „organisme vii"; între diferite arte diferă doar 
gradul de coerență, însă tipul de organizare este acelaşi. Studiind poezia în modul 
în care un biolog studiază sistemul natural de organizare (ela- borînd, deci, legi 
generale ale experienţei artistice, delimitînd genuri şi specii), Aristotel avea 
convingerea că, astfel, poate ajunge la un sistem de cunoştinţe practic integral 
inteligibil. 

In filosofia Stagiritului, arta fiind o realitate posibilă, deci o reprezentare 
verosimilă, analogia cu virtuțile organismului demonstrează necesitatea unei 
unităţi structurale în organizarea produsului finit, cu o ordine interioară 
intenționată pentru atingerea unui scop. Şi la Platon, şi la Aristotel, ideea 
organologică servea scopului pedagogic al învăţăturii că esența operei stă în 
convergenţă: armonia interioară şi închegarea de ansamblu. Deşi cei doi au 
stabilit esența naturala a organologiei estetice, la Plotin vom întîlni convertirea 
premisei organice într-o justificare transcendentă, frumuseţea naturii în 
întregime fiind dovada acestei epifanii, concluzia unităţii fiind aici speculată. 
Este de amintit că E. Adickes acorda şi acestei viziuni o îndreptăţire (existentă, 
dealtfel, în logica temei), prin sesizarea compatibilității de principiu, teoretice, 
dintre organicitate şi teza monistă a principiului suprem: „Concepţia monistă 
despre lume este influenţată în chip esenţial de punctul de vedere estetic. 
Universul în totalitatea lui este pentru el un organism, ale cărui frumuseți le 
admiră" (Charak- ter und Weltanschauung, 1907). 

în concepţia istoricistă a lui Winckelmann, întreaga artă antică este 
asemuită cu un fenomen biologic, care ajunge treptat la maturitate, parcurgând, 
pentru aceasta, faze succesive. Important este faptul că istoricul de artă subliniază 
conceptul de evoluţie a stilurilor. Urmărind această dezvoltare vie („istoria artei 
are ca scop expunerea obîrşiei, creşterii, schimbării şi prăbuşirii ei"), în sensul 
morfologismului cultural, Winckelmann ţinea cont de efectele climei şi ale 
condiţiilor socio-politice (Du Bos semnalase relația dintre climă şi geniu, idee ce 
va deveni axială în concepţia lui Taine). 

Tendinţa „anatomică” — prima prefigurare experimentală, „ştiinţifică, a 
impactului organismului natural cu arta 
— s-a manifestat în Renaștere. Rafael, Diirer, Michelangelo au tratat erudit 
baza anatomică a mişcării. Experimentul ştiinţific releva un model de simetrie şi 
proporţie arhitecturală. într-o scrisoare a lui Michelangelo către cardinalul 
Rodolfo Pio, se cuprinde şi această concluzie în legătură cu observaţiile sale: 
„elementele arhitectonice trebuie să urmeze aceeaşi regulă ca şi membrele 
corpului omenesc”, observaţii care vor deveni canonizate pentru practica 
artistului clasic, prin statuarea perfectei permeabilităţi a corpului uman la suflet 
— corpul ca spirit exteriorizat. Modelul omenesc al formei perfecte devine 
modalitatea de autodeclarare a spiritului. Să nu uităm că grecii vechi au făcut din 
forma naturală o pecete de emoție şi înțelepciune, un ideal clasic al frumuseţii. în 
aceasta constă poezia sculpturilor lor, idealul artistic al antropomorfismului. Tot 
în Renaştere, Leon Battista Alberti remarca imgortanța structurării organice a 

produsului artistic, derivata din principiul organicității universale. 

Clasicismul marchează stabilizarea conceptului organo- logic în poetici 
canonizate, cînd echilibrul natural al operei, dozarea deveniseră test al 
succesului. Indicînd profesoral modelul în natură („Unicul vostru studiu natura 
deci să fie"), Boileau exprimă crezul perioadei: „Din opera de artă cu piese 
potrivite | Un singur tot să faceți prin forme diferite“ (Arta poetică). Prin 
acceptarea necondiționată a filosofiei naturaliste a culturii, dusă la prejudecata 
imitaţiei mecanice, codificarea ambiţionată de clasicişti reducea substanţial apor- 
tul creator al artistului. Legiferarea Parnasului a folosit analogia cu produsele 
naturale, gîndite ca entităţi, în iluzia tau- maturgică a definitivării dogmatice, a 
canonizării operaţiunilor de execuţie. Pentru Descartes, mişcările somatice con- 
trolează raporturile simple şi intervalele din muzică (con- damnînd, din această 
perspectivă, contrapunctul artificial), combinarea de măsuri şi proporţii are 
menirea de a stabiliza organismul artistic ca totalitate, pentru a putea produce 
senzaţii plăcute şi folositoare. Hobbes deduce unitatea şi vioiciunea spiritului 
direct din agilitatea vitală: imaginaţia depinde de „mişcarea organelor corporale. 
Astfel, spiritul nu va fi nimic altceva decît mişcările din anumite părţi ale unui 
corp organic”. 

Interesantă este preluarea gîndirii artistice organiciste de la clasicismul 
obiectivist la reflexul subiectiv al intimităţii romantice. Ca o compensație, 
Sainte-Beuve voia să apropie de realitatea vie critica şi teoria, osificate de precep- 
tele clasicismului, ceea ce a dus la confirmarea, dintr-un alt unghi, a unității 
organice a operei. „Sînt un naturalist al spiritelor” — se va confesa Sainte-Beuve, 
într-o lucrare de biografie spirituală (Cuvinte despre mine însumi), conştient că 
romantismul nu subminează caracterul unitar artistic al operei, ci îi imprimă 
dinamism inedit orin reabilitarea estetică a neprevăzutului. Lansînd ideea 
clasificării artiştilor în familii de spirite, recunoaşte că şi-ar face un titlu de glorie 
din a fi, spiritualiceşte, considerat „un discipol al lui Bacon”, cel care propusese 
„noul organon" ca experiment natural anti- scolastic. Ca o prelungire firească a 
criticii naturaliste (care relevă „adevărul relativ al fiecărui lucru şi al fiecărui 
organism"), se promovează arta portretului ca metodă critică, al cărei scop 
intenționa o „clasificare a spiritelor". De aici vor deriva „fiziologiile" artistice, 
înflorite în perioada de confluență a romantismului cu realismul critic, sub 
semnul naturalist al descrierii obsesive (reducerea esteticii Ia fiziologie). 

Herder a activat în ideea concilierii spiritului cu natura, în care vedea 
modelul perfecțiunii. Dar a situat în natură năzuinţa de unire cu spiritul, printr- 
un proces evolutiv, în stadii, pe care, parcurgîndu-l, se va ajunge la perfecțiunea 
spiritului pur. Concepţia lui antropologică tinde să esenţia- lizeze unitatea 
indestructibilă a corpului şi spiritului, a simţurilor şi intelectului. în referință 
estetică, obiectele frumoase trebuie dispuse sistematic, după o clasificare 
ascendenta. 


Procedeul derivat al „fiziologiilor” a fost precedat de eseismul englez din 
characters — mici tratate de morală, portrete umane studiind caracteristicile cîte 
unui personaj. (Corespondentul modern al „fiziologiei”, reflectată răsturnat, este 
perspectiva introvertită a analizei psihologic-microscopice, de tip proustian şi pe 
baze bergsoniene, dusă la o ostentaţie a detaliilor. Este o distincţie colaterală, o 
posibilitate teoretică de descendență, cu implicaţii ce pot fi exploatate.). Dar tot 
în Anglia vremii, Joshua Reynolds se entuziasma de starea perfectă a naturii, 
susţin în d doctrina tradițională a frumosului ideal dedus din regulile de artă 
stabi.ite de practica marilor maeştri. Regulile corecte se întemeiază pe natură: 
„apelează la natura însăşi, care îţi este totdeauna la îndemînă, şi în comparaţie cu 
a cărei adevărată splendoare, cele mai frumos colorate picturi sînt slabe şi pale“. 
Natura ca model pentru artist conţine adevăruri universale („cînd artistul a ajuns 
să conceapă în imaginaţia sa imaginea frumuseţii desăvârşite sau ideea abstractă a 
formelor, se poate spune că e vrednic de a fi primit în marele sfat al naturii"). In 
consecință, trebuie studiate nu particularitățile individuale, ci speciile, 
proprietăţile generale. Reynolds găseşte că imitarea ideală a naturii poate fi 
facilitată prin studierea proporţiilor din statuaria antică şi a compoziţie marilor 
picturi italiene. 

în secolul al XVIII-lea francez, Rousseau, deşi nu a elaborat un sistem al 
frumosului, a dat, în schimb, un nou înţeles „naturii' ca model al artei. Un 
îndemn pentru accasta a fost lupta sa împotriva artificializării în viață, deci şi pe 
scenă sau în muzică, fenomen corupător de gust. Armonia muzicii — susținea el 
— acţionează asupra organului de simţ asemenea unei scheme coloristice 
abstracte. Dacă la Diderot, „raportul" (sinonim al frumosului) exprima o tendință 
favo- rizantă pentru imitarea naturii în muzică, Rousseau îndemna, şi el, spre 
cultivarea sentimentului natural în artă, capabil de a oferi modele. 

Oskar Walzel (v. Gehalt und Gestalt im Kunstwerk des Dichters, 1923) 
remarca reluarea teoriei estetice a orga- nicității pe o scară întinsă, de la ideea 
platoniciană a desă- vârşirii organice a operei de artă, pînă la marea răspîndire 
din Germania epocii romantismului în literatură şi a filosofiei clasice. Şi Kant 
resimțea legătura dintre frumos şi organismele naturale; Herder, Goethe şi 
Schiller definesc la fel operele de artă, ca nişte organisme cu viaţă specifică, 
rezultînd dintr-o biologie de altă natură. Teoreticianul cel mai îndeaproape 
preocupat de adevărul estetic al conceptului or- ganologic rămîne, în această 
perioadă, Schelling. El înţelegea filosofia ca un spirit dinamic, însuflețitor pentru 
arte, similar sufletului ca funcţionalitate vitala în ordinea naturală a lucrurilor. 
Paralelismul pe care îl stabileşte Schelling între artă şi natură se referea în special 
la mecanismul analog al obiectivării: „în lumea ideală, filosofia se comportă față 
dc artă întocmai ca rațiunea față dc organism în lumea reală. Căci, dacă rațiunea 
devine obiectivă în chip nemijlocit prin intermediul organismului, şi ideile 
eterne ale rațiunii se obiectivează în natură ca suflete ale corpurilor organice, tot 
astfel ideile filosofice se obiectivează în artă ca suflete ale unor lucruri reale" 
(Filosofia artei). 

Teoria organicităţii operei de artă a primit o învestitură mai adîncă, trecînd 
prin retortele de rafinament ale spiritului goethean. Marele poet orienta 

principial fantezia productivă spre sistematizarea legic naturală a imaginilor con- 
stituite în plăsmuiri artistice care, asemenea organismelor naturale, vor avea o 
structură inerenta firii lor: artistul trebuie ..să inventeze la nesfîrşit plante cu o 
existență pe deplin viabilă, plante care, cu toate că nu există, ar putea totuşi să 
existe, fără a fi numai plăsmuiri picturale ori literare, ci avînd veridicitate şi 
necesitate lăuntrică” (scrisoare către Herder, din 1787). Concepţia unei unităţi de 
stil între artă şi natură îl determină pe Goethe să admire necesitatea intimă a 
proporţiilor din sculptura antică, unde totul se înlănțuie după imperativul unei 
logici organice. Goethe a ajuns la aceste convingeri şi sub influenţa filosofiei 
panteiste a lui Spinoza, care întemeia metafizica (lumea ideilor) pe apropierea de 
înfățişările concrete ale naturii. Goethe ajunge, pe această cale, la o concepție 
organicistă vizînd idealitatea reprezentativă a artei antice şi, de aici, apoi, la un 
concept estetic autonom. 

Pentru Schopenhauer, muzica era o încununare şi o sumă a artelor. în ea se 
cuprinde extensiv voinţa şi reflectă toate treptele procesului prin care trece 
natura. Muzica, întocmai ca lumea, este un precipitat al voinţei. Teoreticianul 
separă elementele muzicale formale şi le asociază regnurilor animale, în cel mai 
direct spirit naturist: tenorului îi corespund cristalele, altoul are atingeri ca 
animalele etc. Schopenhauer a întemeiat plăcerea estetică pe contemplare şi a 
înnobilat conceptul de viza contemplativa. El preia idei din gîndirea estetică a lui 
Schelling, de la 1800, ca reluarea ritmului prototipic al universului în muzică, sau 
a prototipurilor naturii organice în formele sculpturii. Corelaţia ideala filosofie- 
artă reproduce corelaţia vitală rațiune-organism. Arta înmănunchează într-un 
unic organism sinteza activităţilor conştiente şi inconștiente, a libertăţii şi a 
necesităţii. Realizarea artistică înseamnă o revenire la natură: „întocmai după 
cum raţiunea devine în chip nemijlocit obiectivă numai în organism, iar ideile 
intelectuale eterne se obiectivează ca suflete ale trupurilor organice, la fel şi 
filosofia divine în chip nemijlocit obiectiva prin artă, iar ideile filosofiei se obiec- 
tivează ca suflete ale obiectelor reale". 

Tot ia începutul secolului al XIX-lea, Vicher se ocupa de obiectivitatea 
naturala a frumosului, introducînd chiar conceptul de „fizică estetică” 
(acsthetische Physik), în care erau clasificate tipuri de frumuseţe naturală, în 
trepte de realizare estetică. Pe linia Iui Vischer, de interpretare a similitudinii în 
obiectivare, se situează şi esteticianul german Ih. Lipps, spirit cuprinzător (a fost 
printre primii care au teoretizat „urîtul" ca obiect de studiu al esteticii). Promo- 
vînd ideea simpatiei cu formele cele mai elementare ale naturii (aşa-numitele 
„simpatii lineare"), Lipps apreciază drept pozitiv estetice acele lucrări care 
îngăduie o cît mai largă obiectivizare, o cît mai intensă vitalizare. Susţine, astfel, 
un biologism al concreteței estetice, înțelegînd arta după ideea naturală a 
organismului vital, aflat în plenitudinea nediferențiată a manifestărilor sale. 
(Subtilitatea acestei idei o va remarca Lucian Blaga atunci cînd aprecia ideea 
enunțată de Lipps drept „o apărare deghizată a naturalismului în artă" 

— Filosofia stilului). 
Prin H. Taine (Filosofia artei) se asimilează modelul natural într-o estetică 

normativă propunînd o botanică a operelor. Metoda ştiinţelor naturii (faţă de 
care Croce manifestă neîncredere, califioînd-o cînd „superstiţie", cînd iluzie", 
luînd-o în spiritul unei analogii stricte) îl determină să pretindă o estetică 
asemenea unui fel de „botanica, aplicată nu la plante, ci la opere omeneşti”, care 
să urmeze „mişcarea generală ce apropie zi de zi ştiinţele morale de cele ale 
naturii şi, dînd unora principiile, precauţiile şi direcţiile celorlalte, să le 
comunice aceeași tărie şi să le asigure același progres". Taine şi Brunetiere 
legitimează asimilarea darwinis- mului în teoria artei. 

Un moment aparte în concepţia organoiogică este marcat de romantismul 
englez de la limita secolelor al XVIII-lea şi 

al XIX-lea. S. T. Coleridge, poet romantic înspăimîntat de tendinţele 
democratice ale revoluţiei franceze din perioada dictaturii iacobine, a preferat 
revoluţiei industriale refugiul în peisajul frust din nordul Angliei, alături de 
Wordsworth şi Southey, „poeţii lacurilor” (/ake's poets). Ardent studios al 
filosofiei germane, Coleridge va excela în compunerea „baladelor lirice", unde 
topeşte, într-un tot organic, construit vizionar, o serie de planuri artistice 
convergente —m fantasticul, realul, liricul, narativul, elemente medievale şi 
exotice, amănunte prozaice, configurînd astfel un organism artistic complex 
articulat. Coleridge, artist al sintezei romantice, indica structura unitară drept 
izvor al satisfacţiei estetice, postulînd plăcerea artei ca asimilare a unui întreg. Se 
ajunge, pe această cale, la concluzia tehnică, ţinînd de înțelesurile poeticii, că 
însuşi cuvîntul este un cumul de semnificații, un complex ideatic, un organ 
denominant complet. Ideea a devenit extrem de fecundă în teoria modernă a 
textului. 

In epoca ştiinţei, estetica — prin Darwin — extinde frumuseţea la sfera 
selecției naturale (în Descendența omului); ducînd mai departe un principiu 
formulat de Alexander von Humboldt, afirma că „omul admiră şi adeseori 
încearcă să exagereze orice caracter i-ar da natura". Herbert Spencer dezvoltă 
acest curent de gîndire explicînd arta într-un context mai larg: utilitatea ei 
specifică este determinată de trăsături structurale existente în marile organisme 
ale naturii şi societăţii. Imbinînd fiziologia cu sociologia, el înțelege arta ca 
expresie sublimă a unui instinct vital. 

Biologia, ca bază a creativităţii, a oferit cîmp de interpretare şi lui Karl 
Philipp Moritz, care, în Despre imitația formativă a frumosului, asimila omul 
unui microcosm, cu puteri formative şi senzitive bazate, biologic, pe „cel mai fin 
ţesut al organismului nostru". Artistul imprimă imaginea universului în obiectele 
frumoase izolate pe care le produce. Influențat de Goethe, Moritz combină 
vederi fiziologice cu o cosmologie pitagoreică. 

în a doua jumătate a secolului al XIX-lea, Nietzsche situa în viață centrul 
creator al universului. Arta este, deci, afirmativă şi în continuă creştere şi 
mişcare, asemenea plantelor şi animalelor. Estetica sa biologică conferă 
supremație frumosului care, prin autoafirmare, supune şi transfigurează 
realitatea. în acest fel, scrie Nietzsche, „frumosul se încadrează în categoria 
generică a valorilor biologice ca utilul, sănătosul, augmentative ale vieții, dar 
într-un asemenea mod îflcît o cantitate de stimuli asociaţi cu, şi amintindu-ne 
vag, de obiecte şi stări utile, trezesc în noi sentimentul frumosului, adică al unei 
sporiri a simțămîntului de putere". „Biologismul”! lui Nietzsche este un meta- 
naturalism, deoarece, deşi arta „e o stimulare a energiilor animale prin imagini și 
dorinţe ale unei vieţi potenţate!!, acest din urmă ideal cuprinde programul unei 
revalorizări totale, nu numai al sporirii vigorii vitale. 

în Despre senzațiile de ton, Hermann Helmholtz (a doua jumătate a 
secolului al XIX-lea) era preocupat de baza fiziologică a muzicii (după idei 
asemănătoare avansate de italianul Tartini şi francezii Jean-Philippe Rameau şi 
Jean d'Alembert), pentru a demonstra că legile armoniei muzicale sînt naturale. 

O adevărată înflorire a cunoscut ideea estetică a orga- nicităţii artei în 
morfologia culturii din filosofia germană, ca şi, în general, în epoca modernă a 
filosofiei culturii. Aceasta se datoreşte şi gîndirii naturaliste izvorite din 

descoperirile din domeniul ştiinţelor naturii ale lui Geoffroy de Sainte- Hilaire, 
Lamarck, Linne, Cuvier, Ca un ecou al mitologiei germane, care divinizează 
locul, Frobenius şi Spengler concep cultura ca manifestare a unui duh specific 
care fuzionează intim cu un anumit peisaj. Pentru Leo Frobenius, etnolog, 
preocupat mai ales de cultura neagră, spaţiul african determină existența a două 
feluri de culturi: hamită („spaţiul boltă") şi etiopă („spaţiul infinit”). Cultura 
devine astfel un organism independent şi supraordonat vieţii intenţionate a 
oamenilor. Caracterizînd cultura occidentală drept „faustică", Spengler îi atribuie 
o viaţă strict biologică (tinereţe, maturitate, îmbătrînire), civilizația marcînd 
senilizarea organismului cultural, care își scandează vîrstele ca etapele unui 
destin. Pentru Spengler, sufletul unei culturi configurează forțe demonice care 
acţionează doar în anumite modulații peisagistice. (Printre alţii, Lucian Blaga va 
sesiza exagerările filosofului german, amendîndu-i în abstract constructivismul 
metafizic: „Reuşind să dea sinteza intuitiv-organică a unei culturi, descoperindu- 
i sufletul şi simbolul spaţial, Spengler trebuia să se oprească aici, ca la un «ce» 
ultim, ca la un «fenomen originar», despre care Goethe spunea că e inexplicabil şi 
ireductibil' m— Fenomenul originar.). Teoria procesului biologic ciclic investeşte 
cultura cu autonomie entelehială. în tema de față, postulatul spenglerian al 
„sufletului culturii" corespunde „conştiinţei în genere" a lui Kant, „eului absolut" 
al lui Fichte, „Ideii" lui Hegel. Aceste formulări simbolice, 

dincolo de expresia unei autonomii morfologice, pot primi conţinuturi 
specifice de la popor la popor (la noi, Blaga a teoretizat specificul ancestral în 
formula „spaţiului mioritic'!). 

Pozitivismul naturalist reia ideea organologiei estetice prin obiectivarea 
linei realităţi demistificate, supunînd-o unui exerciţiu de descripţie anatomică 
prin romanul naturalist (teoretizat de Claude Bernard sau Zola). Spre sfîrşitul 
secolului al XIX-lea, ]. M. Guyau reînnoia pledoaria pentru o poezie pozitivistă, 
care să-şi însumeze elementele organicului, printre care şi cuceririle biologiei (în 
amplul studiu Problemele esteticii contemporane). 

în secolul trecut, biologia oferea un model de cercetare şi pentru alte 
discipline, în paralel cu dezvoltarea referinței epistemologice a pozitivismului. 
Artistul ambiţionează sa ajungă la o viziune de 

biologie socială, după cum criticul 
devine sensibil la modelul biologiei literare. Sporul informaţional constituie unul 
dintre rezultatele astfel obținute, pe lîngă cel intrinsec, fundamental — al 
modelului organicist. Cîştigul în latura progresului informaţional se referă la 
îmbogățirea datelor referitoare la viaţa artistului, geneza operei, influenţele 
exercitate de alţi creatori şi de alte opere, tot 
astfel cum a sporit simţitor caracterul documentar al artei despre timpul şi 
societatea respectivă. Modelul ştiinţific al vremii a fost preluat şi de critică, sub 
forma sistematizărilor masive şi riguroase, ca cele întreprinse de Taine, Brandes, 
Brunetiere. Normativitatea de inspiraţie ştiinţifică venea să dea esteticii o nouă 
bază pentru reevaluarea conştiinţei de sine, nu în referire la onormă abstractă, 
cum se întîmplase 

în vremea clasicismului, ci la o realitate de sine stătătoare, 
simultană. Modelul „naturist", oarecum standardizat, va determina strădanii de 
clasificare şi corelare a faptelor; în lingvistică, aceste eforturi au caracterizat 
şcoala comparativ-is- torică a „neogramaticilor”, dornică de stabilirea unor 
caracteristici structurale şi tinzînd spre tipologii clare. Polemica implicită se 
exercită pentru renunțarea la metafizică şi pentru concentrarea interesului 
asupra naturii şi virtuţilor proprii fiecărui limbaj artistic în parte. Sintaxa 
construcţiilor corecte garantează individualitatea oj>erei în contextul climatului 
cultural în care aceasta a aparut. Modelul ştiinţific organicist, bazat pe 
cauzalitate, a determinat, la începutul secolului, construirea, în paralel, şi a unui 
model antipozitivist, rezultat din apetența umană pentru „comprehensiune", prin 
Wilhelm Dilthey şi şcoala de la Freiburg. 

Bivalența raportului estetic care înglobează, în viziune organologică, 
obiectul de artă şi contemplatorul într-o unitate artistică omogenă, atribuie 
contemplatorului funcţia unui element activ în producerea valorii de artă. 
Viziunile orga- nologice au asimilat şi dezvoltarea estetică a omului la principiile 
devenirii organice, în care imanența biologică determină în mod necesar 
caracterul devenirii. Acest fapt îl sublinia şi Soren Kierkegaard, cînd afirma: „o 
dezvoltare estetică se aseamănă cu dezvoltarea unei plante şi, deşi individul 
devine, el devine numai ceea ce este nemijlocit" (Fnrweder- Oder). 

în teoria organicistă mai importantă este unitatea supraordonată decît cea 
subordonată (elementele de construcţie), fapt care-i subliniază deschiderea spre 
structuralism. Conceperea operei ca o ierarhie de nivele (cum precizase Roman 

Ingarden pentru opera literară, în Das literarische Kunstwerk, 1931) evidenţiază 
straturile ca fiind efecte ale ansamblului, în virtutea unei estetici a formei 
inspirată de filosofia Gestalt- ului şi, în artele plastice, de teoria stilurilor 
(Worringer, Wolfflin), dusă pînă la o doctrină generală a simbolismului formelor 
(Cassirer). Samuel Alexander explică procesul creator ca un naturalist, prin 
variatele impulsuri vitale, cel constructiv fiind un resort biologic fundamental. 
Ca exteriorizare specific umană, productivitatea naşte artă, instinctul evoluînd în 
meşteşug. Pe de altă parte, psihologia gestaltistă (Wertheimer, Kohler, Arnheim) 
egalizează „plăcerea" formei între om şi natură: ca şi în natură, omul caută forme 
economicos construite, cu configurații armonioase şi organizare ierarhică, 
eficiente, graţioase în cele din urmă. Faţă de cristalizarea minerală, imaginația 
artistului este conştientă şi mai energică. Numai totalitățile dau succes 
experienţei umane şi cuprind în fizionomia lor frumuseţea, caracterul estetic. 

Analiza structurală a impulsionat studiul imanent al operelor, concentrînd 
atenţia asupra lucrării în sine, privită ca o existenţă absolută. Leo Spitzer milita 
pentru subordonarea analizei stilistice „explicării operelor particulare drept 
organisme poetice în sine, fără a apela la psihologia autorului” (Limba si 
literatură), Chomsky făcea deosebirea între o structură profundă a limbajului (o 
facultate a limbajului înnăscută omului) şi una superficială, rezultată din 
transformările limbajului în întrebuințare. Saussure atrăgea atenția că nici 
funcţia, nici utilizarea sa efectivă nu pun în pericol caracterul organizat al 
limbajului: în orice moment al existenţei sale, limbajul se prezintă cu o 
organizare inerentă, numită de el sistem (iar de succesorii săi structură). 
Operațiunile necesare pentru determinarea unei unităţi presupun ca această 
unitate să fie pusă în raport cu altele şi să facă parte dintr-o organizare de 
ansamblu. Elementele lingvistice nu au nici o realitate independentă de relația 
lor cu totul. Astfel, unitatea expresivă se leagă de ideea de valoare. 

Caracteristicile acestor preocupări de explicare şi analiză ţin de relaţiile 
dintre unităţi, de sinteza structurală, delimitînd funcţie şi loc în reţele 
convergente, relevînd constante formale, legături ale unui univers („o operă de 
artă poate fi recunoscută dia împrejurarea că forma ei internă manifestă o anume 
necesitate — caracterul de unicitate al ritmului ci“ — W. K. Wimsatt jr., Despre 
efectele iconice). Constituenţii imediaţi materializează scheme artistice origi- 
nare. Acestea se caracterizează prin existenţa unei reţele de convergențe, cu 
constante formale care identifică structuri în care se revarsă universuri mentale, 
fiecare artist conce- pîndu-l pe cel mai potrivit necesităţilor sale interioare de 
exprimare. în acest fel, conceperea structurală a produsului artistic acţionează şi 
ca o frînă în calea tendinței de „fărâmiţare" pe care o aduce analiza tematică, 
protejînd unitatea operei, coerenţa ei dc principiu, ceea ce Spitzer numea eti- 
monul spiritual. 

O formă ilustrativă a rigorii plurivalente în artă este cuprinsă în experiența 
cubiştilor de a percepe simultan obiectul în mişcare, cu tendinţa de încorporare 
totală a experienţei estetice în obiectul estetic. Cubismul exprimă rigoare mate- 
matică şi logică a reprezentării realului, o cunoaştere metodică a lumii vizibile, 
refacerea figurii totale în portrete prin descriere simultană, ceea ce incita la 
căutarea compozițiilor geometrice („cubismul şi suprarealismul / . . . / sînt, în 

fond, o exacerbare a geometrismului pictural" — M. H. Radian, Cartea 
proporțiilor). Cubiştii sugerau coerciţia, organizarea întregului prin procedeul 
transparenţei reciproce a unităților componente, făcînd indivizibilă 
reciprocitatea, deci postularea părților. Din rigoarea lor s-a născut şi reacția com- 
pensatoare de reîncărcare plastică a expresiei, ca în cazul reînvierii orfismului, în 
secolul nostru, sub forma dorinţei de muzicalizare a tonurilor şi volumelor. Faţă 
de rigiditatea geometrică a cubismului, orfismul accentuează valorile de armonie 
şi corespondenţă între culori şi sunete, reluînd în expresie plastică organicitatea 
corespondenţelor lui Rimbaud. 

Ceea ce Apollinaire numise orfism, Cendrars eticheta drept simultaneism: lectură 
în compoziție unitară a imaginii; fiind corespondenţă între ton şi sentiment, 
imaginea se construieşte asemenea unei partituri muzicale. Dar aceasta nu a 
însemnat că organicismul artistic modern nu s-a servit mai pe larg de 
transplantul rigorii matematice în conceperea şi executarea produsului de artă. Să 
ne amintim că, în arhitectura americană interbelică, au început să primeze 
tendinţe funcționaliste care se opuneau exceselor decorative ale stilului 1900. în 
consecință, ia naştere mişcarea /nternational Slyle, de orientare raționalistă, 
simbolizată în rigoarea volumului geometric. Integrată funcţional în civilizație, 
arhitectura astfel creată a exprimat o mare putere de generalitate pe baze 


matematice, fiind integral funcţională,dar cu riscul de a 
fi sacrificat 

emoția de dragul unităţii pragmatice. Ilustrîndaceeaşi orientare, 

artiştii de la De Stijl aplicau principii 
raţionaliste, 


geometrice, oponente deversării excesive a subiectivității creatorului într-un 
„baroc modern". 

O altă formă de organicitate modernă priveşte expansiunea artisticului în 
afara limitelor teoretice admise diverselor genuri şi specii. Tendinţa sincretică 
modernă, care face să convergă acţiunea, spectacolul, ambientul, reface organici- 
tatea inițială, sincretismul arhaic. „Integrarea" în arta modernă exprimă o 
tendinţă de organicism estetic complex: Baubaus-ul, între arhitectură, 

tehnică, utilitarism şi peisaj; 
Deutscher Werklund, între arhitectură şi artele decorativ- aplicale; //appening-ul 
proclamă interferența formelor de artă, spaţiale şi temporale, ducînd 
convenţionalismul şi dorinţa de semnificaţie pînă la posibilitatea de control 
asupra evenimentului real, prelungind valoarea estetică de la obiectul de artă la 
actul artistic; picto-poezia, aşa cum a fost promovată la revista interbelică de 
avangardă românească 75 II. P. şi ilustrată de lucrările lui Victor Brauner. 

Dar prin această eflorescență a inovaţiilor formale s-a ajuns şi în 
vecinătatea unei alte propensiuni a teoriei artistice moderne, aceea a salvării 
specificului de sub influenţa apla- tizatoare a internaţionalismului cu orice preţ a 
expresiei, vădite în efectele uniformizatoare mass-media şi simultaneităţii de 
psihologie executorie. Este tendința — bunăoară — a grupării Cobra, alcătuită 
după al doilea război mondial în ţările nordice şi care depunea eforturi pentru 
definirea personalităţii artistice a diferitelor popoare, căutînd, pentru aceasta, 
surse de inspiraţie în arta populară; a grupării ruseşti 

Golubaia Roza, care Intenţiona să orienteze creaţia artistica spre 
valorile spiritului autohton; a preocupării intense, din estetica 
românească recenta, de a defini prin specificul național esenţa creaţiei 
artistice şi şansa acesteia de a participa efectiv la circuitele universale 


ale valorilor spirituale. 

In gîndirea estetică națională, ideea artei ca organism şi-a aflat 
primul adept: fervent şi primul teoretician pătrunzător în persoana 
lui Mihail Dragomirescu. 

Modalitatea realizării individuale a capodoperei I-a dus pe 
estetician la analogia produsului artistic cu organismele naturale, 
acreditînd teoretic un nou tărîm ontologic, sinteza superioară prin 
fuzionarea psihicului cu fizicul — lumea psihofizică. Ca eveniment 
organologic, acest postulat drago- mirescian anticipa de aproape 
opinia lui Henri Focillon care, adept al funcţiei morfologice a artei, 
stabileşte existența unui „al patrulea regn" — cel al formelor (Za vie 
des fon?ies, 1934). 

Fiind şi ea complet constituită, ca cea reală, lumea psi- hotizică 
permite un coeficient sensibil egal de aplicabilitate a clasificării 
naturale. Capodopera devine, astfel, prototipul unei „specii”, 
realizînd biologic reprezentabilitatea lumii psî- hofizice. Daca 
prototipul speciei psihofizice este capodopera, ideile realizate din 
receptarea ei individuală, avînd o infinitate de varietăţi, constituie 
acele individualități care populează specia. Pe lîngă situaţia unei 
exteriorităţi epistemologice a omului în raport cu capodopera, 
concepţie de sorginte kantiană, idsea speciei literare îl ataşează pe 
Dragomirescu şi filierei estetice scientist-pozitiviste, pe linia lui 
Taine, Brandes, Brunetiere. Este oricum interesantă această sinteză 
originală între ideile unui constructivism metafizic şi practica unei 
cstctici empinste. 

Mihail Dragomirescu este un organicist la nivelul capodo- 
perelor, susținînd perfecta lor unitate prin sesizarea unui raport 
reciproc cauzal între părți şi totalitate, precizîndu-le o finalitate 
intrinsecă. Capodopera nu este însă un simplu „individ, ci reprezintă 
„specia" însăşi. Deci ştiinţa literaturii, similar ştiinţelor naturii, nu îşi 
circumscrie studiul la nivelul unui obiect individual, ci cuprinde o 
zonă a virtualităţilor deschise. Operînd cam mecanicist în această 
arie, esteticianul detaşează printr-o disecţie de profunzime „organele" 
capodoperei, ca să le reunească, apoi, simbolic şi demonstrativ, într- 
un 

„tablou anatomo-fiziologic", a cărui schemă reprezintă întocmai 
esenţa constituţiei interne a copodoperei. în concepţia sa, prototipul 
exprimat prin capodoperă are o anatomie organică naturală: „Produsă 
în sullet, ea însăşi este în acelaşi timp suflet de sine stătător şi, de 
aceea, independent de voinţa conştientă a omului de geniu, îşi caută 
în materia fizică forma în care îşi va trăi viaţa ei de sine stătătoarelf. 
După cum se vede, fusese vizibil atras de dogmatismul doctrinei 
organo- logice, ceea ce îl determină să aplice destul de mecanic şi ne- 
diferențiat metodele oferite de cercetările din ştiinţele naturii 
mijloacelor analitice ale criticii de artă. Raționalismul său scientist 

nu poate sparge suveranitatea unei organologii metafizice: opera 
genială „este prototipul unei specii — prototip tot atît de existent şi 
tot atît de insesizabil ca şi prototipul unei specii naturale — iar 
imaginile pe care şi le fac miile şi milioanele de cititori, spectatori 
sau auditori despre acest prototip sînt tot atîția indivizi care nasc 
printr-o generare sufletească din această operă şi o fac să trăiască şi să 
perpetueze în conştiinţa de azi şi de mîines de aici şi de pretutindeni, 
a omenirii, conştiinţă care reprezintă atmosfera firească ce o dau 
condițiile vieţii tuturor acestor indivizi”. Pe baza apropierii de 
vitalismul natural, se conchide că opera proliferează „indivizi” 
esențialmente asemănători prin subsumarea lor la caracterele 
generale ale „speciei', abstract reprezentative. Atunci, desfăşurarea 
„în spaţiu" a strategiei de abordare conştientă a operei de artă duce în 
mod necesar la un studiu analitic descriptiv, de caracterizare: 
„Capodopera, fiind o specie care se deosebeşte esenţial de alte 
capodopere, are însuşiri proprii care trebuie scrutate, cercetate, 
observate, descrise şi fixate întocmai cum trebuie să scrutăm, să 
cercetăm, să observăm, să descriem şi să fixăm însuşirile esenţiale ale 
speciilor animale, vegetale şi minerale în ştiinţele naturii". Detalierea 
caracteristicilor anatomice constitutive intenționează, în principiu, 
relevarea originalității artistice prin degajarea  adaosurilor 
conjuncturale. Apoi, pe de altă parte, caracterul teoretic al 
construcției de organologie estetică exprima un exercițiu 
sistematizator exemplar, de virtuozitate sintetică, deşi analogia cu 
natura rămîne cam exterioară tocmai prin suprasolicitarea 
asemănării. Chiar ideea de prototip — şi aici îi dăm dreptate lui D. 
Caracostea m— forțează o analogie ne- concludenta estetic, odată ce 
şterge diferența dintre „capodoperă" şi „ideea de capodoperă", dintre 
obiectiv şi teoretic, prin suprimarea datelor realităţii. Dar clasificarea 
tipurilor 

ca scop suprem al studiilor sale exprimă un aspect al modernităţii concepţiei lui Mihail 
Dragomirescu, în consonanţă cu orientările mai noi de evidenţiere a caracterelor esenţiale în 
grupe de opere. Acelaşi lucru îl subliniază şi Tudor Vianu în monografia pe care i-o consacra: „A 
compara pentru a clasifica înseamnă a caracteriza. Evident, producţia literară ne- iiind istovită şi 
neputîndu-se istovi, o clasificare ca aceea care ui se propune e sortită a rămîne de-a pururi 
deschisa. Clase noi i se pot adăuga oricînd. Arborele clasificator nu încetează niciodată să crească. 
Clasificarea preconizată de dl. Dragomirescu nu este o simplă operaţie, sistematizarea, avînd un 


interes didactic, ci o lucrare esenţială a criticii”. 

Un precedent teoretic al sistemului organologic dragomi- rescian îl aflăm — destul de 
curios — în concepţia artistică a lui Alexandru Vlahuţă. Scriitorul, în conferința Onestitatea in 
arta, din 1893 (publicată în volumul File rupte, 1909), se arăta un adept al „esteticii ştiinţifice", 
ale cărei ecouri se simțeau la noi (determinismul taine-ist pătrunsese în spiritul critic românesc 
prin Gherea). Ascendenţa a cîte generaţii — se întreba — trebuie urmărită pentru a explica 
exemplarul biologic al artistului, cauzalitatea naturală a artei sale? Pătrun- zîndu-se de 
importanța muncii şi menirii sale, artistul se va simţi „creatorul unei vieţi cu mult mai mare şi 
mai însemnată decît propria lui viață, a unei vieţi purificate şi eterne". De aici pînă la „lumea 
psihofizică”" dragomiresciană nu este decît o nuanţă de intensitate şi un efort de adaptare la sistem 
estetic. Un discipol al biologismului în estetică este şi fi. Sanielevici, care propunea concepția 
unui antropologism genetic al operei de artă. 

Lucian Blaga justifica teoretic un organism cosmic, pe baze psihologice: opera de artă este 
un cosmoid, rezultat mecanic al acţiunilor stilistice ilicite ale „categoriilor abisale". Analogia 
directă cu natura imediată i se pare o relaţie figu- rativ-analogică, ipoteza artei ca organism cu un 
anumit suflet solicitîndu-i înțelesul unei metafore. Arta devansează stadiul unui organism 
reflectant față de natură, spre o revelație metaforică, „cosmoidul" fiind o sincopă a naturii 
deasupra misterului abisal. Lucian Blaga se dovedeşte a fi un organicist metafizic, unitatea artei 
decurgînd — pentru el — din imanenţa revelării. Originalitatea organicistă a operei este de 
natura „fenomenului originar”. Organismul artistic nu scandează inevitabilul cronologic din viața 
biologică, ci continuă să trăiască în eternitate, într-o formă superioară, de organi- citate cosmică. 
Se foloseşte însă de analogia cu variaţia li- mitat-ereditară din cadrul speţei biologice atunci cînd 
explică „năzuinţa formativă" a stilului unei culturi, prin consecvenţa în variaţia formală. Sursa 
filosofică a variabilităţii stilistice metafizice, din gîndirea lui Blaga, o putem detecta în unitățile 
psihice indivizibile, în monadele lui Leibniz. 

„Ca manifestare naturală — remarca Tudor Vianu —, opera de artă face parte din clasa de 
fenomene în care intră toate sintezele, asimilările, asocierile de elemente în combinaţii noi 
(...) Tendinţa naturală care conduce la opera de artă se manifestă mai înainte în instinctul 
constructiv al atîtor animale, apoi în faptul biologic al gestaţiunii şi creşterii şi chiar în 
fenomenul anorganic al cristalizărilor, stratificărilor” (Estetica). Deci, existența specifică a artei 
este un postulat izvorît din inerența naturii sale, din necesitatea legică a unei structuri mereu 
egale cu sine, cu un anumit „conținut" care nu se poate confunda. Astfel, ideea de specificitate nu 
poate fi ruptă de acea osmoză metodologică prin care natura „influenţelor" se distilează în esențe. 
Opera de artă îşi are o legitate autonomă, înțelegîndu-se prin aceasta unitatea şi coerenţa ei 
artistică, convergenţa în unitate a forțelor sale specifice. 

(Alte ecouri: G. Bogdan-Duică, sub influenţa lui Taine şi Scherer, stabileşte un paralelism 
destul de naiv între artă și ştiinţele naturale; în viziunea organojpgismului vitalist al lui Eugeniu 
Sperantia, frumosul este o proiecţie a faptului vital, iar estetica o biologie de tip special; Şerban 
Cioculescu, urmărind unele „aspecte lirice contemporane", argumenta „pregnanţa biologică, 
puterea de fecundare a unei opere vii asupra spiritelor", numind influenţele în terminologie 
naturalistă.) 

Analogia cu natura a fost o posibilitate de a sublinia — mai direct sau mai metaforic — 
organizarea structural închegată a produsului artistic, postularea specificităţii artistice. în 
perioade de degradare a idealurilor estetice, simbolica înţelegere naturală a operei de artă a jucat 
un rol regenerator, razpjendicînd justeţea revenirii din diversiune (chiar atunci cînd îmbrăca 
haina înşelător-transparentă a estetismului). Modalitatea estetică a organicităţii naturale este 


subsumată adevărului de fond pe care îl transmite. Ideea de bază este că opera de artă nu poate 
abdica, decît autoanulîndu-se, de la criteriul valoric fundamental, cel estetic, care încorporează 
în sinteză superioară, de o nesfârşită sensibilitate şi profunzime, totali- 
tatea factorilor componenți. Ideea de cauzalitate este introdusă 
într-un sistem explicativ odată ce se acordă detaliului 
semnificația descoperirii întregului, încurajînd definiţii ana- 
litice date operei de artă. în esență, se dovedeşte din nou că arta 
este, în fapt, forma cea mai înaltă a raporturilor estetice, iar 
efectul ei social se traduce prin continua perfectibilitate 
— pe care o determină — a sensibilităţii umane. 

Organologia estetica, astăzi, are de înregistrat adaptarea 
principiului integrării la impactul masiv al civilizaţiei cu viaţa. 
Urmarea acestui impact este tendința accentuată de univer- 
salizare a limbajelor artistice şi de condiţionare a acestora de 
către imperativele mari ale existenţei, pentru a da coerenţa 
artistică memorabilă, imperisabilă ca valoare expresivă şi sem- 
nificaţie umană, marilor idealuri ale omului dintotdeauna, astăzi 
reclamate sub semnul unui imperativ strict existențial — 
idealuri de pace şi progres, de bunăstare şi întrajutorare, de 
libertate în sensul cel mai deplin şi frumos uman al termenului. 
Pentru epoca actuala, ideea artei ca organism, vădind în cele din 
urmă adînca responsabilitate încorporată, devine ideea artei ca 
salvare. 

